
Predgovor 


Sv. Otac papa Ivana Pavao II izdao je pobudnicu »Otkupiteljev Čuvar« 
o životu i djelu sv. Josipa s ciljem da u svim vjernicima poraste ljubav prema 
Zaštitniku cijele Crkve, a i ljubav prema samome Otkupitelju, kome je on 
služio sjajući kao prjenjct ostalima. Papa se nada da »će sav kršćanski narod 
ne samo gorljivije hrliti svetom Josipu i pouzdano zazivati njegovu zaštitu, nego 
će uvijek imati pred očima njegov ponizan i zreo način služenja i »sudjelova- 
nja« : mia nja ljudi.« : : ne ik 

vo knjižice u kojoj se iznose brojni primjeri Josipovih štovatelja koji su 
k njemu hrlili i PGA tražili i ao njegovu zaštitu i pomoć. Uslišanje 
njihove molbe učvrstilo je njihovu vjeru i lju 

» ja svetog Josipa veoma su česta i ljudski nerastumačiva, a 
da bi ih se moglo nijekati. Kao odgovor na jednu molitvu, kadkađa djetinja- 
stu, on postaje hranitelj onih, koji nemaju drugog oslonca. Počesto nailazi- 
mo na sretne, rekli bismo jednostavne slučajne istobitnosti, ali u broju slu- 
čajeva nazire se posredovanje jedne nevidljive ruke i jednog srca koje ljubi. 
Valja naglašiti je konačni plod svega uvijek, izravno ili neizravno, pribli- 
žavanje Kristu. Sveti Josip ne zadovoljava se samo tim da dadne kruh i krov. 
Za nj to nije dosta. On obazrivo privodi k Bogu. Zagovor svetog Josipa, 
kaoi pjeeta Djevice, ništa ne oduzima jedinom i sveopćem posredovanju 
Isusa Krista. Svaka se molitva u svojoj biti upravlja Bogu ne zaustavljajući 
se kod svetaca. Isus Krist naročito uživa da počasti Josipa i Mariju, dajući 
da kroz njihove ruke prođu darovi, Poli naraljenjeni nama. Proje t 
mnogostruka u korist sviju. Josip je re anji *n ivi »da«, Josi 
je i Isusu rekao »da« primajući ga u svoje obiteljsko gnijezdo sa svime, što 
ovo prihvaćanje donijeti sa sobom. Sveti Dreno Saleški tvrdi: »Njemu neće 
ništa uskratiti ni Naša Gospa ni njezin slavni Sin«. (B. Martelet) 

Spomenute zahvalnice dobrim su dijelom uzete iz Glasnika sv. Josipa. 
Neka ne padnu u zaborav, neka ostanu u knjizi papa za lakog, drugima. 
Poslužili smo se i ske rike iz knjižica A. M. Weigla ». t Josef auch 
dein Helfer« i »Gehet alle zu Josef«, te iz nekih drugih časopisa. 

Ovom knjižicom želimo potaknuti vjernike, da poslušaju poziv sv. Oca 
Pape, te svi gorlji ije hrle sv. Josipu i pouzdano zazivaju njegovu zaštitu. 
Kroz razne mučne klance ovoga života prolazimo, kroz mnoge opasnosti i 
neizvjesnosti, obratimo se svetom Josipu. 

vaka takova molitva treba biti ponizna, pouzdana, postojana, pobožna 
(sabrana) i predana u volju Božju. Citat ćete kako su neki pojačali svoju 
vruću molitvu devetnicom, pa i sa više devetnica, postom i dobrim djelima. 
raka tolikih dovoljno nas uvjeravaju, da se s pouzdanjem obraćamo sve- 
tom Josipu. 

Oni koji su umišljeni u pij veličine i moći neće ovo ni razumjeti ni 

rihvatiti. Malene i ponizne duše, duše evandeoske, osjetit će smisao ovog 
pinog poziva, odazvati se i oo Daje Pa uslišanja, koliko je i kako po- 
trebno svakom pojedinom u planu je Providnosti. 


v prema Isusu Kristu. 


Nacionalno Svetište sv. Josipa Karlovac 

Sveti Josip - pomoćnik u našim 
zemaljskim potrebama 


U materijalnim teškoćama, u ratnim strahotama, 
u nezaposlenosti i bolesti i drugim brigama 


»I danas imamo jake razloge da 


svetom Josipu preporučujemo 
svakog čovjeka«. (Ivan Pavao Il) 


Župa Postira zahvaljuje svetom Josipu 


17. ožujka 1944. Postira je doživjela teško iskušenje. Toga 
su dana njemački vojnici sve muževe i mladiće iz mjesta 
odveli prema Supetru, a odatle će morati dalje, da svrše u 
nekom logoru. S narodom je bio župnik i ostali svećenici iz 
mjesta. Jauk i plač čuo se cijelim mjestom. - Tada se živom 
vjerom i pouzdanjem obratiše svećenici i vjernici sv. Josipu 
za pomoć u očitoj pogibelji, uz zavjet da će podignuti kape- 
licu u čast sv. Josipu ako se sretno vrate. Zarko su molili, na 
Josipovo 19. ožujka preko 400 ih je bilo na sv. Pričesti. I toga 
dana, posve neočekivano, mimo svih ljudskih predviđanja 
vratili se kući. 

Župljani Postira izvršili su svoj zavjet, podignuta je ka- 
pela i 1. lipnja 1980. blagoslovljena. Tom je prilikom župnik 
don Tonča Jelinčić pozdravio biskupa ovim riječima: 

»Oče biskupe! Ovo je poseban trenutak u našoj župi i 
zajednici pred kojim moramo zastati. Vraćamo se mislima 
kojih 40-setak godina unatrag - u vrijeme ratnog vihora. Bilo 
je to pred sam blagdan sv. Josipa, kad je glavnina odraslih 
muškaraca iz ovog mjesta odvedena od strane nacističkih 
okupatora. Najcrnije slutnje spopale su žitelje Postira, jer 
je konvoj, po svemu sudeći imao stići do jednog od zlogla- 
snih koncentracionih logora, a svršetak već dobro poznat. 
Mještani - vjernici, predvođeni župnikom don Antom Ma- 
rušićem utekoše se zaufanom molitvom dragom svecu - sv. 
Josipu, a svoj vapaj izraziše u obliku zavjeta u kome, između 
ostalog, spominje se i crkvica koja bi se imala sagraditi. 

ime se sve Providnost poslužila nije lako dokučiti, ali 
je rasplet događaja bio takav, da ga nazivamo čudom. Od- 
vedena skupina muškaraca (335 osoba) - dovedena u unu- 
trašnjost zemlje jednostavno je dobila »voljno«! - prepuštena 
sebi da se snalaze kako znaju - te se uz poneku žrtvu (bez 
žrtava nema otkupljenja) uskoro vratiše svojim kućama. 

upljani Postira uznastojaše se odužiti svetom Josipu što 
kvalitetnijim svetkovanjem njegova blagdana svake godine 
ne zaboravivši onaj dio zavjeta koji govori o gradnji crkvice. 
Poratno je vrijeme teklo, a prilike i neprilike nisu dopustile 
da se ispuni zadana riječ. Pri koncu župnikovanja don Ante 
već su se nazirale konture rješenja tog slučaja te mi je poseb- 
no stavio na srce kao svom nasljedniku, da bi se to što prije 
ostvarilo... 

Drago nam je što evo ispunjavamo zavjet naše župske 
zajednice, ali to ne znači: Završeno je! Ova crkvica u čast 
sv. Josipu nek bude trajno upozorenje na potrebnu nam po- 
vezanost s Bogom, jer je On uvijek potrebit ljudskom srcu. 
Upozorenje: Idite k Josipu! - u svim nevoljama, jer je njega 
postavio nad obitelju svojom, da nam svima bude sveopći i 
moćni zagovornik pred prijestoljem Svevišnjeg. 

Oče biskupe! - Radostan sam što Vas pozivam da bla- 
goslovite ovo ne veliko ali značajno zdanje, jer je u njemu 
ugrađena vjera, pobožnost i ljubav tolikih srdaca postirskih 
vjernika i ovaj nas objekt povezuje u jedno veliko zajedništvo 
ljubavi s našom braćom koja su u vječnosti: Nek sve nas sveti 
Josip vodi k vječnoj sreći. 

Don T.J. 


Očita pomoć u velikoj nevolji 


Bilo je to u Zagrebu 1927, godine. Radnik R. bio je zapo- 
slen kod nekog imućnog trgovca drvima. No trgovac nenada- 
no propadne, a on ostade bez posla s četvero nejake djece. 
Prištednje nije moglo biti, živežnih namirnica u kući jedva za 
dva mjeseca, a drva nimalo, kad ih je najviše trebalo. 

Njegova supruga, pobožna duša, suznim je očima sa obi- 
telji molila devetnicu pred slikom sv. Josipa, dok je suprug 
uzalud po gradu tražio posao. Jednog dana vrati se kući ve- 
dra lica i kaže ženi: Marijo, pomogao nam je sveti Josip. Moj 
stari gospodar poklonio mi je vagon drva od onoga što se 
dalo spasiti, a to, reče mi, da mi iskaže zahvalnost što sam 
mu pošteno služio. Tada je obitelj za nekoliko dana mirno 
u toploj sobi proživjela gajeći nadu, da ih sveti Josip neće ni 
dalje zaboraviti. 

No, mala zaliha živeža već se približavala kraju, a u kući 
ni pare. Pošto suprug nikako nije mogao doći do službe, s 
opetovanom devetnicom jurišali su na očinsko srce svetoga 
Josipa, da im pomogne. U predvečerje posljednjeg dana de- 
vetnice klečali su opet pred slikom svetog Josipa. Supruga 
Marija molila je drhtavim glasom i suznim očima: O sveti 
Josipe, prečisti Zaručniče Marije vazda Djevice, dragi naš 
zaštitniče, nije se nikada čulo, da je tkogod tvoju pomoć tra- 
žio, a da ga nisi uslišao, s tim pouzdanjem evo i nas pred 
tvojim nogama, da ti se preporučimo. Nemoj prezreti naše 

molitve ni naše suze, sveti hranitelju Isusa Krista, nego nas 
milostivo usliši! 

U taj čas netko pokuca na vratima, uđe u sobu nepoznati 
čovjek i kaže: »Molim da li ovdje stanuje g. R.?« - »Ja sam, 
odgovori muž, izvolite!« - Stranac mu pruži ruku i reče: »Je- 
dan gospodin, koji neće da mu se zna za ime, šalje vam po- 
moć, po kojoj možete kroz cijelu ovu godinu svaki mjesec 
podići 3.000 Din u banci X. za uzdržavanje vaše obitelji!« 
Potom smjesta otiđe! 

Muž i žena dugo su stajali u nekom zanešenju i nijemo 
gledali jeđan u drugoga. Obilne im suze potekoše, pa najto- 
plijim izrazima klečeći zahvališe dobrom nebeskom zaštitni- 
ku sv. Josipu na izvanrednoj pruženoj pomoći. 


Uslišana pouzdana molitva 


Glasnik sv . Josipa je nužno glasilo vrlo korisno praktično 
za sve nas kako bismo što bolje upoznali sv. Josipa, štovali 
ga i molili se obogativši sebe i svoju vjeru. Glasnik je odigrao 
već veliku ulogu u našoj obitelji, malko je oživio i djelovao 
čudotvorno na učvršćenju naše vjere. Čitajući Glasnik uo- 
čio sam koliko milosti donosi utjecanje sv. Josipu, pa sam to 
preporučio svojoj pastorki kada se natjecala za mjesto u dalj- 
njem školovanju. Zena i ja molili smo sv. Josipa s potpunim 
uvjerenjem da samo on može pomoći. Konkurencija je veli- 
ka i za strance nije bilo nade, za našu kćer još manje, jer je 
došla tek pred 2,5 godine. Natjecala se kod jednog liječnika 
u njegovoj ordinaciji kao liječnička pomoćnica. Molili smo 
litanije sv. Josipu i utjecali se, a kćeri napisali da se moli sv. 
Josipu i preporuči anđelu Čuvaru i anđelu Čuvaru liječnika, 
jer je to jedina nada, Ostale su u konkurenciji samo tri oso- 
be: dvije Njemice i naša kćer. U vrijeme naše molitve kćer je 
bila kod liječnika. Molili smo, no nismo očekivali čudo pre- 
puštajući volji Božjoj i sv. Josipu ne razočaravši se ako i ne 

bude primljena vjerujući u duševnu pomoć našoj kćeri da ne 
zastrani stramputicama života. 

Kada se kćerka vratila sva oduševljena reče da je primlje- 
na ona a ne dvije Njemice, koje naravno materinski jezik po- 
znaju bolje nego će naša kćer ikada poznavati. Liječnik joj je 
rekao da je one dvije odbio i ostala je ona koju prima, iako 
i njemu samom nije jasno zašto ju je uzeo, no nada se da će 
sve biti u redu i da će s njom biti zadovoljan. 

Odmah smo svi troje znali da joj je pomogao sv. Josip i 
da je to njegovo djelo - čudo Božje. Nemoguće je objasniti 
drukčije. Mi vjerujemo u pomoć sv. Josipa, jer su okolnosti 
bile takove da je nemoguće da bi bila primljena, da nije bilo 
zagovora sv. Josipa. 

Ako se čovjek moli, otkriva jedan novi svijet, svijet duha i 
»neba«, život je drukčiji, bolji, sigurniji, bez traume i straho- 
va, te se ničega ne boji i klanja se samo i jedino svom Stvo- 
ritelju. 

Ante V. 


Izbavljen od razbojnika 


U »Crkvi na kamenu«, pastoralno informativnom listu 
hercegovačkih biskupija (prosinac 1983.), a prigodom tisu- 
ćugodišnjice Trebinjske biskupije, I. Puljić u rubrici »Naši ve- 
likani« napisao je topao i iscrpan članak o isusovcu, ocu Vin- 
ku Basile (1811-1882), glasovitom pučkom misionaru i apo- 
stolu naših krajeva, velikom ljubitelju hrvatskog katoličkog 
puka. Manje je poznato, da je taj revni i kreposni misionar 
bio veliki štovatelj sv. Josipa, kome se s velikim pouzdanjem 
u raznim prilikama i neprilikama utjecao. Neka to posvjedo- 
či i ova zgoda, koju je u 6. izdanju (g. 1981.) svoje knjižice 
»Und wieder half der heilige Josef« (i opet je pomogao sv. 
Josip), donio A. M. Weigl, poznati pisac pučkih knjižica o 
Gospi, 0 sv. Josipu te o sv. Anđelima Čuvarima. 

Otac Vinko Basile pripovijeda ovu zgodu iz života jednog 
oca obitelji iz Južne Hrvatske. 

»Kad sam se jedne večeri vraćao s posla u polju, nenada- 
no su me napala dva lopova. Bijahu oboružani te mi prijeteći 
se rekoše “stoj!' Ja sam odmah otkačio svoju pušku karabin- 
ku te htjedoh pucati, ali ne stigoh, jer me jedan od lopova 
svojom puškom tako žestoko udario po desnom ramenu, da 
izgubih svoje oružje. I, gle, sada me najednom okružiše peto- 
rica lopova. Zapovjediše mi: “Vodi nas u kuću!? “Ne, ući ćete 
samo preko moje lješine'* odgovorih im prkosno, jer sam na 
taj način želio svoju ženu i djecu poštediti od straha, u koji bi 
na pogled tih razbojnika sigurno upali. Morao sam uzjahati 
na konja te poći za njima. Oni me odvedoše u neki udaljeni 
kraj te me prisiliše na pismeno priopćenje mojoj obitelji, u 
kojem sam morao zahtijevati 500 španjolskih kruna. Jedan 
dječak što nas je pratio morao je tu poruku odnijeti mojoj 
ženi. Međutim su me lopovi prisilili, da ih dalje slijedim 
zavezanih očiju. Nakon S sati stigosmo na neko zapušteno 
mjesto, gdje me uguraše u mračnu kamenu rupu, a na ulaz 
navališe teški kameni blok. Tada se udaljiše. Još danas me 
prolaze trnci kad pomislim na onu strašnu noć koju prove- 
doh u osamljenosti. 

U toj nevolji utekoh se sv. Josipu, te sam usrdno molio 
svetu Obitelj za spasenje i sretan povratak kući. Moje su- 
žanjstvo trajaše već sedam dana, a da nisam okusio nikakve 
hrane. U strahu i brizi za svoju obitelj nisam mogao ni spava- 
ti. Potpuno iscrpljen morao sam ipak malo zadrijemati. Tada 
najednom nad ulazom u ovu rupu začuh galamu, koja me 
probudi. Skočih i bacih se na koljena da Bogu prinesem žrtvu 
svoga života, jer sam pomislio da mi je došao posljednji čas. 
Umjesto toga netko mi viknu: “Izađi van, slobodan si!? 

Prije nego sam se vratio k svojoj obitelji, svratih se u cr- 
kvu te se ondje skrušeno ispovjedih kako sam bio i obećao da 
ću učiniti. Želio sam zahvaliti Bogu i sv. Josipu, koji me tako 
čudesno zaštitiše.« 

Kako je 0. Vinko Basile prokrstario misionirajući mno- 
ge naše krajeve, zabilježio je tu zgodu, kako bi na taj način 
vjernike potaknuo na pouzdanje u moćan zagovor svetog Jo- 
sipa. On sam se njemu za pomoć utjecao, prema njemu gajio 
veliku pobožnost i pouzdanje, a o tome je kao vrstan pasto- 
ralac na svojim pastoralnim pohodima i govorio. Mi dobro 
znamo, da je jedini posrednik između Boga i ljudi Isus Krist, 
ali danas možda olako zaboravljamo, da postoje i takozvani 
drugotni posrednici, a to su Gospa i sveci, kojima se možemo 
u svim svojim potrebama neprestano obraćati. Tako su radili 
i veliki sveci, od kojih spominjem samo sv. Tereziju Avilsku, 
prvu ženu naučiteljicu Crkve, te sv. Franju Saleškoga, tako- 
đer naučitelja Crkve, koji su se u molitvi utjecali zagovoru sv. 
Josipa, a to isto i drugima veoma preporučivali. Ne bojmo 
se, dakle, prihvatiti tu prokušanu preporuku, koja je posve u 
skladu s naukom, tradicijom i praksom Crkve. 


Josip Antolović, DI. 


»Kuću smo prodali, dug isplatili ... « 


Prije godinu dana nalazili smo se u velikoj potrebi i stisci. 
Posjedovali smo kuću u Njemačkoj. Ali smo se odlučili da je 
prodamo, jer je kuća bila u gradu a mi smo rođeni na selu, 
te smo težili za selom. Kuću smo našli i kupili sa posuđenim 
novcem. Odselili smo se u novo kupljenu kuću na selu s na- 
dom da ćemo lako prodati kuću koju smo imali u gradu, Ali 
to nije nikako išlo. I tako prođoše mjeseci, te sam od sve 
brige i oboljela. 

Tada se odlučim zamoliti sv. Josipa za pomoć, uz to ot- 
kinem od svoje sirotinje svotu novca i pošaljem svetištu sv. 
Josipa. I gle, ubrzo, prodali smo kuću i mogli isplatiti dug. 

Od srca javno se zahvaljujem sv. Josipu i dragoj Majci Bož- 
joj, što smo se riješili te teške brige. 

Spominjem i jedno i drugo uslišanje. Radila sam u jednoj 
tvornici šest godina. Između toga sam bila na bolovanju go- 
dinu i pol dana i opet sam morala raditi, a molbu za mirovinu 
su odbili. Svakog sam dana molila sv. Josipa da nekako na- 
đem izlaz, da više ne moram raditi, jer mi je zdravlje veoma 
narušeno, a u tvornici se mora mnogo raditi. Jednom sam 
upitala moju gospođu kakav izlaz da nađem, jer su mi odbili 
mirovinu. Ona je upisala sve moje podatke i za tri dana bilo 
je riješeno da mogu prestati s radom i još su mi dali lijepu 
svotu novca. Zahvaljujem sv. Josipu i njegovoj prečistoj za- 
ručnici i za ovo uslišenje i u znak zahvalnosti ponovno šaljem 
svoj dar. 

Klara Š. Njemačka 


Postignuće dobrog radnog mjesta 


Jedna kućna pomoćnica izvještava kako joj je čudesno 
pomogao sveti Josip, otac svih koji služe, jer je sam svojim 
rukama zarađivao svoj kruh i stoga poznaje brige svih rad- 
nika. Ona piše: 

»Zbog teške bolesti izgubila sam moje dobro namješte- 
nje. Kad sam opet ozdravila, nisam mogla kroz dulje vrijeme 
naći odgovarajuću službu. Mislila sam da ću morati klonuti 
duhom. 

Tada se, u svojoj nevolji, zagovorih svetom Josipu. I gle! 
Na posljednji dan jedne devetnice, koju sam obavljala mome 
Zaštitniku sa velikim pouzdanjem, primih od moje sestre 
vijest, da je ona za mene našla jedno dobro mjesto. Zaista 
sam sada dobila dobro radno mjesto, na kojem mogu moje 
vjerske dužnosti opet redovno izvršavati, 

Hvala svetom Josipu!« 

N.N. 

»Sveti Josip obično bez buke čini velika čudesa...« 


Slijedeći događaj pokazat će koliko i kako je sv. Leopold 
Mandić cijenio sv. Josipa: 

Devetnaestogodišnja djevojka Evelina Beto iz Bovolen- 
te kod Padove, dobila je 7. ožujka 1925. prehladu. Bolest 
je brzo napredovala te je bolesnica dobila upalu zglobova, 
tešku upalu bubrega (nefritis) i smetnje na srcu, što je preš- 
lo u veoma ozbiljnu upalu srčanih zalistaka (endocarditis). 
Vrućica je stalno rasla i bolesnica je vikala zbog žestokih 
bolova po cijelom tijelu. Liječnik koji ju je liječio pozove iz 
Padove prof. Aleksandra Borgherinija i upita ga za mišlje- 
nje. Ovaj je nakon pažljivog pregleda izjavio da je stanje 
bolesnice veoma teško i da svaki čas može umrijeti. Cijela je 
obitelj bila silno zabrinuta i izbezumljena. Trajno su svi bili 
uz postelju jadne bolesnice koja nije mogla ni ruke podići. 

18. ožujka gospodin Egidije, otac bolesnice, namisli otići 
u Padovu u Baziliku sv. Antuna da svoju siromašnu kćerku 
stavi pod njegovu zaštitu. Kad je došao u Prato della Valle, 
siđe s tramvaja i pođe prema Bazilici, ali ga neka neodoljiva 
sila tjerala da se popne natrag u kola i ode u kapucinski 
samostan svome ispovjedniku ocu Leopoldu. Ispovjedio 
se kod oca Leopolda kao obično, ali mu nije ništa rekao 
o jadnom stanju svoje kćeri. Otac Leopold mu ipak u srcu 
pročita duboku bol koja ga je mučila, i s uobičajenom ga 
dobrotom upita: 

»Gospodine Berto, kako to da niste u svom običnom 
raspoloženju? Što vas rastužuje?« 


Nesretni otac otkrije mu jecajući svu svoju nesreću i po- 
krije rukama oči da sakrije suze koje su mu curkom curile. 

Otac Leopold, uvijek spreman da se gane na ljudske 
nesreće, ostade hladan u svom vedrom miru i smiješeći se 
reče: 

»Gospodine Berto, ništa se ne bojte! Imajte pouzdanja kao 
što ste uvijek imali! Sutra je blagdan svetoga Kej ja ću se 
sjetiti vaše kćeri kod svete Mise i ona će ozdraviti. Cim ozdravi, 
neka odnese sv. Josipu jedno srce. Da li mi vjerujete!« 

»Da, oče, odgovori gospodin, ja vjerujem vašim riječima.« 

I odmah u srcu osjeti neobičan mir i spokojstvo čvrsto se 
uzdajući da će njegova kćerka sutradan biti zdrava. Odmah 
se vrati kući, ispriča što mu je rekao otac Leopold i svi se 
jako utješe. 

Međutim, došla je noć, vrućica se povećavala, a bolovi su 
bili sve veći. Grčevita uznemirenost zahvatila je jadnu bo- 
lesnicu. Ujutro 19. ožujka, na dan sv. Josipa, otprilike dok 
je otac Leopold služio sv. Misu, mama koja je bdjela nad 
bolesničkim krevetom ljubljene kćeri, opazi da lice, koje je 
prije bilo plavo od navale krvi zbog groznice, počinje blije- 
diti. Groznica se počela gubiti. Srce joj zaigra i reče u sebi: 
»Gle obistinjuju se riječi oca Leopolda.« 

I bilo je tako! Evelina je ozdravila! 

Odmah su pozvali liječnika, a on nije mogao vjerovati 
svojim očima. Tri puta se htio toplomjerom uvjeriti da li je 
temperatura stvarno nestala. Govorio je da je to nemoguće. 
Izvan sebe od čuđenja, pažljivo je pregledao bolesnicu i pro- 
našao je u takvom stanju da bi je odmah mogao proglasiti 
klinički zdravom. Za nekoliko dana Evelina se oporavila i 
na Uskrs je, posve zdrava, na neizmjernu radost svih svojih 
milih, bila kod zajedničkog objeda, 

Nakon dvadeset sedam godina ispričavši taj slučaj pred 
sucima biskupijskog postupka oko proglašenja blaženim oca 
Leopolda, ona je dodala: 

»Otada više nisam primijetila nikakvo vraćanje bolesti. 
Nakon godinu dana liječnik me pregledao i ustanovio je da 
su srčane smetnje potpuno iščezle. Otac i brat pođoše ocu 
Leopoldu da ga izvjeste o događaju. On ih je sasvim mimo, 
bez ikakva čuđenja saslušao i dodao: »Sveti Josip obično bez 
buke čini velika čudesa...« - Želim pridodati da je liječnik koji 

me je liječio, prije izjavljivao da je nevjernik. Kad je ustano- 
vio moje čudesno ozdravljenje i saznao za pretskazivanje oca 
Leopolda, dopustio je nadnaravni zahvat i počeo vjerovati u 
Boga. To mi je prije nekoliko dana potvrdila i osoba koja je 
neko vrijeme živjela u Bovolenti i bila pacijent toga liječnika; 
on je to nedavno rekao njoj osobno. To znači da je još sada 
nakon više od dvadeset godina spomenuti liječnik pod doj- 
mom toga čudesnog događaja«. 

Događaj je posvuda pobudio veliki dojam i donio mnogo 
dobra dušama. Kad je jedan poznati industrijalac iz Conegli- 
ana, koji je bio daleko od Boga, čuo gospodina Berta kako 
pripovijeda o čudesnom ozdravljenju svoje kćeri, bio je tako 
duboko potresen da više nije našao mira. To je bio početak 
njegova obraćenja, jer se nakon kratkog vremena povratio 
Gospodinu napustio svijet i zatvorio se u samostan. 


(Iz knjige P. Pietro Bernardi Da Valdiporro, Blaženi Le- 
opold, str 57-58.). 


Hvala Svetom Josipu 


Prošli smo teške poratne godine sa smanjenom obitelji. 
Sličica sv. Josipa u čvrsto stisnutoj ruci pokretala je srce u 
veliko pouzdanje i mir. Tako, da sada osvrćući se na one dane 
i godine, čudim se kako smo sve podnijele upravo herojski. 
Djelo je to sv. Josipa, koji nas je hranio i branio i čuvao. 

Najnovija sličica: Obitelj moje sestre, peteročlana, samo s 
muževom plaćom u ovoj skupoći... Mole zajedno litanije sv. 
Josipa više puta na dan. Naravno uz sv. Krunicu, ali po uzoru 
sv, Terezije svoju kuću nazivlju i posvećuju sv, Josipu. Kaže 

sestra: »Sad ćemo vidjeti od kuda će nam sv. Josip poslati 
pomoć«. Kad sam isti dan navečer došla u svoj stan nađem u 
vrata utaknutu obavijest listonoše za slijedeći dan: pomoć za 
par dana. »Evo sv. Josipa!« - radosno sam klicala sestri pri 
sutrašnjem dolasku k njoj. »Treba bilježiti svaki put - kaže 
sestra - jer ima toga puno. Nas pomaže jedan nebeski velmo- 
ža«. To potvrđuje i muž i djeca. 

Jednom sam morala odnijeti poruku obitelji moje prijate- 
ljice. Jedva što sam izašla na ulicu nestane elektrike. Onda se 
nisam znala kretati Zagrebom. Ali sam 'odmah rekla u sebi: 
Samo naprijed, sv. Josip će me točno voditi! Kad sam doš- 
la pred kuću sa željenim brojem “62", elektrika se pojavila. 
Osjetila sam radosno: »Sveti Josip!« 

Budući da sam slaba za posao u kući, ja radeći nepresta- 
no zazivam i govorim bezbroj puta »Sveti Josipe!« i sve lijepo 
učinim. 

Zd. Av. 


Uspio upis u školu 


Djevojka sam od šesnaest godina i pošto mi je sv. Josip 
pomogao odlučila sam da Vam se javim. Pratim uglavnom 
sav vjerski tisak. Od kada sam počela kupovati Glasnik sv. 
Josipa odlučila sam da se molim sv. Josipu i da ga zamolim 
da mi on uz Mariju postane zaštitnikom. Pošto sam prošle 
godine odustala od školovanja zbog bolesti, ove sam se godi- 
ne upisala u srednju školu uz očitu pomoć sv. Josipa. Naime, 
kada sam išla na upis, rekla sam da sve stavljam u ruke sv. 
Josipa. I sve je prošlo bez ikakvog problema. 

Ovim putem se zahvaljujem sv. Josipu javno, jer ja koja 
nisam imala nikakove »veze« za upis, dobila sam pomoć s 
neba. Preporučujem mu i dalje svoje školovanje. 

Sveti Josipe, nemoj me zaboraviti. 

Mirta N. 


16 


»Gospođo, trebate li tesara za krov ?« 


Moja majka i ja živjele smo u većem gradu Slavonije u 
ratno vrijeme, kad su bila česta bombardiranja. Jednog je- 
senskog dana 1944, pogođena je naša kuća, katnica, dobro 
građena s mnogo betona i ostala bez krova. Trebao nam je 
nužno tesar da podigne novu konstrukciju, Kiša je padala u 
stan, a nikoga nismo mogli naći za taj posao, jer tko će na 
krov kad su često padale bombe i granate. Svaki je čuvao 
svoju glavu. Bili smo u velikoj brizi i moja majka je stajala 
u vratima kuhinje i molila sv. Josipa da pomogne, jer i sveti 
Josip je bio tesar, 

Najednom dođe jedan posve nepoznat mlađi čovjek i 
kaže mojoj majci: »Gospođo, trebate li tesara za krov?« Moja 
majka iznenađeno i radosno kaže »Jest«. Čovjek je imao sa 
sobom alat i počeo raditi. Svršivši posao, tražio je umjerenu 
cijenu što je bila rijetkost u ono doba, te se zahvalio i otišao. 

Tog čovjeka, poslanog po sv. Josipu, nismo nikada više 
vidjeli. Smatram da nam je u toj neprilici doista pomogao 
zagovor sv. Josipa. 

Mila S. - France 


Izvještava jedna siromašna gospođa 


Primio sam list od jednog svećenika iz istočne zone. On 
me molio za različite vrlo potrebne stvari, među ostalima i 
jedno staro misno odijelu. Pošao sam prositi - sa svetim Jo- 
sipom. U našoj se župi nije moglo ništa učiniti. Sve su sami 
trebali, a što je već bilo trošno i poderano nije se moglo po- 
slati. Stoga pođoh s pouzdanjem u susjednu župu. Tamošnji 
je župnik bio prije više godina u našem mjestu, i bio sam 
poznat s njegovom kuharicom. Molio sam je usrdno da nešto 
nađe, ta ona dobiva ipak uvijek paketiće iz Amerike. Ali ni 
ova prijateljica nije ništa našla što bi se moglo predati, jer 

ova je župa imala mnogo filijala. Sveti Josipe, providi ti stvar! 
Tada, najednom ona reče: »Ah, imam još jedan američki pa- 
ketić, koji još nisam otvorila.« I gle, među ostalim našlo se 
jedno lijepo ljubičasto misno ruho i pribor za kalež. To je bilo 
veselje za nas oboje. Zahvaljivali smo dragom svetom Josipu. 

Naš veliki Zaštitnik pomogao je također meni osobno i 
mojoj majci u teškim vremenima poslije rata. Katkad smo 
bili danima bez kruha, na jednom dođe pomoć od susjeda, a 
da ih nismo za to zamolili. Slično je bilo s odjećom i drugim 
stvarima. 

Češće sam se obraćao svetom Josip, kad sam htio moliti 
za dobre svrhe ili potrebne ljude, i uvijek sam svega dobio. 
Pripovjedala nam je naša medicinska sestra, kako joj je sveti 
Josip pomogao u njezinim građevinskim poslovima. Tako se 
ja utječem s velikim pouzdanjem velikom Isusovom hranite- 
lju, svetom Josipu u potrebama i molbama. 


G.D. 


Naočale kardinala Massaja 


Slavni kapucin kardinal Massaja, apostol Etiopije (Abe- 
sinije), još je u dubokoj starosti bez poteškoća čitao bez nao- 
čala. Tome su se mnogi čudili, jer je Kardinal u životu morao 
mnogo toga pretrpjeti. Netko je svoje čuđenje glasno izrazio. 

ni starac prijazno ga je pogledao i rekao mu: »Kad vam 
ispripovijedim kako je do toga došlo, još ćete se više čuditi«. 
Svi su postali znatiželjni. Kardinal se zamisli i počne pripo- 
vijedati: »Bilo je to godine 1867. Tada sam zadnji put išao u 
mjesto Scioi. 

Moje su oči već toliko oslabile da sam jedva čitao. Vidio 
sam da će sa godinama biti gore. Opskrbio sam se sa naoča- 
lama, da ih upotrebljavam prema potrebi. Nije ih bilo, pre- 
više. Nakon nekoliko godina vid mi je bio toliko oslabio da 
sam morao uzeti najjača stakla. Već su i ta postala preslaba. 
Bio sam već dotle došao da za koji mjesec ne bih više mogao 
čitati. O nesreće! Kako mi je bilo loše! Kome da se uteknem? 
Gospodinu Bogu. Tada jednog jutra uzmem svoje naočale i 
položim ih pred sliku sv. Josipa. Padnem na koljena. Stadem 
moliti jaukati! Molio sam živom vjerom. Kad je zatajila čo- 
vječja pomoć čvrsto sam se uzdao u pomoć Božju i u zagovor 
sv. Josipa. I gle čuda! Vid mi se popravio. Ozdravio sam. Od 
tada ne trebam nikakvih naočala .. « 


LK. 


Za tri uslišanja - velika hvala 


U svojim brigama i tjeskobama s pouzdanjem sam se 
obraćala za pomoć svetom Josipu i bila sam redovno usli- 
šana. 

U teškoj bolesti, koja je ljudski sudeći bila neizlječiva, za- 
dobila sam veliko poboljšanje zdravlja, te sada mogu obav- 
ljati svoje redovne dužnosti. Liječnici, koji mi htjedoše dati 
medicinsku terapiju, a na koju se nikako nisam odlučila zbog 
lošeg iskustva mojih bližnjih, začudili su se, kad su me nakon 
nekoliko mjeseci pregledali, kako sam ozdravila. Sveti Josip 
mi je pomogao, u to sam čvrsto uvjerena, jer njemu sam se 
žarko molila. 

Moj brat je doživio veliku kušnju, kad mu je uginio vol, 
a nije imao sredstva da kupi drugoga. Preporučila sam i ovu 
potrebu svetom Josipu, moleći za brata i njegovu siromašnu 

obitelj. I gle, sve se prilike tako razvijale, da je moj brat us- 
pio ubrzo nabaviti novi traktor i primio ga upravo na dan sv. 
Josipa. Kod nabavke je bilo raznih pitanja, ali sve se tako li- 
jepo, glatko odvijalo, kako se ne bi moglo ni pomisliti, Vidim 
i tu očitu pomoć sv. Josipa. 

Treće uslišanje koje sam primila po zagovoru sv. Josipa i 
sv. Leopolda Mandića bilo je zaposlenje moga nećaka. Bio 
je primljen na posao, ali ga je liječnička komisija odbila da je 
preslab. Tada sam vruće molila, ponovno je išao u poduzeće 
da ga prime i oni su mu išli na ruku da dobije drugo radno 
mjesto. Opet je išao na pregled, i premda je izgledalo da će 
biti odbijen kao i na prvoj komisiji , dobio je odobrenje i on 
se je zaposlio. I tu vidim očitu pomoć sv. Josipa i sv. Leopol- 
da Mandića. 

Zahvalna S. K. 


Ispisana je četvrta »knjižica sv. Josipa« 


Redovnica N. N. iz Švicarske pisala je 6. ožujka 1968 : 
Već 42 godine imam knjižicu sv. Josipa, u koju upisujem 
svaku potrebu, duševnu i tjelesnu, kao moju molbu. Upravo 
sam ispisala već četiri takove knjižice. Kod uslišanja svaki 
puta molim neizmjernoga Boga, da u svojoj trojstvenoj lju- 
bavi umnoži nebesku slavu moga ljubljenoga, moćnoga zago- 
vornika svetog Josipa. 

Prva molba, koju sam prije 42 godine upisala u knjižicu, 
bila je molba da dobijemo jedan harmonij za našu kućnu ka- 
pelicu; ljudski govoreći , to je tada bio bezizgledan slučaj. Ali 
nije dugo potrajalo, u našu je kapelu unesen jedan harmonij, 
kojeg još i sada koristimo. 

Od koga je došao ? Tko ga je naručio ? Jedan svećenik, 
koji je prije mnogo godina kod nas češće služio svetu Misu, 
ali kojega više ni jedna od ostalih sestara nije poznavala, bi- 
jaše umro. U svojoj je oporuci ostavio svoj dobro uščuvani 

harmonij našoj kapelici. Tko to može shvatiti ! Tako je sveti 
Josip brzo pomogao. 

Jedno drugo veliko uslišanje : Za vrijeme Hitlera presta- 
la je vrijednost dozvole za moj boravak u Švicarskoj. Dakle, 
moj položaj kao samostanske učiteljice na osnovnoj školi 
očito je doveden u pitanje. Konzulat je u mojem slučaju iz- 
dao jednostavno »Bez pasoša« . Time smo postali bez zaviča- 
ja i bez prava. Također ovu tešku brigu upravila sam vrućom 
molbom svetom Josipu i zapisala je u »knjižicu sv. Josipa«, 
I gle, Općina i Kanton, u kojem sam poučavala, dadoše mi 
odmah besplatno kao zahvalu švicarsko građansko pravo. 

Sveti je Josip također zaštitnik moje blagajne apostolata. 
Dopuštenjem mojih predpostavljenih smijem među narod 
dijeliti pisma, slike, karte i medaljice. Otkako je on njezin za- 
štitnik, nikada nije prazna. Već 20 godina mogu tjedno ispla- 
titi narudžbe i mnoge ljude razveseliti mojim apostolatom. 

Ipak najvažnije, što mogu zahvaliti svetom Josipu i uvijek 
iznova u mojoj knjižici dolazi što kao zahvala jest : »On je 
zaista moj vođa u duhovnom životu« . 

S.W. 


Pomoć udovici 


Prije 34 godine ostala sam udovica u tuđem kraju bez 
ikog svog. Bilo mi je veoma teško. Jedan svećenik me uputio 
da se uteknem sv. Josipu za pomoć. Poslušala sam ga i zamo- 
lila sam dobrog sv. Josipa da mi bude pomoćnik i zaštitnik u 
svim potrebama. I nije se oglušio. Više puta mi je upravo na 
čudnovati način pomogao. Stoga savjetujem svima koji ima- 
ju bilo kakvih poteškoća da se obrate njemu, jer on sigurno 
pomaže svima koji mu se obrate za pomoć. 


Zahvalna čitateljica Glasnika sv. Josipa. A. B. 
21 


Moj brat je ozdravio 


Zahvaljujem dobrom svetom Josipu na milosti koju sam 
primila prije godinu dana . 

Moj brat ležao je na klinici »Rebro« teško bolestan. Stal- 
no visoka groznica, nije mogao ništa jesti niti je spavao, tako 
da smo očekivali smrt. Pitala sam doktora Primariusa što 
misli o stanju moga brata? On je odgovorio: »Njemu može 
pomoći jedino Bog!« Dakle, za medicinu, beznadan slučaj ! 

Da, dobri Bog nama je pomogao na zagovor sv. Josipa. 
U toj velikoj kušnji, obitelj je molila, služile su se sv. Mise. S 
pouzdanjem sam molila sv, Josipa za ozdravljenje. 11. ožujka 
1985. kad mu je bilo jako slabo, čitale s u se dvije sv. Mise i 
više nas je molilo zajedno. Počeli smo devetnicu svetom Jo- 
sipu. Od tada mu je očito krenulo na bolje. Kriza je prošla! 
Brat je taj dan kada smo počeli devetnicu, počeo uzimati 
hranu i normalno malo po malo jesti nakon duže vremena. 
Temperatura je pala i on se lijepo oporavio. Iz dana u dan 
bilo mu je sve bolje. Brat je posve ozdravio i danas normalno 
radi sve svoje poslove. 

Javno zahvaljujem dobrom Sv. Josipu za očitu pomoć i 
preporučujem njegovoj očinskoj zaštiti sve svoje iz obitelji. 
Preporučujem i drugim štovateljima sv. Josipa da mu se s 
puno vjere i pouzdanja utječu u svojim potrebama. 

Zahvalna štovateljica sv. Josipa 


I on je vratio putnu ispravu 


Bilo je to g. 1945 . U teško poratno vrijeme išli smo iz 
Wiirttenberga preko »granice« u Bavarsku da isprosimo 
malo živežnih namirnica. Moja kćerka imala je tada 17 go- 
dina. Jednoga je dana pošla sama po hranu preko granice. 
Budući da nije vidjela nikakve straže, brzo je krenula dalje. 


22 


No iz žitnog se polja iznenada pojavio okupacijski vojnik i 
zatražio putnu ispravu. Kada mu je ona predala, on joj je 
zapovjedio da pođe s njime u komandanturu. Ona se ustru- 
čavala. »Moraš poći!« zapovjedio je vojnik. Moja je kćerka 
rekla opet »Ne!« To je tako trajalo nekoliko puta. Međutim 
je moja kćerka neprestano molila: »Dragi oče, Josipe, po- 
mozi mi !« Vojnik je iznenada rekao : »Evo!« i mojoj kćeri je 
vratio putnu ispravu. Mogla je bez ikakve smetnje nastaviti 
put. Sveti Josip očito je pomogao. 


M. H. Waiblingen 
Preveo Kruno 


»Ali ako sveti Josip to neće htjeti ... « 


Bilo je to u burnom vremenu odmah poslije svršetka rata 
5. 


Dakle, jedan je čovjek bio četiri godine u Francuskoj. 
Kao predstavnik radio-Pariza imao je poslovnicu na Elizej- 
skim poljanama. Između devetstotina suradnika bilo je oko 
šest stotina muževa i žena Francuza. Moj se muž teško mu- 
čio, da svakom bude pravo i ugovor i pomoć, sve do područja 
osobnog života. Ipak što je to sve isto u vremenu u kojem je 
još vladala samo mržnja i omalovažavanje. Slutili smo, da će 
vojna posada opet jednom banuti u našu obitelj. “ 

13. kolovoza 1945. primili smo pismo od gradskog pogla- 
varstva : «14. kolovoza u 10 s. neodgodivo se morate javiti 
Francuskoj Komandi. « Premda smo to već dugo očekivali, 
ipak nam je ova vijest bila udarac. Iz iskustva smo znali, da 
će ljudi biti deportirani u jedan kazneni logor u Francuskoj. 
Znali smo, da je tamo opskrba veoma slaba i da mnogi više 
ne ugledaju svoje obitelji. Proveli smo strašnu noć. Ujutro 
uputi se moj muž u obližnji grad. Bili smo uvjereni u loš is- 

hod saslušanja, stoga smo mu spremile jedan ranac, naprt- 
njaču punu toplog donjeg rublja - premda smo bili usred ko- 
lovoza - i živežnih namirnica, koje se ne kvare. Naša starija 
kćerka trebala je ići s njim i čekati u dvorištu komadature. 
Ako otac bude izveden ona će mu predati naprtnjaču. Sve je 
bilo pripravno. Već sam pošla s našom kćerkom do vratiju, 
dok je moj muž još jednom se vratio, da uzme lulu koju je 
zaboravio, Bilo je to na vratima, da sam u zdvojnosti zbog 
rastanka gotovo uzviknula »Ako se i čitava Francuska na gla- 
vu postavi a sveti Josip to neće, vi ćete se zajedno vratiti«. 
Ja sam to glasno rekla i postala sam mirnija. Kako bi mogla 
sada u posljednjim časovima zaboraviti svetog Josipa ! On je 
bio Otac naše kuće, kojemu smo uvijek iznosili naše teškoće. 
Njega smo pitali za savjet, on nas je vodio, bdio nad nama i 
štitio nas. Ovo je bio preveliki strah, zbog kojega smo ga za- 
boravili. Tjeskobni su časovi prolazili. Bilo je 11 sati, 12 sati , 
i 1 sat. Kadli oko 1 sat stojeći kraj prozora čekajući ugledah 
oboje iza ugla nasmiješena. Što se dogodilo ? Ispričali su pla- 
čući. Moj je muž stajao kao šesti kandidat na redu. Tada se 
otvore vrata i jedan francuski oficir dođe k njemu. »Da li ste 
vi E.? tada možete ići kući.« Ništa mu se zla nije dogodilo, 
nije trebao ići ni na kakovo preslušanje. 


Svijet ne izvještava o takovim dogođajima i neće vjero- 
vati, ali mi smo uvjereni : Sveti je Josip stavio svoju moćnu 
ruku na djela moga muža i zapovjedio obustavu deportova- 
nja. Kao što govori Gospodin : »Postavio sam ga za gospoda- 
ra svojega i poglavara svega imanja svojega .« A ja bih mogla 
tragom grada trčati i sav glas vikati : »Idite k Josipu !« 


AE. 

Knjiga se pronašla 


Posebnu zahvalnost dugujem dragom svetom Josipu. 
Prije sedam godina nestala je knjiga intencionar (knjiga u 
koju se upisuju sv. Mise koje treba prikazati) . Utekla sam se 
devetnicom sv . Josipu. Nakon završene devetnice knjiga se 
pronašla. Čistači su je pronašli na groblju u travi . 

Od tada, uvijek kad se sjetim tog dragog imena i kad mu 
se molim, nikad nisam ostala, a da mi nije pomogao. Nutar- 
nji mir i veliko pouzdanje osjećam po zagovoru sv. Josipa, te 
mu želim iskazati veliku hvalu. 

Dragi sveti Josipe , čuvaj nam dragi čudotvorni kip Majke 
Božje Bistričke i štiti našu družbu sestara milosrdnica. Hva- 
la! 

S.M. 


»To ne mogu pripisati slučaju« 


Kako kratko zahvaliti za velika učinjena djela? Mnogo 
bi prostora trebalo, ali znam da je skučen jer sv. Josip nije 
samo meni pomogao. I drugi imaju pravo zahvale. Našla 
sam se, stjecajem okolnosti, u bezizlaznoj situaciji glede op- 
stanka. U tuđem stanu, bez zaposlenja ili bilo kakve nade 
za zaposlenje. Kako naći izlaz? Kako preživjeti? Istina, bila 
sam mlađa i zdravija, ali to nije mnogo vrijedjelo. Kako sam 
vjernica, saznavši da je sv. Josip mnogima pomogao u nevolji 
zavjetovala sam se postiti devetnicu tom velikom svecu. Bila 
sam čvrsto uvjerena da će mi pomoći. Točno na sam dan sv. 
Josipa završila sam devetnicu , obavila sv. ispovijed i Pričest. 
I gle! Samo dan poslije toga dobila sam stalno zaposlenje. 
To se nikako ne može pripisati slučaju, već samo ukazanoj 
pomoći sv. Josipa. Moje životno pitanje bilo je riješeno. 

Zahvalu na ovaj način trebala sam davno učiniti jer sam 
već u mirovini, ali ne znači da sam odustala od štovanja sv. 

Josipa. Još ga više štujem. Svima kojima treba pomoć prepo- 
ručujem njegovu zaštitu , ali samo s čvrstom vjerom i pouz- 
danjem. Do smrti zahvalna vjernica. 

M.C. 


Zaštita od požara 


Zahvaljujem svetom Josipu za veliku milost. Radila sam 

u drugoj smjeni. Kada sam došla kući u spavaću sobu obuzeo 
me čudan miris od dima. Električne struje nije bilo. Moj mali 
je upalio svijeću. Ona je gorjela do kraja, te se od nje upalio 
i već počeo gorjeti ormarić do njegove glave. A na ormariću 
je bila slika sv. Josipa. I baš u taj tren kad je počeo gorjeti 
ormarić, moj suprug koji je spavao, skočio je da ugasi požar. 
Odmah sam u duši osjetila veliku zahvalnost prema sve- 
tom Josipu i želim se javno zahvaliti za tu veliku milost. Pret- 
platila sam se na Glasnik sv. Josipa i molim redovno ujutro 
i uveče molitvu Bratovštine sv. Josipa za pomoć umirućima. 
C.M. 


Primila sam mnoge milosti zagovorom sv. Josipa 


Zahvaljujem Bogu što je nadahnuo tu ideju o izdavanju 
Glasnika sv. Josipa... 

Čitajući članke od Uvoda pa dalje, vratila sam se unatrag 
mnogo godina. Sjetila sam se mnogih milosti primljenih po 
zagovoru dragog nam Sveca u vlastitom životu, ali i u vo- 
đenju jedne redovničke zajednice u Zagrebu kojoj sam bila 
poglavarica u teškim ratnim i poratnim godinama... Bila sam 
mlada i neiskusna... Zato sam se morala osloniti na One koji 
su moćni kod Boga. I nisam se prevarila. Sv. Josip je u najte- 
žim kriznim situacijama više puta na čudesan način priskočio 
u pomoć... 

Hvala mu i sada ! 

Eto, prvi broj Glasnika sv. Josipa potsjetio me na sva ta 
dragocjena iskustva, potakao na iskrenu zahvalnost i pro- 
budio novo nadanje da nas on neće ostaviti ni u sadašnjim 
krizama svijeta, Crkve, redovničkih zajednica, obitelji poje- 
dinaca... samo ako mu se pouzdano obratimo sa sviješću da 
smo sami nemoćni... 

I ovo par riječi želim da bude Vama i svima koji Vam po- 
mažu kao priznanje i podrška u započetom radu oko prosla- 
ve velikog Zaštitnika Crkve, naše Domovine i svake duše. 

s.M.A. 


»Nisam se uzalud pouzdala!« 


Neka redovnica pripovjeda slijedeće: »Za vrijeme po- 
sljednjeg rata bila je kuća mojih roditelja dva puta bombar- 
dirana. Od velikog krojačkog salona moga oca ostala je samo 
jedna šivaća mašina. Otac je uskoro umro i ostavio moju dru- 
gu majku sa četvero neopskrbljene djece i mojom sestrom. 

Ta vijest me je teško pogodila. U svojoj sam boli vapila 
zaštitniku svete obitelji, svetom Josipu, neka uzme u zaštitu 
moje drage. Moje pouzdanje u njega nije bilo uzaludno. 

Moja je sestra uvijek u pravo vrijeme dobivala posao, 
tako da je, zahvaljući šivaćoj mašini, mogla zaraditi potrebno 
za majku i sestre i braću. 

Sveti je Josip učinio i više. Pripisujem njegovu zagovoru, 
da je moja sestra, zatomljujući svoje osobne želje, dan na dan 
nesebično radila za obitelji da je mirno i zadovoljno podnije- 
la svu nevolju i oskudicu. 

Kada čitam pisma od mojih dragih, uvijek sam vesela: 
Sveti im Josip pomaže u njihovim vremenitim brigama. Osim 
toga, on im je izmolio čednost, pobožnost i mir, koji je vla- 
dao u nazaretskom domu.« 

J.B. 

Bila sam vrlo zadovoljna na ovome mjestu 


Dok smo još bili djeca, naš ujak, koji je veoma štovao 
svetoga Josipa, uputio nas je da se molimo ovom moćnom 
zagovorniku i u svakoj se potrebi njemu obraćamo. 

Nakon što su se moja braća i sestre osamostalili, a ja sam 
sama ostala još kod roditelja, htjela sam se i ja snaći za jedno 
mjesto, ali sam uvijek bila odbijena. 

Tada sam se obratila, s čvrstim pouzdanjem svetom Josi- 
pu. Molila sam devetnicu, tada sam počela drugu, i dok ovu 
još nisam ni svršila, jedan je svećenik sa svojim ocem posjetio 
moje roditelje. Za vrijeme razgovora reče svećenik, da mu 
je potrebna domaćica, jer je njegova majka stalno bolesna. 
Moji roditelji rekoše, da bi me rado dali na njegovo gospo- 
darstvo, ako ja na to pristanem, 

Kako li sam zahvaljivala svetom Josipu i Radosno rekoh 
na taj prijedlog »da«. 

Bila sam vrlo zadovoljna na ovome mjestu. Da, sveti Jo- 
sip uvijek pomaže! 

KA. 


Prije četiri godine još najbolnija artroza 


Jednoga dana - imao sam 71 godinu - dobio sam jake bolo- 
ve u zglobovima koljena (artroza), tako da su npr. prigodom 
penjanja uz stepenice, ulaska u auto ili autobus nastupile 
znatne poteškoće. Liječnik Dr. Foerster je o tome mislio: »To 
je starošću uvjetovano trošenje zglobova, i s time se moramo 
pomiriti«. On je pokušao zavojima, mastima, zračenjima itd. 
ali ništa nije koristilo. No tada mi je slučajno došla pod ruku 
mala knjižica koju sam donio sa sobom prigodom obilaska 
bazilike svete male Terezije iz Lisieux-a (Francuska). Brzo 
sam je pregledao i pročitao slijedeću rečenicu: 

»Ako na ovoj zemlji imaš briga i jada, svejedno je bile one 
duševne ili tjelesne, onda se obrati jedanput svetom Josipu: 
Isusovu hranitelju! 

A ako mi ne vjeruješ, onda pokušaj sam! On uvijek po- 
maže!« 

Ova me je lijepa, narodu bliza izreka ganula. Započeo 
sam još istoga dana devetnicu svetome Josipu, Kako se iz 
toga vidi, nije samo velika sv. Terezija Avilska tako osobito 
jako štovala sv. Josipa, nego i sv. Terezija od Maloga Isusa. 
Devetnicu sam obavljao neograničenim povjerenjem, uzda- 
jući se u pomoć sv. Josipa. 

Nakon isteka devet dana bili su bolovi, koje je prouzro- 
kovalo svako gibanje koljena kao otpuhnuti i više se nikada 
nisu pojavili. To je bilo prije četiri godine. Međutim navršio 
sam 75 godina, svaki dan mogu trčati i svaki dan voziti bicikl. 
Neograničeno pouzdanje u sv. Josipa može stvarno mnogo. 

Teodor 


Vratio se sretno kući iz logora u Sibiru 


»Hvali dušo moja Gospodina i ne zaboravi dobročinstva 
njegova!« Na ovaj omiljeni stih svete Terezije iz psalma 102 
moram misliti , dok iznosim slijedeću povijest. Dobra seljač- 
ka obitelj iz G. o kojoj se ovdje radi, pripovjedala mi je to 
prilikom jednog dušobrižničkog posjeta. 

Bilo je to na početku godine 1947. Mnogi su ljudi bili još 
u zarobljeništvu, među njima mladi suprug gospođe L. Ona 
se udala u jednoj od posljednjih ratnih godina. Kao i mnoge 
druge morala je sama obavljati posao na svom gospodarstvu. 
Težak teret! Kako je željno čekala povratak svoga muža! 
Uskoro, nakon svršetka rata, doznala je da je on dospio u ru- 
sko zarobljeništvo i da se nalazi u jednom zarobljeničkom lo- 
goru u Sibiru. Crveni križ uspio joj je prenijeti pozdrave nje- 
zina muža, ali nakon toga dugo nisu dolazile nikakove vijesti, 
Gospođa je zbog toga bila veoma zabrinuta, da li će joj se 

muž uopće vratiti. Ne leži li negdje skršen bolešću? Njezina 
je zabrinutost bila opravdana, jer je u međuvremenu njezin 
muž u sibirskom logoru kao i mnogi drugi drugovi, obolio od 
teške obostrane upale pluća. Nemajući o tome pojma gospo- 
da L. počne u svojoj nevolji devetnicu svetom Josipu. Počne 
drugu. Kakve li radosti, kad se nakon posljednjeg dana ove 
devetnice upravo 2. ožujka 1947. njezin muž neočekivano 
vratio kući. On je sa drugima zbog bolesti otpušten. Mnogi 
od otpuštenih zarobljenika nisu uopće preživjeli ovaj dugi 
transport. Mladi je pak čovjek dobro nadvladao sve napore. 
Uskoro se kod kuće izliječio, skupio snage i mogao se opet 
brinuti za svoju obitelj. 
Puni zahvalnosti iznijeli su mi danas ove dogođaje iz ži- 
votnog sjećanja. 
Pater B. 


»To je bilo prvi puta, da...« 


Sestre jednog samostana franjevki zabrinuto su gledale 
kako vodostaj rijeke Rajne sve više raste. K tome su nadoš- 
le i podzemne vode, koje su vrlo brzo prodirale u podrum- 
ske prostorije i punile ih blatnom vodom. - Marljive su ruke 
spašavale što se moglo spasiti. Nosili su zalihe u prikladnije 
prostorije, ali mnogo zamotanih boca nisu uspjele prenijeti 
na sigurno; na veliku žalost kuharice, koja je gledala uništen 
cijeli svoj rad i muku. 

Blatna poplava dosegla je krov. Siromašna je kuharica 
bezutješno gledala ovo pustošenje. »Sveti Josipe, ja sam sve s 
bezgraničnim pouzdanjem stavila pod tvoju zaštitu. Do sada 
me nikada nisi razočarao!« - Stajala je neznajući što da radi. 

Nakon nekoliko dana voda je opala. Sa zebnjom je ku- 
harica sišla u prostore sa zalihom. I gle, sve su boce stajale 
u najboljem redu na svojim mjestima. Ona očisti jednu od 
nanosa vode. Bila je još čvrsto zatvorena. Daljnje ispitivanje 
je pokazalo, da su sve boce ostale neoštećene i zatvorene i da 
se sačuvao sadržaj. 

Svi su ukućani dijeli radost s kuharicom, koja se za tolike 
trebala brinuti. Kod svih je također poraslo poštovanje i po- 
uzdanje u dobrog svetog Josipa. Kuharica je tvrdila : »To bi 
bilo zaista prvi puta, da me je ostavio neuslišanu. On pomaže 
uvijek !« 

E.D. 
Zahvale sv. Josipu 


Bilo je to prije dvadesetak godina. Moj muž teško obolio, 
glava mu toliko otekla da ga je bilo strašno vidjeti, a liječnika 
nije bilo na daleko... i nismo mogli k njemu. Zagovorili smo 
se tada devetnicom sv. Josipu . Na koncu devetnice, moj je 
muž potpuno ozdravio. U zahvalu nabavio je sliku sv. Josipa 
te smo svaki dan pred njom molili. 

Dora R. 


Mi štujemo sv. Josipa ne samo zbog pomoći koju smo primili 
ili očekujemo njegovim zagovorom, nego bez obzira na to, on je 
vrijedan poštovanja i čašćenja zbog njegova uzorna, sveta života, 
zbog njegova nesebična i velikodušna sudjelovanja otkupljenju 
svijeta, radeći, trpeći , izlažući se, živeći za Isusa i Mariju. Štuj- 
mo svetog Josipa uvijek, neka nam je drago na njega misliti i 
slijediti njegov primjer. Papa Ivan XXIII. reče: »Ja volim svetog 
Josipa. Ne mogu započeti san niti završiti, a da prvu svoju riječ 
i zadnju misao ne uputim njemu.« 

Dakako da će biti česta prosbena molitva za zagovor, jer smo 
često u raznim potrebama. No pri tome ćemo misliti i na potrebe 
drugih, naših bližnjih i njih preporučivati svetom Josipu. Moli- 
mo za braću i sestre u raznim teškoćama i iskušenjima, molimo 
za našu Crkvu i sve njezine potrebe, molimo često, svakodnevno i 
za našu domovinu Hrvatsku, kojoj je sveti Josip nebeski zaštitnik. 

Sveti Josip pomoćnik u našim 
duševnim potrebama 


obraćenja, duševni mir, napredak u duhovnom 
životu... 


»Tko ne nađe učitelja da ga nauči 
unutrašnju molitvu, neka uzme za 
učitelja ovog slavnog sveca, pa neće 
zalutati s puta.« (Sv. Terezija Av.) 


To se dogodilo u svetištu sv. Josipa 


Uputila se jedna obitelj svojim autom rano ujutro na 
hodočašće u Karlovac, u svetište sv. Josipa... Vozio je svoju 
obitelj muž... koji je još uvijek svoje kršćanstvo i vjeru imao 
samo u maticama »krštenih i vjenčanih«... Nije dugo vreme- 
na ili bolje rečeno godinama bio na sakramentu sv. Ispovije- 
di i sv. Pričesti... Također nije za njega bila nedjelja u poha- 
đanju sv. Mise... Nitko nije trpio kao njegova žena... Ali ona, 
koja je bila puna vjere, ustrajala je godinama u molitvi... 

Kad joj je muž rekao uoči dana hodočašća u svetište sv. 
Josipa da će on nju i stariju djecu voziti, ostala je u nekom 
nutarnjem posebnom raspoloženju... jer se tom nije nada- 
la, nego je očekivala da će voziti stariji sin... I tako su doš- 
li u svetište sv. Josipa u Karlovac u ranijim jutarnjim sati- 
ma... Bili su ugodno iznenađeni velikim brojem vjernika... 

Žena i djeca pošli su u crkvu, ispovjedili se i pričestili i slušali 
sv. Misu... Muž je ostao vani, da gleda lijepu okolinu oko 
crkve... žena je pred sv. Josipom molila za svoga muža, koji 
nosi ime Josip... i najednom je došao muž u crkvu... Osjetio 
je neki nutarnji njemu nepoznati glas, koji ga vukao u crkvu. 
Našao se u redu vjernika pred ispovjedaonicom... Došao je 
i on na ispovijed - »stvarno obraćenje.« Rekao je na kraju 
izvan ispovijedi: »Osjećam se tako laganim, kao da mi je neki 
kamen pao sa srca... Nikad nisam bio tako sretan... Ja sam 
iz običaja na dan Uskrsa čestitao Sretan Uskrs... Ali ove ću 
godine iskreno čestitati iz sretnog srca, ne iz običaja, jer sam 
i ja doživio svoj Uskrs...« 

Bilo je i mladih svećenika za ispovijedanje, pa kad je on 
vidio te mlade svećenike... rekao je: »Osjetio sam u srcu želju 
da moje najmlađe, četvrto dijete postane svećenikom... Mo- 
lite sa mnom za tu milost...« Zena i djeca radosno su obilazi- 
la okolinu i groblje, a muž je dugo, dugo sretan u prvoj klupi 
klečao pred kipom sv. Josipa... I došlo je vrijeme da su otišli u 
svoje mjesto... S radosnim smješkom kazao je: »Slobodno ću 
voziti, jer imam najljepše gorivo u srcu: MIRNU SAVJEST... 
»Oči žene i djece blistale su suzama radosnicama...« 

Očevidac 


Doživljaj jedne redovnice 


Moj dobri otac nije bio već dvadeset godina u crkvi. Još 
kao dijete uvijek sam molila: »Dobri Bože, obrati moga oca, 
da opet počne moliti!« Kod izbora moga zvanja, mislila sam, 
ako pođem u samostan i cijeli moj život prikažem za oca, da 
će ipak biti ispunjena želja moga srca. I doista pošla sam i 
to u Družbu sestara sv. josipa. Nakon pola godine primila 
sam redovničko odijelo. Za tu svečanost pozvala sam svoje 
roditelje. Draga majka je došla, a otac nije došao. Gorko ra- 

zočaranje. Nakon jedne godine, tj. 19. ožujka 1925. položila 
sam privremene zavjete na šest godina. I sada se otac nije 
odazvao mome pozivu. Nakon tri godine sam prvi put došla 
kući na ferje. Otac je bio vrlo ljubazan, ali o vjeri nije bilo go- 
vora, jer je to izgledalo nesvrhovito. Ništa drugo, nego moliti 
i prikazivati žrtve! 

Nakon šest godina za svečanost vječnih zavjeta još sam 
jednom usrdno molila oca, da mi učini tu radost i dođe na 
sveto slavlje. Kod ulaza u crkvu nisam mogla svladati svoju 
znatiželju. Pogledala sam i vidjela na ulaznim vratima moje 
roditelje! 

Molila sam usrdno: »Sveti Josipe, dovedi ga ipak Bogu, 
ne dopusti da bude izgubljen!« Kad sam nakon zakuske po- 
zdravila roditelje, reče mi otac: »Htio bih s tobom na samo 
govoriti.« Tada mi reče: »Noćas sam sanjao jedan san. Tre- 
bao sam istovariti kola ali nikako nisam u tome uspjevao. 
Tada si došla ti i pomogla mi.« 

Odgovorila sam: »Oče , znaš li, što to znači?« - Otac od- 
govori : »Ja to znam. Moram učiniti red u mome vjerskom 
životu. Slijedećih dana ti ćeš primiti dobru, radosnu vijest« 
- Otac se ispovijedio. Živio je do duboke starosti i u miru s 
Bogom napustio je ovu zemlju. 

Sveti Josip je pomogao ! 

Sr. m . Terezija 


Po posveti sv. Josipu postigla nutarnji mir 


Od svog najranijeg djetinjstva štovala sam svetog Josipa i 
mnoge sam milosti primila po njegovu zagovoru. Kada sam 
jednom bila u teškoj duševnoj poteškoći posvetila sam svoj 
duhovni život sv. Josipu ovom molitvom: 

Sveti Oče Josipe, u prisutnosti Isusa i Marije, moga sv. 
Anđela Čuvara i cijelog nebeskog dvora odabirem te danas 
za Oca i Vođu svoje duše. 


35 


TEbi, o dobri Oče, posvećujem svoju dušu i tijelo i poni- 
zno te molim, za onu goruću ljubav kojom si njegovao Bo- 
žanskoga Dječaka čuvaj i brani i mene od svih duševnih i 
tjelesnih pogibelji, kao i od svakoga štetnoga ljudskoga ob- 
zira i straha, kao i od svih zasjeda nečistoga duha. Isprosi mi 
od Isusa potpunu čistoću srca i goruću ljubav prema Isusu 
i Mariji. Pomozi mi da ovdje sveto živim i u tvome naručju 
izdahnem svoj posljednji dah. Amen. 

Poslije te posvete ne sjećam se da sam ikada imala nekih 
posebnih duhovnih poteškoća. Ovu molitvu obnavljam svaki 
dan. Možda će i još kojoj duši biti posveta sv. Josipu od ko- 
risti. 

KB. 


Ustrajna molitva - čudesno obraćenje 


U Gentu gospođa N. N. obavljala je duhovne vježbe kod 
patra Adolfa Petita D. I. Pripadala je jednoj dobroj katolič- 
koj obitelji, ali njezin muž pored svih molbi i nagovaranja već 
45 godina nije bio na ispovijedi i pričesti. Misao na vječno 
odbačenje, u slučaju ako umre u ovakvom stanju, punio ju 
je stravom. Pater Petit joj je odgovorio: »Još nije svaka nada 
izgubljena. Cijeli je mjesec posvećen svetom Josipu, danas 
je prvi dan. Obećajem vam, da ću u ovom mjesecu svaki dan 
kod sv. Mise preporučiti Vaše molbe. Molite na tu nakanu 
također s malom djecom! Tada ćemo s pouzdanjem čekati.« 

31. ožujka stigne list: »Dragi velečasni patre! Onaj za ko- 
jega smo kroz cijeli mjesec zajedno molili, opet se je posve 
s Bogom izmirio. Njegovo je obraćenje sasvim čudesno...« 

Kad god se radilo o neraskajanom grješniku, preporuči- 
vao je pater Petit pobožnost svom dragom Zaštitniku, sve- 
tom Josipu: Doživjet ćete čudesa! Jedan župnik sudionik u 
duhovnim vježbama jadao mu se: »U mojoj je župi jedan teš- 
ki bolesnik, uskoro će umrijeti, a o obraćenju neće ni da čuje; 

čak njegov brat, također istog mišljenja, stalno je na straži da 
ne bi svećenik mogao doći k njemu .« Pater Petit odgovori : 
»Ne smijemo zdvajati za spas njegove duše. Molit ćemo za- 
jedno devetnicu u čast svetom Josipu.« 

Nakon deset dana pisao je taj župnik: »Hvala Isusu! Hva- 
la svetom Josipu! Dogodilo se čudesno obraćenje. Na po- 
sljednji dan devetnice pozvao me bolesnik iz vlastite pobude. 
Bio je na sve spreman, da primi oproštenje od Boga. Sa dir- 
ljivom pobožnošću primio je sakramente. Svi ljudi rekoše: 
ovo je čudo!« 

K.M. 


Model za sliku sv. Josipa 


Ulicama grada Miinchena prolazio je neki umjetnik 
tražeći čovjeka, koji bi mu bio model za sliku sv. Josipa. To 
nije bilo prvi puta da je bio u takovom traženju, jer za glavu 
svetog Josipa traži se ne samo simetrija, nego to treba biti 
uzorak sveca, iz čijih očiju sjaji kako ljubav, tako poniznost i 
toplina. Izgledalo je, da će i današnje traženje umjetnika biti 
bezuspješno. Neraspoložen pode već prema svome stanu, 
kad li mu ususret dođe jedan čovjek, jedan od onih izumrlih 
zanatlija, koji su po obiteljima nudili male stvarce u svoja dva 
koferčića: vrpce, brijaći sapun, kopče i ostalo što oni hvale i 
preporučuju, a najčešće im nevoljko odgovaraju: »Hvala, već 
to imamo« ! 

Tada se umjetnik zagleda u traženu osobu: To je glava 
kao stvorena za moju sliku svetog Josipa. Čovjek također 
neće činiti nikakove teškoće. On se može i odmoriti i više 
zaslužiti nego da obilazi po kućama. »Da li biste htjeli kroz 
tri dana po nekoliko sati sjediti kao model? Potrebna mi je 
Vaša glava za jednu sliku sv. Josipa« . Oslovljeni je sa začuđe- 
njem gledao čovjeka koji ga je to pitao. Njega starog trgovca, 
upotrebiti za sliku sv. Josipa? Na to zaista nije nikada u svom 
životu mislio. Oklijevao je sa odgovorom. »Vi nećete ništa 

izgubiti kod tog posla. Ja ću Vas dobro platiti«. - »Ne, ne moj 
gospodine, to ne može biti«, - »Ali ipak promislite, da Vi do- 
đete u jednu crkvu. To je čast, koja je samo rijetkima dana«. 
- »Da, upravo stoga ne mogu, ne smijem prihvatiti taj poziv«. 

Umjetnik razočaran prestane sa svojim dokazivanjem. - 
»Laku noć«! - i ostavi trgovca. 

Drugi ga dan opet susretne. Htio je proći pored njega, ali 
čovjek sam dođe k njemu, te reče: »Gospodine, sada Vam 
mogu sjediti kao model«. 

»Kako? Jučer se niste ni za kakovu cijenu pokazali spre- 
mni za to«. - »Da, znajte, moj gospodine, ako ja trebam doći 
u jednu crkvu naslikan kao sveti Josip, tada, mislio sam, mo- 
ram se najprije dobro pripraviti. Stoga sam se jutros ispovi- 
jedio i pričestio«. 

Umjetnik tada srdačno zamoli ovog čovjeka za oprošte- 
nje, sretan da je pristao na njegovu molbu i još na tako ple- 
menit način. 

Ova nas zgoda upućuje da pripazimo na stanje svoje duše 
kad se u molitvi obraćamo za zagovor sv. Josipu i ostalim 
Božjim ugodnici. 

L. Sch. 


»Pa zašto i meni ne dovedete svećenika...?« 


U mojoj župi kao i drugdje ima mnogo ljudi, koji već 
dugo nisu primali sakramente ispovijedi sv. Pričesti. Zave- 
deni najljepšim godinama materijalističkim obećanjima. No 
zeman gradi, zeman razgrađuje. Prolazi snaga materije, do- 
lazi bolest. Javlja se duh. Takvi ljudi rijetko imaju snage da 
pozovu svećenika. Treba im netko govoriti. U ovom slučaju 
ja sam dobio savjet da ne govorim bolesniku, jer on još ima 
nadu, rekla mi je mama. Ali ništa. No potpalila je milost. 
Ostavio sam nakon četvrtog susreta s bolesnikom Glasnik sv, 
Josipa. Žena je sjedila kraj bolesnog muža, čitala Glasnik. 

»Što unutra piše?« - pita bolesnik. Pa, veli žena, kako mnogi 
mole, ispovjedaju se i nadaju. A on veli: »Pa zašto meni ne 
dovedete svećenika?« Razbio je sav njihov strah. Kćerka je 
odmah dotrčala k meni, no kako nisam bio kod kuće, obje- 
sila je na vratima ceduljicu »Velečasni! Molio Vas je tata da 
dođete k njemu. Lidija H.« 

Pošao sam odmah. Ispovijedio se i pričestio kao malo di- 
jete. Tko je bio tako hrabar da mu rekne o ispovijedi? Pitam! 
Evo posredništvom Glasnika sv. Josipa. 

EV. 


Sveti Josip i prva sv. Pričest 


Župnik N.N. u Njemačkoj pripovijeda slijedeće o prvoj 
sv. Pričesti svojih vjeroučenika: 

Naša su djeca, obavljala kao pripravu za prvu sv. Pričest 
duhovne vježbe. Jedan pobožan kanonik držao je predava- 
nja. Dok su djeca slušala riječ svećenika, bane iznenada neki 
čovjek u radničkom odijelu, sa ljutitim izgledom i bijesnim 
pogledom prema djeci. 

Išao je desno i lijevo i gledao i tražio. Na moje pitanje 
što on traži, odgovorio mi je jakim glasom. »Zahtjevam moje 
dijete!« Ovo je traženje unijelo među djecu stravu i nemir. 
Kanonik je prekinuo svoje predavanje. Svi su bili zabrinuti 
zbog ovog uznemiravanja. 

»Moj gospodine, kaže čovjek, ja želim moje dijete i to 
odmah! Njegova je majka doduše katolikinja, ali ja to nisam 
i moje dijete to nikada ne smije postati!« 

Na to sam se veoma začudio: »Mi ne uzimamo za prvu 
sv. Pričest ni jedno dijete, čije katoličko krštenje nije ned- 
vojbeno zajamčeno i potvrđeno, Da li je vaše dijete kršteno 
u katoličkoj Crkvi«? Čovjek to potvrdi. Također je potvrdno 
odgovorio na pitanje, da li je kum ili kuma, katolik, kao i na 

pitanje da li je nekoć dao suglasnost za to. »Dakle, vaše je 
dijete ipak katolik!« kažem. 

»Do sada je pripadao vjeri svoje majke, ali od sada za- 
htjevam, da on meni pripada!« Govoreći ove riječi zgrabi 
svoje dijete i vikne bijesno: »Napolje! Od sada će biti kako 
ja hoću!« 

Molećim pogledom prema meni baci se dijete do nogu 
svoga oca. Obuhvatio ga je, obećao sa jecajućim glasom , da 
će mu uvijek biti poslušan i voljeti ga, ali neka ga ostavi u 
vjeri njegove majke. 

Svi smo bili duboko potreseni ovim slučajem. Djeca su 
glasno plakala. 

Ali otac je ostao tvrd i bez smilovanja. Njegovo je srce 
ostalo bezosjećajno na glas djeteta. Ipak čekao je svršetak 
predavanja; tada uzme dijete sa sobom kući. Dječak je bio 
blijed i udaljio se drščući. Bojao se, da će otac i majku zlo- 
stavljati. Rekao sam mu riječ utjehe, prije nego je sa ocem 
napustio crkvu, 

Slijedećeg je dana dječakovo mjesto ostalo prazno. Više 
nije dolazio, jedan je svjedok pripovijedao, kako je otac do- 
šavši kući podigao ruke da ga tuče, ali mu dječak za to nije 
dao vremena. Pokušao je na najnježniji način ublažiti oca. 
Ruka se oca doduše spusti, ali je ostao bijes. Otac više nije 
pustio dijete s očiju. On ga je uzimao čak sa sobom na posao. 
Dječak je neizrecivo mnogo trpio. 

Slijedećeg je dana bio blagdan svetog Josipa, dan prve 
svete Pričesti. Mnogo sam brige imao sa djecom u pripremi. 
Iznenada nastane neko gibanje, žamor. »To je on!« Svi su 
gledali na dječaka. Bolni događaji ostadoše upisani u nje- 
govom licu. Ipak je sada izgledao vrlo zadovoljan. S pravom 
pobožnošću je pošao stolu Gospodnjem. 

Kako je do toga došlo? Sam dječak i svi učenici u djeti- 
njem velikom pouzdanju molili su sv, Josipa, da smekša srce 
okrutnog oca. I dogodilo se neočekivano. Otac je dopustio 
da dijete pođe u crkvu. 

E. V. 

On me je oslobodio od skrupula 


Jedan mladi svećenički pripravnik (kandidat) prije pri- 
manja subđakonata imao je žestoke kušnje. Mislio je da nije 
vrijedan primiti svećenički red, jer se bojao, da neće moći u 
svećeničkom zvanju ustrajati. Odlučio je stoga, tajno pobjeći 
iz sjemeništa. 

Tada mu padne pogled na sliku sv. Josipa na zidu njegove 
sobe. Ovaj ga je pogled ohrabrio, da se utekne u Josipovu 
zaštitu. Kleknuo je odmah i srdačno molio, da ga prođe ta 
kušnja ili da dobije snage te ne podlegne u toj kušnji. 

im je za tu milost molio, postalo mu je lakše. Čim bi se 
pojavile opet uznemirujuće misli, počeo bi moliti i moleći bi 
ih otjerao iz pameti. Uskoro je bio posve oslobođen od njih 
i vesela srca primio sveti red. On je već mnogo godina revni 
dušobrižnik. Često priznaje: »Da mi nije tada pomogao sveti 
Josip, ja bih sigurno podlegao i ne bih postao svećenik. Hva- 
la mojem nebeskom dobročiniteiju!« 

G.O. 


Sveti je Josip došao »u posjete« 


Ana Schaffer, koja je dugih 25 godina bila prikovana pat- 
nica za bolesnički krevet, bila je dostojna primati u svojim 
teškim mukama, koje je prikazivala kao nadu, izvanrednu 
utjehu neba. 

Ona je često dobivala u »snu«, kako je nazivala ovo mi- 
losno gledanje, posjet dragog svetog Josipa, kojeg je od dje- 
tinjstva veoma štovala. Jednom je pisala u svoju bilježnicu 
»snova« o jednom takvom utješnom posjetu: 

»Sjajećim prijateljskim licem stajao je sveti otac Josip 
pred mojim krevetom i govorio mi: “Probudi se i pripremi 
za svetu gozbu!' Kad sam se umila, bilo je četiri sata ujutro, i 
znala sam, da se u ovaj dan ne bi trebala pričestiti. 

I ja se prenesem u duhu pred svetohranište presvetom 
euharistijskom Srcu Isusovu. I dva sata potom, oko šest sati, 
dobijem vijest, da ću za pola sata moći primiti svetu Pričest. 
Nije li mi sveti Josip izmolio tu milost i sreću? Zahvaljujem ti 
o, sveti oče Josipe, što stojiš uza me u mojim bolima! - Moli 
uvijek za moju siromašnu dušu, za zaštitu i vodi me k Isusu.« 

A.M.W. 


»Kako li sam sretan, što sam se ispovijedio ?« 


Moj je nećak istupio iz Crkve. Tada je pomogao sveti Jo- 
sip. Na Badnjak, nećak je bio sam sa svojom 73 godišnjom 
majkom. Razgovarali su o molitvi i o Crkvi. Tada on reče sa- 
svim iznenada: »Majko, ja bih se ipak želio vratiti u Crkvu!« 

Povremeno je boravio u Hamburgu. Tamo je doznao gdje 
se treba prijaviti za ponovni primitak u Crkvu. Našao je jed- 
nog dobrog dušobrižnika, koji ga je opet, kao dijete Božje, 
primio u katoličku Crkvu. Tada je pisao svojoj majci: »Kako 
li sam sretan što sam se ispovijedio i što sam opet primljen 
u Crkvu!« 

Njegova majka i svi mi ostali sretni smo i zadovoljni i ne 
možemo dosta zahvaliti svetom Josipu i čudotvornoj Majci 
od Schčnstatta za ovu veliku milost . 

J.KiH. 


Oslobodio se od pijanstva 


Moj je muž bio dugo godina alkoholičar, zbog čega sam 
zajedno s djecom mnogo trpjela. Stanje je bilo nepodnosivo. 
Tada sam se utekla svetom Josipu i njega molila za obraćenje 
svoga muža. 

Godine 1979. je obolio: Mučio ga je visoki tlak sa svim 
svojim posljedicama. No od tada nije više uzeo ni kapi alko- 
hola. Već je prošlo od tada godina dana. 

Iz zahvalnosti i u čast svetom Josipu želim objaviti usliša- 
nje moje molitve. Želim savjetovati svim ženama i majkama, 
koje su u sličnom položaju, da se pune pouzdanja obrate sve- 
tom Josipu. On sigurno pomaže. 


LW. 

Sveti Josip pomoćnik za sretan 
brak i obitelj 


Dobar izbor bračnog druga, skladan život u braku, 
sretan porod, odgoj djece, nakon krize novi mirni 
Život... 


pČitava Crkva iskazuje posebno pouzdanje i 
poštovanje svetom Josipu« (Ivan Pavao Il) 


Moj susret sa svetim Josipom 


Kao vjernik često se molim sv. Josipu za pomoć. Često 
me i uslišava. Tako na početku mog braka nisam odmah 
imao djece. Supruga se počela plašiti da ih nikada nećemo 
moći imati. Znalo se nerijetko dogoditi da bi je susjedi za- 
pitkivali i znali joj reći da ću je napustiti ako ne bude imala 
djece, jer ja jako volim djecu. lako sam je uvjeravao da tako 
nešto ne bih nikada učinio, ona je bila potištena. 

Međutim na Uskrs ujutro 1975. ta se sumnja raspršila kao 
mjehur sapunice, zahvaljujući upravo sv. Josipu. Dok sam le- 
žao, odjednom kao da je neko čudno svjetlo obasjalo sobu i 
na ormaru vidim čovjeka s djetetom u ruci. Prepoznah ga: 
bio je to sv. Josip. Pružio je prema meni ruke i na njima di- 
jete uz riječi: »Sto se plašiš? Evo ti sina!« Rekao sam: »Ne 
plašim se ja nego Jozica (moja supruga) .« 

Nato će mi sv. Josip. »Da, ona, ali i ti si počeo sumnjati.« I 
onda nesta i djeteta i sv. Josipa. 

Otvorio sam oči i mislio da li sam ga stvarno vidio ili je 
to bio san. Prjee no Od tog sam trenutka bio uvjeren da 
dobiti muško dijete. Probudio sam suprugu i sve joj ispričao. 
Otada smo znali da ćemo dobiti sina. Unaprijed smo mu dali 
ime Izidor Gracijano, ali sv. Josip kao da se time nije mirio. 
Prema našem mišljenju dijete se trebalo roditi oko 24. velja- 
če. To se slagalo i proračunima liječnika. Približavao se 24. 
II., a da se dijete nije rodilo. Prošlo je još petnaestak dana i 
žena pođe u rodilište u Split. Tu je ostala više od tjedan dana, 
a da nije rodila. Na sam blagdan sv. Josipa 19. ožujka 1976. 
dobili smo zdravo muško dijete. Cim sam čuo za to, odmah 
sam rekao samom sebi: zvat će se Joško. Došao sam kući i 
rekao mami da je dobila unuka, a ona će mi: »Neka se zove 
Josip«. Došao sam u rodilište. U pismu me supruga moli da 
pomeni djetetu ime: neka se zove Joško. Njeni roditelji, 

oji su nam zacg udaljenosti pismeno čestitali, također su 
željeli to ime. Piše suprugin tata: »Bilo mije drago da će se 
zvati mojim imenom, ali kad je na svijet došao na sv. Josipa, 
neka se zove Josip.« 

Tako smo bez ikakvih dogovora svi bili jedinstveni u želji 
da se zove Josip. Danas na blagdan sv. Josipa slavi on i mama 
mu i imendan i rođendan, jer su obje rođeni na Josipovo i 
oboje nose ime sv. Josipa. 

oslije toga Bog nam je darovao još troje djece i to svega 
u 4 godine. 
Mirko R. 


Dobar savjet za ženidbu 


Mlada djevojka Ana, iz dobre kuće i plemenite ćudi, sti- 
cajem prilika, morala je rano napustiti rodnu kuću i zavičaj. 
Da bi čestito prošla kroz život nije joj preostalo drugo nego 
veliko pouzdanje u Boga. Osim toga bila je ona sretna i pri- 
pravna čestito raditi. 

U prvim godinama njezina samostalnog života nije ostala 
pošteđena od siromaštva i svakojakih teškoća. 

No, jednoga dana, eto joj sjajne ženidbene ponude. Čo- 
vjek u najboljim godinama, prijazan, uglađen, navodno učeni 
veoma imućan, zamolio je njezinu ruku. Došao je iz inozem- 
stva. Malo prije je izgubio svoju suprugu. Na Anino pitanje, 
kako je upravo na nju naišao, odgovorio je da je to zbog nje- 
zina dobrog ponašanja i zbog priznatog njezinog talenta, a 
što je osvojilo njegovo srce i izazvalo veliko poštovanje. Sada 
sa djecom, sada bez djece na razne je načine opsjedao dje- 
vojku da prihvati njegovu ponudu. 

Ana je dobro znala iz vlastitog iskustva, kako je teško ići 
kroz život bez majčinske ljubavi i pomoći. Stoga je mislila i 
premišljala u srcu, da ovoj siromašnoj djeci nadomjesti maj- 
ku. Na savjet ispovjednikov zatražila je četiri tjedna za raz- 
mišljanje. No žestok nagovarač bio je protivan toj izjavi. 

Anu je mamila visoka i lijepa životna zadaća. Tako ne bi 
više bila sama u životu. Sa velikim pouzdanjem počne moliti 
da upozna volju Božju. Već od prije je gajila osobitu ljubav 
i štovanje svetog Josipa. U ovim prilikama ona ga je dnev- 
no često zazivala. Njegova joj slika osobito donosila utjehu 
imir. 

Osam je dana žarko i ustrajno molila za rasvjetljenje. 
Osjećala je sve više strah i odbojnost prema predloženoj že- 
nidbi. Već prije svršetka četiri sedmice ona je sasvim sigurno 
mogla dati negativan odgovor. Bila je uvjerena da je to volja 
Božja. 

Prosac je bio slomljen, a Ana je opet zadobila svoj mir. 
No, onaj čovjek uskoro sklopi drugi brak, opet otiđe u ino- 
zemstvo i već nakon pola godine doznalo se, da je njegov 
ugledni položaj, njegovo bogatstvo i položaj, obična prevara. 
On bijaše lakoumi pustolov. 

Ana je usrdno zahvaljivala svom vjernom savjetniku i pri- 
jatelju svetom Josipu. Nakon devet mjeseci zanimao se za 
nju jedan drugi čovjek. On je živio u skromnim prilikama 
života, a uživao je dobar glas u svome zavičaju, 

I ovaj je puta Ana tražila utočište kod svetog Josipa. Na- 
kon žarke molitve i zrelog razmišljanja dala je proscu pozi- 
tivan odgovor. 

Nikada nije požalila ovaj korak. U njihovom mirnom i 
sretnom braku raslo je djetinje pouzdanje prema svetom Jo- 
sipu sve više, pod čiju su zaštitu i pokroviteljstvo stavili svoju 
obitelj. 

S.D.HJ. 


Velika pomoć mladoj obitelji 


Mladi bračni par. Veoma se volili, ali ipak život im je bio 
pun velikih briga. Mlada supruga bijaše trn u oku majci nje- 
zina supruga. Od nje je doživjela mnogo muka i boli. Imala je 
veliko pouzdanje u Boga, ali njezine su snage ipak već klonu- 
le. Zbog svega toga veoma je patio njezin mladi muž. 

K tome je došlo do toga da im je njihov neznatan imetak 
propao, koji im je bio tako potreban. Vrijeme im nije išlo u 
prilog, nego što dalje - to gore. 

Mladom je čovjeku iz dana u dan bilo sve teže pri srcu. 
Grizao se sam u sebi, a nije znao kako da si pomogne. Nje- 
gova ga supruga jednom našla sasvim slomljena. Sa velikom 
ljubavlju pokušala ga je osvježiti, rastresti od njegovih briga 
i ponovno uliti hrabrosti. Obećala je da će pred slikom sv. 
Josipa svake srijede zapaliti svijeću. Poticala je svoga muža 
da počnu devetnicu u čast sv. Josipu. Teško se na to sklonuo 
čovjek izmučen patnjama. Konačno je ipak, na navaljivanje 
svoje žene, pristao. 

Izgledalo mu je kao da i ova pobožnost neće donijeti ni- 
kakove pomoći. Zdravlje supruge postalo je sve više zabrinja- 
vajuće, a stanje supruga sve teže. Ipak, oni su molili i dalje. 

I gle! Na posljednji dan devetnice listonoša je donio dva 
pisma. Jedno je sadržavalo svotu novca, koju mladi čovjek 
dobiva za prijašnje radove, To je dokrajčilo njihovu novčanu 

bijedu. Drugi list najavljuje posjet svećenika, od kojega će pri- 

miti velike duhovne i duševne pomoći. - Kako li su bili zahval- 

ni obojica ljubljenom pomoćniku u nevolji, svetom Josipu? 
N.N. 


»Njezin savjet mi je pomogao« 


Meni je sveti Josip pomogao u raznim neprilikama. Ov- 
dje ću spomenuti uslišanje molbe jedne druge osobe, koja se 
obratila za zagovor svetom Josipu. 

Bilo je to prije nekoliko godina. Jedna mlada djevojka 
gotovo je očajavala, jer joj je njezina prijateljica otela mla- 
dića, s kojim je namjeravala sklopiti brak. Tada joj dadnem 
savjet: »Obrati se svetom Josipu!« I dadem joj jednu devet- 
nicu za molitvu. 

Uskoro poslije toga upozna se ona s mladićem imenom 
Josip. On je u ratu izgubio nogu. S njim je sklopila sretan 
brak. Imaju troje drage djece i svoju kućicu. 

Kad se ponekad sastanemo, uvijek mi kaže: »Vaš savjet 
za preporuku sv. Josipu mi je pomogao. I ja se sada obraćam 
njemu u svojim brigama i neprilikama.« Veseli me da je ova 
gospođa zadobila veliko povjerenje prema mojem moćnom 
Zaštitniku koji nam obilno pomaže. 

JR. 


»Sveti Josipe, pošalji mi pravog muža !« 


Na jednom posjedu u Minibergu živjela poljodjeljska obi- 
telj sa petero djece. Jedno je od njih bila Katica, čestita i dra- 
ga djevojka. Veoma je štovala sv. Josipa, hranitelja djeteta 
Isusa. Voljela ga je kao vlastitog oca, koji je rano preminuo. 

Tada se Katica još srdačnije obraćala sv, Josipu i dnevno 
ga molila: »Sveti Josipe, budi sada ti naš otac i pomozi nam.« 

Braća se jedan za drugim poženili i otišli od kuće, a kad je 
njezina sestra otišla u samostan, Katica je ostala posve sama. 
Tada je stalno i opet molila: Sveti Josipe, molim te, pomozi 
mi, pošalji mi čestitog muža, da mogu biti čestita žena i maj- 
ka 


I nije dugo potrajalo, dogodio se u selu neki »slučaj«, 
koji je Katici doveo čestitog i dobrog muža. Danas je ona 
zadovoljna žena i majka četvero djece. Čvrsto je uvjerena, 
da samo sv. Josipu duguje zahvalnost što ima dobrog muža. 
On se također zove Josip i jedan od sinova dobio je također 
ovo lijepo ime. 

LM. 


Molitva djece spasila je oca 


Novine su donijele opet jednu uzbudljivu vijest: »Očajni 
otac obitelji pucao na majku njegove djece i tada ispalio jed- 
nu kuglu sebi kroz glavu. « 

O tome su obavještavali u kratkim napisima. Potom je 
slijedila obavijest policije, kako je do toga došlo. Otac, koji je 
do tada bio čestit, religiozan otac obitelji zbog nevjere svoje 
žene dotjeran je do očaja. Kad je zatekao svoju ženu u ne- 
vjeri, samo ju je lako ranio i ispalio samom sebi kuglu kroz 
glavu. Kugla je ostala u glavi. Leži u bolnici u besvjesnom 


stanju. 

Čitatelji gladni senzacija čitali su uz kavu sa lakim pod- 
smjehom ili žaljenjem, da bi tada prešli na druge članke. - 
Koliko bi mogla biti velika moć štampe, kad bi svaki čitalac u 
takvim slučaju svoju molitvu uputio prema nebu. 

Tužna djeca, koja sada ostadoše sami, obratila se za po- 
moć svetom Josipu, jer se njihov otac također zove Josip. 
Molili su srdačno. Također su rođaci molili devetnicu za spas 
duše unesrećenoga, koji je osam dana ležao bez svijesti i bo- 
rio se sa smrću. 

Napokon, u predvečerje blagdana svetog Josipa, dođe k 
svijesti. Dugo je utonuo u duboke misli. Tada je pozvao k 
sebi bolničkog duhovnika. Pokajao se za svoje djelo i javno 
molio za oproštenje. Obavio ispovijed raskajan i slijedećeg 
dana primio je svetu Pričest. - svi rekoše: ovdje je sveti Josip 
pomogao. 

Protiv predviđanja liječnika on je opet ozdravio, nakon 
što se s uspjehom mogla obaviti operacija glave. 

Molitva siromašne djece ga je spasila. Molitva djece po- 
stigla je i to, da je majka, koja je zaboravila svoje dužnosti, 
počela živjeti boljim kršćanskim životom. 

Sa njima je za ovo obraćenje osobito zahvaljivao i dušo- 
brižnik. 

B. 


U mojoj je kući sada sve u redu 


Velika sam štovateljica sv. Josipa. Imala sam preteške 
probleme u mom bračnom životu. Obratila sam se skruše- 
nom devetnicom sv. Josipu. Nakon nekoliko devetnica osje- 
tila sam njegovu pomoć. Moj se život sasvim izmijenio i u 
mojoj je kući sada sve u redu. Hvala sv. Josipu i Majci Nebe- 
skoj od Brze pomoći što su mi pomogli. Stalna sam čitateljica 
Glasnika sv. Josipa i sudjelujem u Bratovštini sv. Josipa. U 
zahvali poklanjam oltarnik na njegov oltarić! Velika hvala, 
preporučujem se i nadalje za pomoć. 

Štovateljica M. M. 


Sveti Josipe, uzmi ga za svoju ruku 


U mojem udovičkom položaju pomagao mi je sv. Josip 
velikom utjehom. Imala sam mnogo jada s mojim sinom C. 
Nikako se nije slagao sa starijom braćom i sestrama i prema 
meni je bio veoma zatvoren. Također nije htio više ići u ško- 
lu. Potražim utočište kod oca udovica i sirota, kod sv. Josipa. 

»Gle«, kažem mu, »kod nas ne može ići dalje tako. Prosudi 
pravo, nisi li ti odgovoran također za ovog dječaka, Uzmi ga 
za svoju ruku i vodi ga Mariji a po njoj k Isusu! Pomozi mu. 
Učini da ga i braća i sestre vole, da on bude dobar u kući i u 
školi, i pomozi mu da odabere pravo zvanje!« 

Na posljednji dan devetnice primila sam od C. pismo. On 
me uvjeravao o svojoj ljubavi, i priznaje da me je uvrijedio. 
Ali on će od sada učiti sa velikim marom, i moli da mu opro- 
stim. - Zahvaljujem ti, dobri Oče Josipe ! 

H.B. 


Mnoga uslišanja 


Obećala sam da ću se javno zahvaliti sv. Josipu, pa to 
ovim putem činim, i želim reći mnogim čitaocima Glasnika 
da vjeruju čvrsto u moć njegova zagovora. Neka mole u svo- 
jim potrebama devetnicu. Sv. Josip pomogao mi je i kad sam 
bila u teškoj materijalnoj situaciji i u mnogim dugovima s 
mužem pijancem, s kojim sam više suza prolila nego vode 
popila. - Snaha mi je bila trudna i bila je srčani bolesnik, pa 
su liječnici strahovali da li će sretno roditi. No sve je dobro 
svršilo, rodilo se lijepo muško dijete, koje lijepo napreduje i 
u sedmom je mjesecu prohodalo. - Život moga muža visio je 
o koncu, čirevi na želudcu popucali, čitavu sam noć molila 
sv. Josipa. Sve je dobro svršilo i muž mi je posve zdrav, kao 
da je nanovo rođen. - Sin mi je krenuo lošim putem, no po 
zagovoru sv. Josipa pomirio se sa mnom i lijepo i sretno se 
oženio. - Imala sam velikih teškoća s radnom dozvolom u 
Njemačkoj. I opet sam molila devetnicu sv. Josipu i sve je 
dobro završilo, da sam od radosti plakala. - I mnogo ostalih 
uslišanja sam primila, da sve i ne mogu nabrojati. - Uz sv. Jo- 
sipa dugujem veliku zahvalnost dragoj Majci Božjoj, sv. An- 
tunu Padovanskom i Petru Barbariću za njihovu preporuku 
Isusu, našem Spasitelju. 

N.N. 

Štovanje sv. Josipa u našoj obitelji 


Brojna je bila naša obitelj - jedanaestero djece. Majka je 
veoma štovala svetog Josipa. Živjelo se kršćanski. Katolički 
tisak koji je dolazio u našu kuću, bio je razdijeljen, barem 
u našem dječjem poimanju, ovako: Za mamu, »Glasnik sv. 
Josipa«, za tatu »Glasnik Srca Isusova i Marijina« i Katolič- 
ke novine, za nas djecu »Anđeo čuvar«. Svi smo se jednako 
veselili svome časopisu, Mama je uvijek rado uskliknula: »O 
došel je moj sveti Jožef, on bu mene pustil u raj, ako mi sve- 
ti Petar zatvori vrata. Znate, djeco, sveti Josip ima za svoje 
štovatelje posebno mala vrata. A za one koji štuju Blaženu 
Djevicu Mariju, učinio je na nebu prozor. Koga ne pusti sveti 
Petar, ona samo otvori prozor i duše lete k njoj.« 

Možete zamisliti našu dječju maštu. Zamišljali smo sve- 
tog Josipa, kako u kožnatoj pregači i sa čekićem i čavlima u 
ruci obilazi nebom. Majku Mariju zamišljali smo kako stoji 
kod prozora raširenih ruku i dočekuje duše kao bijele golu- 
bove. 

Otac mi je bio prosvjetni radnik. Bio je duboko pobožan 
čovjek, kremen značaj, koji nije za koricu kruha prodao svoje 
uvjerenje. Zato je morao svake treće godine seliti u drugi 
grad, premještan »po potrebi službe«. Uvijek je imao vreme- 
na za mamu, za nas djecu, za svoje učenike. Svako jutro prije 
polaska u školu bio je na sv. Misi. Svake večeri imali smo 
zajedničku molitvu pred lijepim kipom Srca Isusova, deseti- 
cu krunice predmolili smo mi djeca. Nismo se otimali tko će 
predmoliti, jer je bio uveden stalan red. 

Kad se rodilo deveto dijete, moj dragi brat, mamin ži- 
vot bio je u smrtnoj opasnosti. Tata se utekao svetom Josipu. 
Sve je prošlo sretno. Otac je u zahvalu nabavio veliki kip sv. 
Josipa za crkvu u gradiću gdje smo tada boravili. 

Mama moga muža bila je vrlo pobožna žena i posebno je 
štovala svetog Josipa. I ona je za jednu crkvicu nabavila kip 
sv. Josipa. Tako smo moj muž i ja baštinili vjeru i pobožnost 
prema sv. Josipu od naših roditelja. Na početku rata sklopili 
smo brak, moj muž i ja, bez igdje ičega, osim zdravih ruku, 
iskrene ljubavi i velike želje da nam obitelj bude kršćanska. 
Upravo po onoj narodnoj mudrosti: »Siromah sam, da mi 
je sirota, pa da vidiš lijepoga života.« I bio je uistinu lijep i 
blagoslovljen. Uredili smo svoj mali prvi dom sa starim stva- 
rima što su nam dali roditelji, dok se snađemo. Moj muž je 
izrezbario krasan kućni oltarić, na njemu kip sv. Josipa, a 
iznad njega velika lijepa slika Gospe Sinjske, kraljice našega 
doma. Naša zajednička molitva bila je uvijek krunica i mo- 
litva sv. Josipu: »Josipe, o oče sveti, čuvaj kuću i posveti... 
itd.« Nakon dva mjeseca došla je prva kušnja. Morala sam na 
operaciju, vrlo kompliciranu, i liječnik mi je priznao da sam 
u vrlo kritičnom stanju. Opet sam se sjetila svojih roditelja. 
Zamolila sam svetog Josipa, ako mi isprosi zdravlje da ću 
svake srijede postiti njemu u čast, a on neka bude zagovornik 
naše obitelji. Oporavila sam se i ušla u svagdanji život. 

U šest godina sretnog braka dobili smo na dar četvero 
djece. Jednu djevojčicu i tri dječaka. Onda je došla druga 
kušnja. Moj natprosječno marljivi muž počeo je pobolijevati. 
Kad se rodilo četvrto dijete više nije mogao hodati. A taj če- 
tvrti porod bio je vrlo težak i kritičan, pa sam se opet utekla 
u toj muci i tjeskobi sv. Josipu i poluglasno ga zazivala, dok 
je smrt prijetila meni i djetetu. I opet sve je dobro prošlo. 

Moja djeca ne pamte tatu na nogama, nego samo u ko- 
licima. Ali duh u obitelji nije se promijenio. Svi smo se jako 
voljeli. Uvijek smo zajednički molili. Radi rata i tatine bole- 
sti nastanili smo se na selu da lakše preživimo. Jer, imali smo 
dosta veliku kuću i dvorište, pa širinu seoske okolice, k nama 
su rado dolazili prijatelji iz grada, a preko ljeta bilo je barem 
troje-četvero djece kod nas na praznicima. 

Osim tatine male penzije, sav teret oko uzdržavanja obi- 
telji pao je na moja leđa. Ali tu je bio sveti Josip, moj otac, 
savjetnik i pomoćnik, ne samo u rješavanju materijalnih teš- 
koća, nego i u svim tjeskobama srca. Oni koji su nas pozna- 
vali, čudili su se, kako ja kao žena, bez ičije pomoći, puno 
toga uspješno sama riješim, Nisam svima mogla reći tko mi 
pomaže, za svijet koji nema žive vjere bila bi to tlapnja, lu- 
dost. Za mene je to bila stvarnost. Sada mi je sedamdeset 
godina, već dvadesetpet godina živim sama, no sveti Josip je 
moje utočište, moja obrana, moj otac. Moja su djeca također 
baštinila ljubav za svetog Josipa, ali svaki na svoj način. Naj- 
mlađi najviše. Još kao mladić znao mi je reći: »Vidiš mama, 
to ti nije uspjelo, jer je sveti Josip imao za tebe drugo rješe- 
nje, i zar ne da je ovo bolje?« Postao je svećenik, redovnik. 
Kad je jedno vrijeme bio i župnik uveo je u svojoj župi moli- 
tvu svetom Josipu za pomoć umirućima, i to u sv. Misi poslije 
molitve vjernika, da je slučajno ne bi zaboravili. Prije dvije 
godine poslan je u misije. Opisuje mi crkvu i kaže: »Jedan 
zgodan kut blizu ispovjedaonice je prazan. Što misliš tko će 
tamo doći? Pa naravno, sveti Josip. Svako jutro kad dođem u 
crkvu pozdravim ga kao da je već tamo. Stavio sam ,komarca 
u uho" poglavaru i čekam.«I nije dugo čekao, još iste godine 
došao je sveti Josip. ' 

Drugi sin, koji već dvadesetdvije godine živi u Kanadi, 
a na sv. potvrdi je dobio ime Josip, posjetio je Montreal i s 
oduševljenjem mi opisuje oratorij sv. Josipa i to u detalje. 

Treći sin mi piše: »Hvala svetom Josipu, konačno smo ku- 
pili kuću, koja nam najbolje odgovara«. 

Kćerka koja je najstarija i provela u nastavi šesnaest go- 
dina, i u zreloj dobi, odlučila je slijediti Majku Tereziju, prije 
vječnih zavjeta piše: »Molim te mama ti i najmlađi brat tako 
ste blizu cijeli život svetom Josipu, molite njega za mene, da 
sretno položim svoje vječne zavjete i da ostvarim plan koji 
ima Gospodin sa mnom.« Poslije zavjeta u Rimu odlazi u 
Ameriku i piše: »Pomisli, mama, tko me je ovdje dočekao. 

Kad sam otvorila vrata naše kuće, a na stubištu krasan kip 
svetog Josipa u naravnoj veličini. Pomislila sam da je to radi 
mene.« 

Prije dva mjeseca otvorila je Majka Terezija svoju kuću 
u Montrealu. Uz provincijalku pošla je i moja kćerka. I opet 
primih pismo s opisom toga svetišta. Doživjela ga je kao re- 
dovnica i piše: »Prvi dan našeg dolaska uspjeli smo stići na 
večernju sv. Misu da se za sve zahvalimo. Pred kipom sv. Jo- 
sipa gori bezbroj svijeća u zahvalu za milosti. Izloženo je bez- 
broj štaka. Sve je uredno i organizirano. Ja sam se posebno 
zahvalila sv. Josipu i mislim da li sam došla ovamo po njego- 
voj vezi s tobom. Mislim da. Eto, možeš biti mirna, nalazim 
se pod njegovim okriljem, u njegovom gradu. 

I mirna sam, jer moja djeca osim svog rođenog oca, na- 
dam se da u nebu imaju i samog Isusovog djevičanskog oca 
za zaštitnika na zemlji. Iz vlastitog iskustva vidim koliko je 
opravdano i razložno štovati svetog Josipa, te ga svima pre- 
poručam. 

B.A. (1989) 


»Mama, sada imam pravoga čovjeka.« 


Naša obitelj duguje svetom Josipu veliku zahvalnost. U 
mnogim teškoćama nam je pomogao. Možemo reći: »I opet 
pomaže sveti Josip«. Ukratko ćemo to ispričati. 

"To je bilo u ožujku 1976. Naša sestra Marija imala je 28 
godina i bila je pred izborom ženidbenog druga. Ona je već 
poznavala jednog čovjeka, ali to nije bio onaj pravi. Moj je 
suprug mislio: »Pa, u ovoj njezinoj dobi nema drugoga izgle- 
da.« Ja se pak utekoh u zaštitu sv. Josipa, kao što sam činila 
u mnogim drugim prilikama. Tako smo molili, moj muž i ja, 
pred jednom okićenom slikom sv. Josipa klečeći, devetnicu, 
koja je svršila pred blagdan sv. Josipa. Ja sam sama počela 
nakon blagdana još jednu devetnicu u ovom teškom slučaju. 

Završila sam je 28. ožujka. I gle, kako je sv. Josip čudesno 
pomogao: 

31. ožujka 1976. (srijeda) nađe naša kćerka na jedan 
izvanredan način svog životnog druga. Već u prvim danima 
mjeseca travnja dobila sam pismo od nje sa ovom viješću: 
»Mama, sada sam našla pravoga čovjeka. Trideset tri mu je 
godine, dobar katolik i pomaže sa mnom u župskom dušo- 
brižništvu. Ima dobro namještenje i vlastitu novu kuću.« 

Možete si zamisliti, koliko nas je obradovao ovaj čudesni 
događaj. Tisuću puta hvala tebi, dragi sveti Josipe, za ovaj 
očinski dokaz ljubavi! U rujnu iste godine vjenčali su se u 
lijepoj proštenjarskoj crkvi »Marija, Majka dobrog savjeta« 
u Worth-u an der Isar. Oni su sretan bračni par. Osobita je 
radost za nas roditelje, da oboje svake nedjelje zajedno pri- 
maju sv. Pričest. Za to se može samo zahvaljivati i opet za- 
hvaljivati. 

M.H.inB. 


Sretan porod 


Kršćanka Ana živi u braku već četiri godine. Bila je u bla- 
goslovljenom stanju, teško je podnosila trudnoću, morala je 
u bolnicu, u šestom mjesecu imala je spontani pobačaj. To 
su bili blizanci, krstila ih je u nuždi. Djeca nisu ostala živa 
makar su bila pod posebnom brigom liječnika. Od tada se 
Ana posebno počela moliti sv. Josipu da čuva njezinu obi- 
telj i da sljedeća trudnoća bude sretna. Po drugi je puta bila 
u blagoslovljenom stanju, a molitva sv. Josipu nikada nije u 
njezinoj kući izostavljena. Redovno polaze sv. Misu i primaju 
sakramente. Nikakvih teškoća nije osjećala za vrijeme ove 
trudnoće i rodilo se zdravo muško dijete, kojemu su dali ime 
Josip u znak zahvalnosti za uslišanje sv. Josipa. 

Antonio i Olga iz V. G. imali su dvoje djece i htjeli su 
još imati djece. Molili su na tu nakanu, hodočastili na više 
mjesta, ali se njihova želja nije ispunila. Na koncu su hodo- 
častili sv. Josipu u Karlovac 1986. godine. Sve svoje jade i po- 
štene želje iznijeli su čista srca sv. Josipu, zaštitniku obitelji. 
Ispovjedili su se i pričestili u svetištu. S nadom su otišli kući. 
Nada ih nije prevarila. U mjesecu lipnju 1967. rodila se mala 
Marija-Željka. Roditelji su uvjereni da je to bila pomoć sv. 
Josipa. To dijete je posebna radost u kući. Kažu da im je to 
najbolje i najmirnije dijete, blagoslov njihovoj obitelji. 

N. S. 


Čitavo se to pitanje rješilo dobro 


Muž mi je bio alkoholičar i veoma grub. Bilo mi je ne- 
moguće izdržati. Tada sam prebolna pred slikom sv. obitelji 
molila: Božansko Dijete, Marijo, majko moja i sveti Josipe, 
unesite svjetlosti i mira u naš dom. Smirite nam srca milošću 
mira vaše svete Obitelji. Dajte nam ljubav i slogu, pomozite 
nam da živimo po volji Isusa Krista našega Gospodina. 

Nakon trideset i četiri godine braka, muž mi je umro. Sad 
su njegova braća htjela sve uzeti, njegov i moj dio. Tada sam 
žarko molila čitave dane. Sve sam predala svetom Josipu. 
Svaki čas sam se njemu utjecala moleći njegov zagovor. Po- 
trajalo je to deset mjeseci. I čitavo se to pitanje rješilo dobro, 
tako da sama sebi ne mogu protumačiti. 

Zahvaljujem svetom Josipu, mom, voditelju, mom od- 
vjetniku i pomoćniku u nevolji. 

K. 

»Sada je sve mnogo bolje...« 


Moram priznati da nisam uvijek bila štovatelj sv. Josipa. 
Nisam ni čula ni čitala mnogo, osim nekad u propovijedi, o 
sv. Josipu. Kad je naš župnik objavio da će izlaziti Glasnik 
sv. Josipa, pretplatila sam se i ja, te se uključila u molitvu za 
umiruće. 

U našoj kući nije bilo velikih svađa, no bilo je više puta 
nesuglasica. Naša kćerka kako je odrastala postajala je dosta 
neposlušna, što me je žalostilo. Uvijek bi stavljala primjedbe 
na tatu, da dosta pije i sa mnom zlo postupa. Između njih 
dvoje došlo je do svađe, te više od godinu dana nisu razgo- 
varali. A u dva maha zamalo da nije došlo do najgorega. Sve 
nas je bilo stid, skrivali smo to od susjeda i znanaca. Sma- 
tram da je kćerka bila više kriva. Ta ona je imala sve što smo 
mi u tim godinama mogli poželjeti, ali je bila nezadovoljna. 
Moj je muž vrijedan, u sve se razumije, tako da mi malo kada 
trebamo majstora, a i drugima pomogne. Imamo sve što nam 
treba za redovit život. 

Čitajući Glasnike sv. Josipa našla sam između lijepih čla- 
naka i molitve sedam Očenaša i Zdravo Marija. Kasnije i 
nemrs svaku prvu srijedu u mjesecu, što sam sada primijenila 
na svaku srijedu a da moji ukućani ne primjećuju. 

Moleći se tako sv. Josipu i drugim zaštitnicima u teškim 
kućnim prilikama, dogodilo se da je jednoga dana naša kćer- 
ka stala pred oca i molila ga za oproštenje, da neće više biti 
takva. Plakali smo svi troje, ali to su bile suze radosnice, a ne 
one žalosnice koje sam prije prolijevala. Sada je, hvala Bogu 
sve mnogo bolje. Obećala sam sv. Josipu da ću ga štovati dok 
sam živa i preko Glasnika iskazujem zahvalnost. 

M.R.H. 

Sveti Josip zaštitnik Crkve 


Zaštitnik Crkve, zaštitnik redovničkih zajednica, 
svećeničkih zvanja, crkvenih ustanova... 


»Sigurno je da molitva sv. Josipu , a i sam 
Josipov lik, donose i danas korist suvremenoj 
Crkvi na vidiku početka novog kršćanskog 
tisućljeća.« 

(Ivan Pavao 11) 


Iz Bosanske krajine 


Mlad, poletan svećenik imenovan župnikom siromašne žu- 
pe. U starom turskom čardaku bio je župni stan. Kad je malo 
jače bura zapuhala, klimao se čardak kao babin zub. A dr- 
vena crkvica bila je tako trošna da su je morali s obje strane 
poduprijeti jakim gredama, da se ne sruši. 

Mladi se svećenik dao na posao s velikim marom. Za dvi- 
je-tri godine niknu krasan župni stan sa sedam soba i svim 
nusprostorijama. Narod se čudio, odakle mu sredstva! Kad 
su u društvu svećenika razgovarali i iznosili svoja mišljenja 
o tom uspjehu, o načinu gradnje, taj svećenik ih prekine pa 
kaže: Ne, ne! Mi smo najprije počeli moliti. Koliko sam ja 
izračunao, do sada je moj narod u tu svrhu izmolio oko 2 
milijuna Očenaša... 

Nakon završetka župnog dvora mladi se svećenik počeo živo 
zanimati za gradnju crkve, premda u džepu nije imao ni pre- 
bijene pare. Razgovarajući o planu nove crkve i sam crtajući 


61 


osnovne zamisli, visoko nad glavnim ulazom u zvoniku ozna- 
či jednu udubinu i reče: Ovdje će doći veliki kip sv. Josipa. 

- A zašto sv. Josipa? začudim se. Crkva je posvećena sv. 
Franji. 

- Da, sveti Franjo je patron. Zato će on, ako Bog da, do- 
biti krasan veliki oltar. Ali Josip će sagraditi crkvu, kao što je 
sagradio i župni stan. Zato mu se moramo odužiti. 

Sada mi je bilo jasno, preko koga se upravljaše milijuni 
Očenaša. Pripominjem, da si je sv. Josip već osigurao kip. 
Naime, toga me dana pitao jedan liječnik za mladog župnika, 
kako je i šta radi, te iskazao želju da i on pomogne gradnju 
crkve. 

- Možeš! Nabavi kip sv. Josipa! I razložim mu ja stvar o 
udubini u zvoniku. 

- Dobro, neka slobodno naruči kip, ja ću platiti, pristane 
liječnik. 

Prošlo je nekoliko godina. Lijepa gotska crkva došla je 
već pod krov. Razgovaralo se u svećeničkom društvu. Bili su 
prisutni i dvojica iz biskupske kurije. Jedan od njih kaže mla- 
dom župniku, da je zaslužio odlikovanje, monsinjorski crveni 
pojas. I to reče ozbiljno. Župnik se branio, a na koncu reče: 
- Pa dobro, ako ne bi moglo biti bez monsinjorskog crvenog 
pojasa, onda ga pošaljite ali ne meni, nego svetom Josipu. 
On je to zaslužio. Njegovom je pomoću izgrađena crkva i 
župni stan. 

Msgr. Ivan Vlašić 


Sluga Božji Rikard Friedi - štovatelj sv. Josipa 


Sluga Božji Rikard Friedl rođen u Splitu 16. rujna 1847., 
završio je pučku i srednju školu u Dubrovniku. Kad je u Ve- 
roni stupio u Družbu Isusovu, našao je tamo samo 4 novaka, 
koji su upravo obavljali devetnicu svetom Josipu za poveća- 
nje broja novaka, i Svetac ih je počeo uslišavati dolaskom 

Rikarda. Postavši svećenikom neko je vrijeme apostolski 
djelovao u Zadru i u Kraljevici. Umro je 27. veljače 1917. u 
Firenzi na glasu svetosti; vodi se crkveni postupak za njegovo 
proglašenje blaženim. 

Životopisci ističu njegovu žarku vjeru u čašćenje sveta- 
ca. Nadasve je častio svetog Josipa, naročito njegove djevi- 
čanske zaruke s Majkom Božjom povjeravajući se njegovu 
zaštitništvu i časteći ga molitvama i trodnevnicama. Iz kuć- 
nih dnevnika koje je pisao jasno se pokazuje snaga njegova 
osvjedočenja i pouzdanja prema Svecu u mjestima u kojima 
se je nalazila njegova zajednica u raznim vremenima, oso- 
bito kada se je godine 1880. razbješnjelo progonstvo protiv 
redovnika, a osobito protiv Družbe Isusove. 


Prigodom svećeničkog ređenja piše svom bratu Emilu: 
»Ovdje u okolici Laval (Francuska) ima jedno svetište sve- 
tog Josipa, u kojem Svetac neprekidno dijeli obilje milosti 
svojim pobožnicima. Svi zidovi svetišta pokriveni su zavjet- 
nim pločicama na spomen primljenih dobrončistava. Deve- 
tog siječnja namjeravam ići tamo i slaviti svetu Misu na tvoju 
nakanu. Sjedinite svi toga dana svoje molitve i pobožnosti i 
tako ćemo svi zajedno izvršiti jedno ugodno nasilje na Srce 
našega Gospodina i na njegova velikoga Čuvara«. 


Kad su isusovci bili progonjeni u sjevernoj Italiji, Nje- 
mačkoj i Švicarskoj, redovnička zajednica u dolini Appiano 
našla se je u neprilici. U toj stisci utekla se je devetnicom sve- 
tom Josipu pred dan njegovih Zaruka. Za vrijeme devetnice 
dobili su pismo iz Lavala od rektora kolegija, koji ih obavje- 
štava, da je tamo našao jedan prikladan zaklon za zajednicu 
iz Termena, ako žele iskoristiti. Jedan bogat gospodin, grof 
Felix di Vaughion ponudio je isusovcima besplatno na neko- 
liko godina svoj dvorac uz rijeku Oudon usred divne prirode 
(Chateau de Alleux). No i odatle su ih Francuzi protjerali. 
O. Rihard molio se je svetom Josipu i Svetac se je pobrinuo 

da ih je primila Španjolska u jedan napušteni kartuzijanski 
samostan Ara Christi blizu Valencije. Španjolska nas čeka, 
živio sv. Josip ! 

U Zadru je boravio od 1880. do 1887. Kad je po volji 
poglavara preuzeo propovijedi školskoj mladeži, zamolio je 
sve, da ovaj pothvat preporuče pokroviteljstvu bl. Djevice 
Marije i njezina zaručnika sv. Josipa. 

Dok je boravio u Kraljevici od 1887. do 1894. kao učitelj 
novaka sastavio je djelce o zaštiti svetog Josipa. Kada se je 
novaštvo moralo premjestiti u Italiju, budući da je od Sveca 
primio izvanredne pomoći, pobrinuo se je uskoro za jedan 
veliki kip sv. Josipa i čim ga je dobio, postavio ga je na žrtve- 
nik kućne kapele i okupivši svu zajednicu oko njega, obnovio 
je svečano posvetu Svecu, a zatim ga je prenio u jednu kape- 
licu, koja je još od starine bila posvećena zaručniku Djevice 
Marije. 

Kao poglavar htio se je domoći jedne kućice, u kojoj bi 
njegovi mladi redovnici, nakon napornog učenja, mogli pro- 
boraviti koji sat odmora i u dane praznika. Preporučio se je 
svetom Josipu i njegovom pomoću našao je blagonaklone 
osobe i za godinu dana rada kućica bijaše gotova. Pri kraju 
jednog hodnika kao na najvidljivijem mjestu postavio je na 
jedno postolje veliku sliku svetog Josipa pred kojom su mladi 
redovnici dolazeći i odlazeći obavljali kratku molitvu nebe- 
skom zaštitniku. 

Jednom zgodom kao rektor zabunom je stavio u jednu 
omotnicu spremljenu s drugim naslovnikom jedno veoma 
važno pismo, koje je sadržavalo stvari koje nije smio nitko 
znati, a u omotnici određenu za to pismo stavio je drugo pi- 
smo. Prvo pismo s pogrešnim naslovnikom predao je Bratu, 
koji bijaše zadužen za poštu preporučivši mu da ga što prije 
ubaci u poštu. Brat je međutim to pismo stavio u džep kapu- 
ta, a kasnije primi druga pisma i otišavši preda ih na pošti, 
zaboravivši na prvo pismo. O. Rikard ubrzo primijeti zamje- 

nu omotnica i odmah je započeo trodnevnicu svetom Josipu, 
povjeravajući Svecu da se on pobrine za ispravak pogreške. 
Poslije prve trodnevnice učinio je drugu i tako dalje dok ne 
prođe petnaest dana. Tada zapita Brata: »Recite mi, da li ste 
poslali ono pismo? Danas bih morao znati, da li je došlo na 
svoje odredište, a nema nikakva znaka«. Na to se Brat malo 
zamisli, posumnja, pošao ga je tražiti i našao ga je u kaputu. 
Sav postiđen vrati se Ocu s pismom, a ovaj mu smiješeći re- 
kne: »Budite mirni, zaustavio ga je sv. Josip«. 

Dok bijaše u Firenzi, kad je htio zadobiti neku posebnu 
milost slao je obično poruku u kuću Malih Sestara Siromaha, 
koje su bile nadaleko poznate svojom pobožnošću svetom 
Josipu, da zamole našega Sveca, kako ga je obično nazivao. 
Njegova pisamca, piše glavarica, bila su česta. Tada je zajed- 
nica redovnica i njihovi siromasi započela na njegovu naka- 
nu devetnicu s pouzdanjem, da će sveti otac, kako su nazivali 
svetog Josipa, uslišiti. 

Kad je dobio imenovanje za Provincijala, bio je veoma 
zabrinut i slijedećih je dana često ulazio u kapelu Srca Isuso- 
va ili svetog Josipa, da traži rješenje raznih pitanja. 

No on nije tražio zaštitu svetog Josipa samo u vremenitim 
potrebama, nego je osjetio, da u njemu ima snažnu pomoć i 
u oblikovanju unutrašnjeg čovjeka. Već od prvih dana svojeg 
redovničkog života među mnogo lijepih stvari koje je čuo od 
O. Serafina Sardi u jednoj značajnoj pobudnici o sv. Josipu, 
napose ga se je duboko dojmilo to, da se nasljedovanje sve- 
taca mora ponajprije sastojati u kreposti, kojom tražimo u 
svemu Isusa Krista, a nikada same sebe. To je za Rikarda bila 
prva misao velikog načela njegova duhovnog života, koje je 
on u žaru onoga dana, možda i na korist drugih, zabilježio u 
novačkom dnevniku. 

Svojim mladim redovnicima preporučivao je sv. Josipa 
kao posebnog pokrovitelja u mjesecu duhovnih vježbi, a kao 
zaštitnika duhovnog života isticao ga je i mladim svećenici- 

ma, i od Oca Generala zadobio je dopuštenje, da se svake 
godine druga trodnevnica obnove zavjeta trajno obavlja pred 
svetkovinu Zaštite svetog Josipa. Budući da se je ova svet- 
kovina slavila malo nakon povratka Otaca sa vršenja svetih 
poslova propovijedanja i ispovijedanja, bila je veoma pogod- 
na, da se duh odmah sabere poslije rastresenosti djelatnog 
života. 

Svetom Josipu povjeravao je sabranost i zdravlje svojih 
učenika. 

Govoreći o krepostima Sluge Božjega životopisac napose 
ističe kako je njegova poslušnost bila poput poslušnosti sve- 
tog Josipa: »Ustani... idi...« (Mt 2 ,20). 

Zahvaljujući Rikardovoj brizi i njegovim dugim molitva- 
ma pred presvetim Sakramentom i pred kipom svetog Josipa 
mogli su njegovi učenici, štićenici pouzdano ići u apostolski 
život u trajnoj pratnji zaštite svetog Josipa. 


S. K. 


Nadbiskup Stadler - Veliki štovatelj sv. Josipa 


Tko poznaje Stadlera kao duhovnog velikana, već iz same 
činjenice da se zvao Josip očekuje od njega poseban odnos 
sa sv. Josipom. Kad je Pio IX. na svetkovinu Bezgrješnog 
začeća BDM 1870. proglasio sv. Josipa zaštitnikom Crkve, 
Stadlerovo je štovanje sv. Josipa dobilo nov zamah. Kao pro- 
fesor na Bogosloviji u Zagrebu, pokrenuo je 1873. »Glasnik 
sv. Josipa« koji je 10 godina popularizirao Josipovu veličinu 
i zagovor. Činjenica da zagrebačka biskupija tada još nije 
imala svoga dječačkoga sjemeništa nadahnula je Stadlera da 
osnuje Fond sv. Josipa za gradnju sjemeništa, koji je on obil- 
no pomagao. Ubrzo se skupilo 100.000 forinti. 

Kad je postao vrhbosanski nadbiskup, svoju je nadbisku- 
piju posvetio sv. Josipu. Kako je imao srca za sirotinju, dao 
se u Sarajevu na osnivanje sirotišta. Čuo je tada za neobičan 
događaj u Trstu. U jednom dječjem sirotištu nesretnim se 
slučajem zapalio oltar kućne kapelice. Sve je izgorjelo osim 
drvenog svetohraništa i drvenoga kipa sv. Josipa. Osnivačica 
i voditeljica sirotišta gđica Ivanka Sorman posebno je štovala 
sv. Josipa kao zaštitnika sirotišta, pa je ovo čudo pripisala 
poglavaru Sv. Obitelji. Događaj se jako dojmio Stadlera, pa 
je prvu malu kapelicu u svom sirotištu posvetio svom svetom 
imenjaku. 

Godine 1890. Stadler osniva redovničku družbu pod ime- 
nom »Služavke Maloga Isusa« i stavlja je pod zaštitu Bez- 
grješne i sv. Josipa. Za izdržavanje Sirotišta nadbiskup je bio 
prisiljen kupiti sestrama 3 posjeda, uz koje je osnivao samo- 
stane. Posjed u Vitezu kod Travnika s kućom i kapelicom po- 
svećuje sv. Josipu. 

Bogorodičin je zaručnik bio dostojno zastupljen u Stad- 
lerovim poslanicama, propovijedima i molitvenicima. Kao 
što se i sam žarko i mnogo molio sv. Josipu, tako je i svojim 
sestrama propisao određene dnevne molitve Isusovu djevi- 
čanskom ocu, a posebnu devetnicu i posvetnu molitvu cijele 
Družbe za Josipovo. 

U Molitveniku »Rajska vrata«, koji izlazi u Zagrebu 
1898., donosi pouku o sv. Josipu te molitve i psalme njemu u 
čast. Navodi riječi sv. Terezije Velike, koja je i po štovanju sv. 
Josipa velika: »Čini mi se da je Bog nekim svecima dao vlast 
pomagati samo u nekim potrebama, a ja znam iz iskustva da 
sv. Josip pomaže u svim potrebama.« 

Zašto ne bismo onda sve potrebe svoje Domovine trajno 
- svaki dan povjeravali slavnom i moćnom zaštitniku Lijepe 
naše domovine? 


P. Vladimir Pribanić, DI 


67 


Isusovac 0. Adolf Petit 
zauzeti, oduševljeni štovatelj sv. Josipa 


Kad je 20. rujna 1870. Garibaldi osvojio Rim, a Talijani 
ga učinili svojim glavnim gradom, papa Pijo X. proglasio je 
sv. Josipa zaštitnikom Crkve. Učinio je to u času kad je ta- 
lijanska država, a osobito slobodni zidari, bila neprijateljski 
raspoložena prema papinstvu. Papina odluka navela je o. Pe- 
tita na misao da izda ponovno knjižicu o sv. Josipu, koju je 
u XVII. stoljeću napisao o. Turrian. Tome je žrtvovao dosta 
vremena svoga noćnog počinka, ali je za uzvrat u jednoj veli- 
koj nevolji osjetio veliku zaštitu. 

Godine 1872. o. Petit je bio rektor u Drongenu. Njegovu 
redovničku zajednicu zahvatila je pošast tifusa. U roku od 
nekoliko dana bolest je zahvatila 45 isusovaca, petorici su 
čak podijelili i svetu poputbinu. 

Tada je o. Petit učinio ovaj zavjet u čast Isusovu hrani- 
telju: »Ako mi izmoliš da ne umre nitko od mojih podlož- 
nika, svake godine dok budem rektor ili duhovnik u ovoj 
kući, pred čitavom zajednicom održat ću jedan govor u tvoju 
čast.« Zavjet je bio uslišan, jer nitko nije umro, a nakon tri 
sedmice pošasti je nestalo. O, Petit je izvršio i svoje obećanje 
pa je kroz 36 godina slavio sv. Josipa. 

Kad su zaprijetile poteškoće u karitativnoj ustanovi 
»Gospodje od brda Kalvarije«, pohodio ih je o. Petit, saku- 
pio u kapelicu, ohrabrio ih te potaknuo na pouzdanje u Bož- 
ju Providnost. Rekao im je kako su baš te poteškoće siguran 
znak da mogu računati na Božji blagoslov. Čitavu je tu usta- 
novu stavio pod osobitu zaštitu sv. Josipa i pozvao sve članice 
da se devetnicom obrate svom novom zaštitniku. I to je bilo 
sve što je učinio u tom beznadnom položaju, Nama to danas 
izgleda možda neobično, no ljudi koji imaju više vjere negoli 
mi u takvim zgodama baš tako postupaju. 

O. Petit duhovno posve smiren vratio se u Drongen, gdje 
je održao tečaj osmodnevnih duhovnih vježbi. Kad ih je za- 
vršio, rekao je: »A sada moram vidjeti da li nas je sv. Josip 
uslišio?« I počeo je otvarati svoju poštu. Sam nije napisao 
ni jedno jedino pismo kojim bi molio neku pomoć, ali mu je 
stigla hrpa pisama. Otvorio je prvo, a u njemu svota od 5.000 
franaka za ustanovu »Brda Kalvarije«. Drugo pismo sadrža- 
valo je svotu od 10.000 franaka. Netko mu je pak donio vijest 
da jedna dama daruje 40.000 franaka za novu kapelicu. Osim 
toga i više udovica javilo se da stupe u ustanovu »Gospođa 
od brda Kalvarije«. I sve su to povijesno zajamčeni podaci, 
A od svega toga ne dijele nas duga stoljeća, koja su mogla 
nadodavanjem i uljepšavanjem stvoriti legendu. Ne, tu nema 
legende, već to je čista stvarnost. 

Voditeljica jednoga apostolskog djela, zvanog »Radna 
dvorana Srca Isusova« htjela je nadograditi novu zgradu. Ali 
za to je bilo potrebno 10.000 franaka. Utemeljiteljica djela 
zdvajala je, ali o. Petit ne. On joj je rekao: »Novac će već 
doći. Molit ćemo se dragom sv. Josipu; on je tako dobar i 
moćan.« Rečeno, učinjeno! On je molio i novac je došao. 
Brzo je mogao napisati utemeljiteljici: »Prvi dan mjeseca 
koji mu je posvećen molio sam i vapio svome dragom sv. Jo- 
sipu. Čudo je već ostvareno: našlo se 10.000 franaka. Možete 
doći i uzeti ih.« 

Kao Isus i Marija tako je i o. Petit uključio sv. Josipa u 
svoje srce. Kad su ga jedanput upitali koju od te tri osobe 
najviše štuje, odgovorio je: »Ja ih nikada ne rastavljam!« 

U Drongenu je o. Petit uvijek služio sv. misu na oltaru sv. 
Josipa. Svoje godišnje duhovne vježbe po mogućnosti obav- 
ljao bi prije svetkovine sv. Josipa. Kip sv. Josipa u hodniku 
krila treće probacije u Drongenu vjerojatno je postavio o. 
Petit. Prolazeći kraj toga kipa kad nikoga nije bilo u blizini, 
običavao bi mu poljubiti nogu. Kad bi ga morile novčane bri- 
ge, molio bi devetnice sv. Josipu. 

Njemu u čast osnovao je udruženje srijede, dan sv. Josipa. 
Smatrao je svojom dužnošću da objavljuje uslišanja zadobive- 
na po zagovoru sv. Josipa. Godine 1885 . pisao je jednoj se- 
stri: »Molim vas budite dobri pa jednu stvar koja mi naročito 
leži na srcu preporučite sv. Josipu ! Meni je potrebno čudo!« 

Bez zagovora sv. Josipa mnoga bi velika karitativna djela 
o. Petita, sigurno, propala. I tako je njemu sv. Josip bio vo- 
dič i zagovornik u apostolatu, a činjenica je također da ga 
štovanje sv. Josipa nije udaljivalo od središta, od Krista, jer 
0. Petit provodio je i te kakav duhovni život u Kristu Isusu. 


0. Josip Antolović 
S duhovnim velikanima kroz ožujak str. 161-163. 


Pomoć sv. Josipa siromašnoj župi 


Da ispričam jedan svoj doživljaj dok sam bio župnikom 
siromašne župe u Slavoniji (Vuka), kojoj je zaštitnik sv. Jo- 
sip. Poslije rata bilo je toliko toga jadno i bijedno u crkvenom 
ruhu i posuđu. Trebalo je sve obnoviti; od crkvenog posuđa i 
ruha do zapuštenog okoliša oko crkvice. No sv. Josip, kome 
smo se utjecali, pomogao nam je u našoj sirotinji. Uoči nje- 
gova blagdana, 18. ožujka 1955., ujedno uoči crkvenog goda, 
dobili smo za dar iz inozemstva krasnu novu albu i roketu od 
jedne č. sestre rodom iz Vuke, koja je živjela tada u Austriji. 
Par dana prije toga došla je nova novcata kazula - dar jednog 
župljanina. Kada sam vjernicima sve to pokazao i pozvao ih 
na radosnu zahvalnost njihovu zaštitniku, predložio sam da 
na spomen tog dara i svoje zahvalnosti kupe 15 čempresa, da 
ih posadimo oko crkve. Već sam navečer imao sav novac u 
ruci (15 x 600 st. din.). Sutradan su momci i djevojke iskopali 
rupe u zemlji, a ja s dvojicom seljana pođoh u Osijek i kupih 
krasne mlade čemprese do 1 m visine. Isti dan već su bili u 

zemlju posađeni i zaliveni. Svi se lijepo primiše i još danas 
ukrašuju zelenim visokim vijencem malu seosku crkvicu. Jo- 
sipova briga sve je u jedno složila oko svoje svetkovine da 
pritekne u pomoć siromašnima. Ja mu još danas zahvaljujem 
na toj krasnoj usluzi u pravi čas, 

o. Antun Weissgerber DI. 


Iz Slavonske Požege 


1985. godine pred blagdan sv. Josipa imali smo devetnicu. 
Nakana je bila da konačno dobijemo građevnu dozvolu za 
gradnju crkve sv. Leopolda Mandića. I, kada sam došao na 
dan sv. Josipa u 7 sati ujutro, rekao mi je pravnik, da dođem 
za tri dana, da je dozvola dana i da će nositi datum 19. ožujka 
1984. i br. 24. Samo je trebalo izraditi koncept i natipkati. 

Istina, sve je išlo već u tom pravcu, ali je ipak utješno da 
sa završenom devetnicom u čast svetom Josipu počinje nova 
etapa života župe i utješno je da dozvola - čekana 9 godina, 8 
mjeseci i 9 dana nosi datum 19. ožujka. Hvala svetom Josipu. 


Vj.M. žpk 


Sveti Josip obranio crkvu od rušenja 


Vjerna je predaja župljana i to mnogi prenose jedni dru- 
gima, kako je sačuvana župna crkva sv. Josipa. Više sam 
puta slušao te izvještaje. U prve tri godine rata u Josipdolu 
je bila smještena strana vojska. Glavno joj je uporište bilo u 
župnoj crkvi, u tornju, pošto je toranj bio najviša točka u tom 
mjestu. Više puta su bile vođene borbe u Josipdolu i okolici. 
Jednog je dana bilo naređeno da se minira to uporište tj. ta 
crkva. Ljudi koji su trebali izvršiti taj zadatak dođoše blizu 

crkve desetak metara, kad ugledaše dobrog starca sa bijelom 
bradom, koji ih nije puštao naprijed. Stoga se oni vratiše ne- 
obavljena posla. Pričali su da ne mogu uništiti crkvu. Poslije 
njih dođoše neki drugi i neki starješine, veleći »da vidimo, da 
li će biti sada moguće!« No, prizor je bio isti. Dođoše do istog 
mjesta i opet dobri starac sa bijelom bradom ne da pristup 
k crkvi. I ovi se dakle vratiše i ne miniraše crkvu sv. Josipa. 

I tako kroz borbe i ratni vihor, ostala je ova crkva pošte- 
đena dok su mnoge susjedne srušene i uništene. Sa sigurno- 
šću možemo držati, da je sveti Josip čuvao svoju crkvu, gdje 
se njega časti. 

Isto tako mogu reći, da je moje rodno selo Nova Ploščica 
(župa Stara Ploščica kod Bjelovara) ostala najviše sačuvana 
u ratu. Kao čitavo selo, tako i kapelica u kojoj smo obavljali 
razne pobožnosti i najljepše devetnice u čast svetom Josipu. 


I. P župnik 


Pomoću sv. Josipa postao svećenik 


Jedan franjevački poglavar potvrđuje slijedeći događaj: 

Bilo je to sedamdesetih godina prošloga stoljeća. Tada je 
neki austrijski student molio primitak u red svetoga Franje. 
Nakon što je položio svoje redovničke zavjete htio je studi- 
rati teologiju. No tada ga snađe bolest, koja je sve njegove 
najbliže ugrabila. Liječnička dijagnoza nije davala nikakve 
nade. Pluća su mu bi prošupljena i razderana. 

Ipak on je pošao na put u svoju redovničku kuću. Tamo 
bi on trebao studirati teologiju. Međutim, već na putu tamo 
morao je prekinuti svoje putovanje i leći u bolesnički krevet. 
Izgledalo je da neće doseći cilj svoga putovanja. Ipak uz ve- 
like napore bolesnik opet nastavi put. Na smrt blijed dođe 
na svoje određeno mjesto. Nitko nije imao nade u njegovo 
ozdravljenje. 

Bolesnik je mislio drugačije. On je stavio sve svoje pouz- 
danje u svetog Josipa i čvrsto je vjerovao u njegovu pomoć. 
Njegova je velika želja bila da postane svećenik i uprkos svo- 
je bolesti počne studij teologije. 

Dogodilo se, što se nije očekivalo: Bolesnik postigne svoj 
cilj i primi svećenički red u svom rodnom mjestu slavio je 
svoju mladu Misu. 

Nakon mlade Mise izmolio je od poglavara svoga samo- 
stana dopuštenje, da smije staviti sliku sv. Josipa na koru sa- 
mostanske crkve. Sa nutarnjom ljubavlju i zahvalnošću kitio 
je on ovu sliku i poticao svoju subraću na štovanje svoga ve- 
likog Pomoćnika. 

Njegova zahvalnost i njegova ljubav prema svetom Josipu 
rasla je stalno sve više vidjevši da je njegovo pouzdanje u 
ovog dragog Sveca obilno nagrađen. 

Iz starih i novih knjiga tražio je i skupljao što se o svetom 
Josipu moglo naći. Sa neumornom pažljivošću i ljubavlju i na 
raznolike načine pokazivao mu je svoju zahvalnost. 

A sveti Josip je vraćao ljubav za ljubav. Stalno mu je učvr- 
šćivao zdravlje, te je mogao još dugo djelovati u dušobrižnič- 
koj službi. 

W. 


Želje srca u »knjižici sv. Josipa« 


Moja me je majka od rane dobi naučila srdačnom štova- 
nju svetog Josipa. Djelotvorni poticaj za ovo štovanje dobio 
sam ipak tek u novicijatu Družbe Isusove u godini 1940. u 
mjestu Mittelstein... 

Jedan dobar pater iz Družbe Isusove dao mi je savjet, da 
uvedem tako zvanu knjižicu sv. Josipa. On mi je to obrazlo- 
žio ovako: »Prilijepite na obični notes sliku svetog Josipa. 
U ovu knjižicu upišite što vi sami želite i što vam se drugi 
preporučuju u njihovim potrebama teškoćama. 

"Tada ponovno i ponovno zazivajte sv. Josipa puni pouz- 
danja za njegov zagovor, i Vi ćete iskusiti: Sveti će Josip vaše 
molbe uslišati većinom gotovo očito. Ako to neće biti po na- 
šim željama, ali će biti uvijek tako kako je za naše dobro. 

Tek deset godina kasnije uveo sam »Knjižicu sv. Josipa«. 
TD je bilo u g. 1950., u Svetoj godini; tada sam bio student 
teologije. Prva želja koju sam upisao u knjižicu bila je, da 
mogu putovati u Rim u svetoj godini. Nekoliko tjedana ka- 
snije mogao sam, na moje veliko iznenađenje, bez novaca 
sudjelovati u jednom hodočašću u vječni grad i osim toga 
mogao sam dvostruko duže ostati u Rimu nego ostali. Velike 
li radosti za mene! Također kasnije mogao sam pomoću sv. 
Josipa hodočastiti u razna sveta mjesta. 

Već godinama sam nosio vruću želju posjetiti najveću cr- 
kvu sv. Josipa na svijetu u Montrealu. 13. srpnja 1967. udi- 
jeljena mi je ova milost. Budući da je naša grupa stanovala 
sasvim blizu crkve sv. Josipa, posjećivali smo dnevno ovo 
glasovito svetište. Ja sam trebao za članove hodočašća služiti 
sv. Misu u crkvi sv. Josipa. Svi su zbog toga bili veoma zado- 
voljni. Mnogo važnija od svih ovih želja bilo je odlučujuće 
pitanje moga života: moje životno zvanje. Svećeničko zvanje 
bilo je za mene za vrijeme drugog svjetskog rata više nego 
postavljeno u pitanje. Protiv svake nade postigao sam veliki 
cilj i postao svećenik Gospodnji. Iz dubokog uvjerenja za- 
hvaljujem svetom Josipu najviše upravo za ovu milost. Tada 
još nisam imao knjižicu sv. Josipa, ali sam u tadašnjoj mojoj 
duševnoj potrebi imao pouzdanje u sv. Josipa koje bi brda 
prenosilo. 

Iz mog životnog iskustva mogu uvijek iznova potvrditi: 
Sveti će Josip svima koji k njemu dolaze s punim pouzda- 
njem, biti kod Boga moćni zagovornik, 

E.B. 

Brat Andrija 
i najveće svetište sv. Josipa na svijetu 


Znadete li možda gdje je na svijetu najveće svetište sveto- 
ga Josipa, cilj mnogobrojnih hodočašća? 

"To mjesto je u Kanadi, u pokrajini Quebec i to u njezinom 
glavnom gradu Montrealu. Tamo se na obroncima pećine 
Mont-royal diže veličanstvena bazilika sv. Josipa. 

Njezin ogromni prostor može se mjeriti s bazilikom sv. 
Pavla u Londonu. Po ljepoti nadilazi baziliku presvetog Srca 
Isusova na Mont-martru u Parizu kao i baziliku Male Terezi- 
je u Lisieuxu. Po veličini nadilazi je bazilika sv. Petra u Rimu. 

Do visina Mont-Reyala trebalo je isjeći gustu šumu i za- 
tim izgraditi autoput. Već sam pristup bazilici po obroncima 
hridi sa zasađenim zelenim pojasom i brojnim širokim te- 
rasama daje čaroban utisak. Kad pođete na ravan, na kojoj 
se uzdiže bazilika, zadivljuje vas ogroman prostor pred sve- 
tištem gdje su restauracije i parkirališta za automobile. Put 
obrubljen cvijećem vodi vas pored velikog brončanog kipa sv. 
Josipa preko malih stepenica do glavnog ulaza u kriptu. Na 
zidu kripte pozornost posjetilaca privlači freska koja pred- 
stavlja smrt svetog Josipa. U zavjetnoj kapeli je kip sv. Josipa 
oko kojega dan i noć gori sedam tisuća svjetiljki. Zidovi ka- 
pele su kao u svim hodočasničkim crkvama puni zahvalnica 
radi uslišanja i ozdravljenja. U tamnoj udubini iza kipa sv. 
Josipa položen je sarkofag iz crnog glatkog granita na kojem 
je jednostavan natpis: »Brat Andrija C. S. C.« Hodočasnici 
redom kleče pred zemnim ostacima redovnika kojega su za 
života svi koji su ga poznavali smatrali svecem. 

Baziliku nad kriptom broje među majstorska djela ar- 
hitekture. Od glavnih vratiju pa do kapele u apsidi dužina 
iznosi 100 metara. U čudnovatu se cjelinu izlijeva bogatstvo 
mramornih zidova, umjetnički izrezbareno drvo, veliki broj 

snažnih stupova i ogromna kupola koja se diže nad cijelom 
građevinom. U arhitektonsku cjelinu s bazilikom također 
ulazi i veličanstveni križni put, djelo kanadskog kipara Pa- 
rent-a. Godišnji priliv hodočasnika penje se na tri milijuna 
od godine 1937. kada bazilika još nije bila dovršena pa do 
1958. zapisano je nebrojeno ozdravljenja i uslišanja po zago- 
Voru sv. Josipa. U prostorijama bazilike čuva se veličanstve- 
na knjižnica sa svim djelima koja govore o svetom Josipu i 
njegovu štovanju. Tu je stalna izložba o životu sv. Josipa i o 
povijesti njegova štovanja u Crkvi. 


Što je ludo u očima svijeta... 


Kako je došlo do tog veličanstvenog svetišta? Na koji se 
način štovanje sv. Josipa tako proširilo po Kanadi i Sjevernoj 
Americi? Raširilo se po istom nepisanom zakonu po kojem 
se je u prošlom stoljeću raširila pobožnost Gospi Lurdskoj 
i početkom ovog stoljeća hodočašća Gospi Fatimskoj! »Što 
je ludo u očima svijeta, izabra Bog da posrami mudre; što 
je slabo u očima svijeta, izabra Bog da posrami jake; što je 
neplemenito i prezira vrijedno u očima svijeta i čak ono čega 
nema izabra Bog da uništi ono što jest, da se nijedan čovjek 
ne može ponositi pred Bogom« (1 Kor 1,27-29). 

Godine 1847. došlo je iz Francuske u Kanadu prvih se- 
dam članova nekoliko desetljeća prije osnovane družbe sve- 
tog Križa. Šestorica su bila braća pomoćnici, a jedan sveće- 
nik. Isprva su članovi družbe bili samo ne svećenici i nazivali 
su se braćom sv. Josipa ili Jozefiti organizirali su družbu da 
bi mogli uspješnije pomagati Crkvi koja je tada u Francu- 
skoj mnogo trpjela. Župnicima su pomagali kao zvonari, na 
školama kao pomoćne sile i laički apostoli. Kasnije su im se 
pridružili i revni svećenici, koji s braćom pomoćnicima žive 
u posvemašnoj jednakosti. Samo što mjesto križa, koje nose 
svećenici, braća nose lik sv. Josipa. 

U jesen g. 1881. postao je vratar u novom zavodu te druž- 
be u Montrealu mladi 36-godišnji redovnik brat Andrija, 
priprostog izgleda, slaboga zdravlja, niskog stasa. Sobica u 
koju se naselio brat Andrija bila je vrlo skromna, dugačka, s 
visokim stropom. Na bijeloj stijeni visio drveni križ, a u kutu 
stajao kip sv. Josipa pred kojim je gorjela uljanica. Ormar, 
stol sa pretincima, stolica, jednostavan krevet - bilo je sve 
pokućstvo. Kroz jedini prozor pogled se otvarao na obronke 
Mont-royala obrasla šumom. Kad bi brat Andrija gledao na 
vrh pećine, često bi govorio kako bi to bilo idealan prostor za 
veliko svetište, dostojno zaštitnika Kanade, sv. Josipa. Tko bi 
tada bio i samo naslutio da će pred smrt tog skromnog brata 
biti ostvareni njegovi snovi. Još za njegova života na hridinu 
je dolazilo tisuće hodočasnika, kao štovatelji sv. Josipa. 

Dužnost brata Andrije nije bila samo da nadzire tko ula- 
zi i izlazi iz kuće. U novom zavodu bilo je premalo osoblja. 
Zato je brat Andrija obavljao još i druge različite dužnosti. 
Ujutro je budio samostansku obitelj. Nakon jutarnje molitve 
i doručka čistio je kuću i parket po dugim hodnicima. Dije- 
lio je pitomcima rublje. Redovito je šišao dvije stotine đaka. 
Obrađivao je pred svojom sobom vrt. Često su ga našli zadu- 
bljenog u molitvi pred svetohraništem. Također bi provodio 
dobar dio noći u kućnoj kapeli. 

Subraći koja su se radi njegovog slabog zdravlja protivila 
njegovu ulasku u Družbu, šutke je dokazao što može čovjek 
s Božjom pomoću. Brat je Andrija bio šesto dijete siromač- 
ne doseljeničke obitelji Bessette. Rođen je 9. kolovoza 1845. 
Tako je bio slab, da su mu prorekli samo nekoliko dana ži- 
vota. A doživio je 91 godinu! Rano je izgubio oca i majku. 
Odrastao je kod strica. Za rana si je sam počeo zasluživati 
kruh. Najprije je učio stolarski, a zatim pekarski zanat. U 
zanatu nije pokazao naročite spretnosti. Postao je sluga na 
nekom većem posjedu. Tako je ostao bez svake škole te se 
jedva znao potpisati. A bio je bogatiji i sretniji od mnoge 
druge djece . Od majke je baštinio dar priproste, duboke i 

žive vjere te djetinju pobožnost. Njegov župnik Andrija Pro- 
vencal imao je u njemu najredovitijeg učenika na vjeronau- 
ku, jer mu je usadio u srce lijepu pobožnost prema sv. Josipu. 
Duh Sveti vodio je njegovu mladu dušu. Alfred - to mu je 
bilo krsno ime - znao je po cijele sate proklečati na sakritom 
mjestu pred Raspelom. Sam je pronašao način kako da se 
prikrije. Teško gospodarsko stanje primoralo ga je da ode za 
kruhom u Sjevernu Ameriku. Tu je nekoliko godina proveo 
kao tvornički radnik i poljoprivrednik po farmama. Vratio se 
konačno u Kanadu s velikom željom da ostavi svijet i sav se 
posveti Bogu. Koji će red primiti nesposobnog mladića sla- 
bog zdravlja, nepismena, bez svake škole? Župnik Proven- 
cal poslao ga je s toplom preporukom k Jozefitima odnosno 
Družbi sv. Križa: »Vašoj Družbi šaljem sveca«, pisao je dobri 
župnik. Upravo je ta Družba najvećma odgovarala Alfredu 
upravo radi štovanja sv. Josipa kojega je Pijo IX. tada bio 
proglasio zaštitnikom sv. Crkve. Kod oblačenja u novicijatu 
iz zahvalnosti prema župniku uzeo si je redovničko ime An- 
drija. Sam je kasnije priznao da je za nj u životu bila najte- 
ža kušnja, kada radi slabog zdravlja nije na koncu novicijata 
dobio od poglavara dozvolu da položi svoje zavjete. Ipak, 
nakon dugog čekanja i mnogih poniženja zahvalna je srca 
darovao sebe Bogu redovničkim zavjetima. 


Gorušično zrno... 


Brat Andrija postao je vratar u zavodu Notre-Dame du 
Sacre Couer. Doskora su se u vezi s njegovim štovanje sv. 
Josipa počele događati čudnovate stvari. Jedan od njegove 
subraće ležao s teškom ranom na nozi . Po savjetu brata An- 
drije počeo devetnicu u čast sv. Josipu. Ozdravio je na sam 
njegov blagdan. Drugom je zgodom brat Andrija samo riječ- 
ju ozdravio pitomca koji je imao veliku vrućicu. Vijesti o ču- 
desnim ozdravljenjima brzo su se raširile po gradu. Dolazilo 

je sve više i više bolesnika i mnogi su ozdravili. Brat Andrija 
dijelio je bolesnicima slike sv. Josipa. Uljem od svjetiljke koja 
je gorjela pred kipom sv. Josipa, pomazivao bi odijelo bole- 
snika na mjestu gdje je ovaj osjećao bol. Netko ga je zapitao: 
»Da li vi uistinu vjerujete da ta slika i ulje imadu čudesnu 
moć?« Redovnik je sa smješkom odgovorio: »Lik je obična 
kovina, a ulje tekućina. Oboje pak krijepi u bolesniku vjeru i 
pomaže mu da više misli na sv. Josipa.« Razumljivo, njegova 
subraća i napose neki liječnici vrlo su sumnjivo i zlobno pro- 
matrali vladanje i uspjehe brata Andrije s bolesnicima. Ui- 
sti nu, uvijek je bio bojažljiv, ali i također uporan i odvažan 
kada je trebalo izvršiti volju sv. Josipa. Kad bi mu čestitali 
zbog njegovih uspjeha, odgovarao bi: »Kako je smješan ovaj 
svijet pa misli da ja činim čudesa. Ja sam tek maleni psić sv. 
Josipa. Bog čini čudesa na zagovor sv. Josipa.« 

Brata Andriju nije napuštala misao o veličanstvenom sve- 
tištu sv. Josipa na visinama Mont-royala. Često je kroz dan 
čeznutljivo gledao na vrh hridine. Najprije je trebalo doći u 
posjed zemljišta. Vlasnik nije bio spreman da ga proda. Jed- 
nog četvrtka godine 1890. pođe Andrija s mladim učenikom 
pregledavati brijeg. Kad su stigli do mjesta na kojem je po 
Andrijinoj zamisli trebalo niknuti buduće veliko svetište, on 
pozove svog pratioca neka zajedno kleknu pored drveta. »Tu 
sam sakrio lik sv. Josipa. Moli ga neka on sve uredi da uspije 
otkup zemljišta«, reče Andrija. Ovamo je dolazio kroz šest 
godina i molio. Bilo je potrebno zakopati još jedan lik. I go- 
dine 1896. Kongregacija sv. Križa kupi zemljište na poticaj 
brata Andrije te organizira prvu procesiju. Brat Andrija no- 
sio je kip sv. Josipa te ga postavio u dolinicu. Otada je svako 
veče dolazio na hrid te se preporučivao sv. Josipu. Također je 
svoje bolesnike pozivao neka idu na hrid k sv. Josipu i ujedno 
uživaju u divnom pogledu koji odande puca na svu okolicu. 
Ovi su imali običaj da u malenu škrabicu daju svoj prilog za 
gradnju kapele sv. Josipa. 

Nakon šest godina sakupljena je potrebna svota. G. 
1904. sagradili su lijepu kapelu. Trebalo je još posjeći šumu 
i sagraditi cestu. 

Kako je brat Andrija došao do dobrovoljnih radnika? 
Došao k njemu bolesnik suh, blijed i slabašan. Bolovao je od 
raka. »Ta vidite da sam preslab«, branio se bolesnik, »idite 
samo sa mnom. Ojačat ćete.« Tako je bolesnik s njime radio 
nekoliko mjeseci i potpuno ozdravio. U jesen g. 1904. kapela 
je već bila blagoslovljena. Četvero redovničke braće nosilo 
je u procesiji veliki kip sv. Josipa što ga je pribavio brat An- 
drija. Hodočasnika bivalo sve više. Pristizali su darovi. Pored 
kapele podignut je skroman hodočasnički dom. G. 1909. brat 
Andrija postavljen je za čuvara malog svetišta sv. Josipa. Iz 
vratarske sobice u kojoj je proživo 30 godina preselio se na 
hrid k sv. Josipu. Valjalo je naći svećenika za svakodnevnu 
sv. misu. Poglavari nisu imali koga. »Zašto ne biste dali o. 
Klementa?« predlagao je brat Andrija. O. Klement bio je 
već osam godina slijep. Otišao k njemu zamolio ga. »Kako 
da vam pomognem s takvim očima«, odgovorio je svećenik. 
»Ne boj te se, oče! Noćas ćete već moliti časoslov, a sutra 
ćete misiti.« Tako je upravo i bilo. Otac Klement je ozdravio. 
Još 20 godina nakon ozdravljenja mogao je čitati bez nao- 
čala. Otada je taj svećenik postao bratu Andriji desna ruka. 
Svako veče vodio je brat Andrija malu procesiju od kapele 
sv. Josipa na pećinu. Tu bi najprije obavili križni put, a zatim 
pobožnot u čast sv. Josipa. Svake su godine blagdan svetog 
Josipa najsvečanije slavili uz veliko mnoštvo hodočasnika. 


Sveti Josip pomaže 


Čudesa su se umnažala. Brata Andriju pozvaše k de- 
vetgodišnjoj djevojčici koja je imala zapletaj moždane opne. 
im je brat stupio u njezinu sobu, djevojčica je u nazočnosti 
liječnika posve ozdravila. »Brate Andrija, spasili ste i dije- 

te!« uskliknu majka, »Gospođo! vaše će dijete umrijeti sutra 
između 8 i pola 9 ujutro, ali neće baš ništa trpjeti.« Majka 
je zaklinjala čudotvorca neka joj spasi dijete. »Ne opirite se 
Božjoj volji!« odgovori mirno brat Andrija. - Doista, dijete je 
idućeg dana umrlo kako je prorekao brat Andrija. Drugom 
je prilikom posjetio u bolnici sušičavca. Nakon što ga je po- 
mazao uljem iz uljanice svetog Josipa, bolesnik se osjetio po- 
sve zdrav te je srdačno bratu zahvaljivao. No ovaj mu sažalno 
reče: »Za dva tjedna vi ćete umrijeti. Ne bojte se! Sv. Josip 
nad vama bdije i nećete trpjeti!« Točno se je tako i dogodilo. 
Gdje god je bio brat Andrija, događala su se čudesa. Crkvena 
vlast imenovala je službeno povjerenstvo koje je imalo istra- 
Žiti sve što se s njim u vezi događa. Nakon savjesnog ispiti- 
vanja komisija je izrekla svoj sud: tu nema ništa sumnjiva. 
Izvanredna djela govore o nadnaravnom zahvatu koji valja 
pripisati dobroti i moći sv. Josipa. 

Za vrijeme prvog svjetskog rata izrađen je nacrt za veli- 
čanstvenu baziliku na Montroyalu, Predračun je glasio na 3 
milijuna dolara. Svota se je podigla na deset milijuna. Polako 
su gradili svetište. 31 kolovoza 1924. proslavljena je 300 go- 
dišnjica što je sv. Josip proglašen zaštitnikom Kanade. Toga 
je dana apostolski delegat pred 35.000 hodočasnika blago- 
slovio temeljac za novu baziliku. G. 1926. baziliku je posjeti- 
lo više od milijun hodočasnika, a g. 1929. više od 2 milijuna. 
Brat Andrija bio je duša čitavog djela. Sakupljao je sredstva 
za gradnju, oduševljavao poduzetnike i radnike, a ujedno tje- 
šio i ozdravljao bolesnike. 

6. kolovoza 1936. slavio je 91 godišnjicu rođenja brata 
Andrije ne samo Montroyal, nego i cijela Kanada i Sjeverna 
Amerika. Posebnu poruku dao je novinarima za američko 
ljudstvo: »Uvijek molim za Sjedinjene Države da bi to ljud- 
stvo raslo u vjeri. Svi smo mi odgovorni za kaos. U nas je pre- 
malo vjere. Uvijek budite pripravni na smrt! Premalo misli- 
mo na taj trenutak koji je u našem življenju ipak najvažniji.« 
Za Božić 1936. bio je brat Andrija na polnoćki. Nakon nje 

su se obnavljale molitve za teško bolesnog Pija XI. Brat je 
želio pribivati još na dvjema misama, ali nije mogao izdržati. 
Morao je otići. »To je moj posljednji Božić na zemlji. Umrijet 
ću namjesto pape. Moje je djelo dovršeno. Lakše je raditi s 
neba.« Bolest je potrajala 10 dana. Brat Andrija - po pripovi- 
jedanju sviju - trpio i umro kao svetac ujutro 6. siječnja 1937, 

Te je godine u Kanadi vladala ciča zima. Usprkos tome, 
pored smrtnih ostataka brata Andrije, koji su bili izloženi u 
svetištu sv. Josipa, prošlo je svakog dana po 75.000 ljudi. Na 
dan pogreba sabralo se oko 300.000 ljudi. Smjelo tvrdimo da 
je od bolesti pa do sahrane brata Andrije pozornost Kanade 
i Sjedinjenih Država bila usredotočena na Mont-royal i skro- 
mnog redovnika. Oko 375 dnevnika u Kanadi, Sjev. Americi, 
Engleskoj, Francuskoj, Italiji pisalo je članke o kreposnom 
bratu Andriji. Oko tristotine članaka izašlo je također u pro- 
testantskim časopisima. Vrlo jednostavnu i lijepu pohvalu 
izrekao je kardinal-nadbiskup Quebecka: »Na grobu aposto- 
la sv. Josipa čitat ćete riječi: pauper, servus et humilis - siro- 
mašan, poslušan i ponizan!« 

Brat Andrija, apostol sv. Josipa, odlikovao se u kreposti- 
ma koje su bile posebno na srcu velikom sv. Josipu: siromaš- 
tvo, poslušnost i poniznost. 


Iz knjige dr. J. Jenko: Delavec iz Nazareta 
Preveo Leonardo Kamerlato OFM 


U čas ozdravio, da održi propovijed 


Glasoviti engleski oratorijanac William Faber, poznat po 
čitavom katoličkom svijetu svojim asketskim djelima, bio je 
određen godine 1954. da izrekne svečanu propovijed prigo- 
dom posvete novoizgrađene crkve oratorijanaca u Londonu. 

Ujutro na blagdan sv. Josipa bio je zahvaćen veoma ja- 
kom groznicom i teškom glavoboljom te se osjećao posve 

nesposobnim za predviđenu propovijed. Nakon što su se za 
njega pomolili, učinili su zavjet da će u slučaju brzog ozdrav- 
ljenja u novoj crkvi postaviti kip sv. Josipa. I zbilja, malo prije 
nego je kucnuo sat određen za propovijed, o. Faber potpu- 
no zdrav napustio je bolesničku postelju i s takvom lakoćom 
izrekao propovijed da se nije moglo ni slutiti da je još isto 
jutro bio teško bolestan. 
Taj događaj opisuje Bowden u životopisu oca Fabera. 


Iz knjige : S duhovnim velikanima kroz ožujak str. 159-60 


»Most« svetog Josipa 


U dalekoj Kanadi, blizu jezera Sveti Petar, leži gradić koji 
iz godine u godinu postaje sve veći. Tamošnji su katolici htjeli 
sagraditi ovu kamenu crkvu. No to nije bilo tako jednostav- 
no. Imali su dosta stabala i drvene građe, ali kamena vrlo 
malo. Kamenje je trebalo dovoziti s druge strane brze rijeke 
Lorenz preko koje nije bilo mosta, a na tome mjestu bila je 
široka 3 do 4 milje. Postojala je samo jedna mogućnost. U 
onom kraju su zime tako oštre da se rijeka zamrzava u cijeloj 
svojoj širini, tako da od jedne do druge obale mogu prelaziti 
konji s teško natovarenim kolima. Vjernici su u ljetnom raz- 
doblju sakupili na suprotnoj obali rijeke velike gomile kame- 
nja, koje je u zimskim mjesecima preko leda trebalo prevesti 
na njihovu obalu. 

Nastupila je zima godine 1881/82. koja je bila blaga i nije 
donijela dovoljno čvrstog leda. Tanki led koji se ponekad po- 
javljivao bivao je odnesen jakom riječnom strujom. Tako je 
prošao prosinac, siječanj i veljača bez dovoljno čvrstog leda 
za prijevoz pripremljenog kamenja. Početkom ožujka počeo 
se već i taj tanki led otapati. Bijedni katolici bili su žalosni: 
dakle morati će čekati još cijelu jednu godinu, da bi mogli 
započeti gradnju crkve! 

Povrh toga morali su podnositi ruganje i ismijavanje neka 
tolika koji su boravili s njima, 

Prve nedjelje u ožujku pozvao je župnik sve članove župe 
na žarku molitvu svetom Josipu. »Želimo sagradti dostojan 
dom Onome kome je on bio djevičanski otac; kod toga nam 
mora pomoći sveti drvodjelac iz Nazareta« rekao je župnik. 

Odmah se započelo s gorućom molitvom, bez prekida, 
moglo bi se reći, danju i noću. Petog dana počelo se konačno 
mijenjati vrijeme. Postalo je hladno i bivalo je sve hladnije. 
Veliki komadi leda dolazili su rijekom i nagomilavali se u 
riječnoj struji. Priljubljivali se jedni uz druge, a strašna stu- 
den smrzavala ih je zajedno od jedne do druge riječne oba- 
le, upravo na mjestu između tog gradića i druge obale gdje 
se nalazilo kamenje pripremljeno za gradnju crkve. Da bi 
isprobali čvrstoću ledenog mosta prebacivali su preko njega 
ogromna drvene debla. Tako su uskoro postigli sigurnost, da 
ledeni most u širini od 300 stopa može podnijeti najteže op- 
terećenje. To je bilo u utorak. 

U srijedu je bio blagdan Sv. Josipa sa još većom hladno- 
ćom, a u noći iza toga je upravo »kamenje pucalo« od stu- 
deni. Više nije bilo mjesta bojazni: preko mosta mogle bi se 
prevoziti i kuće. Slijedećeg dana, u rano jutro, pred starom 
crkvom sakupila su se sva moguća prevozna sredstva, nešto 
više od stotinu njih na broju. Najprije su svi prevoznici pri- 
sustvovali svetoj Misi u čast sv. Josipa, da sve dobro prođe 
bez nesreće. Tada su poredani u dugom nizu, prolazili preko 
ledenog mosta i vraćali se natrag natovareni teškim kame- 
njem. To se ponavljalo tokom cijelog dana, dok nije bilo pre- 
vezeno sve kamenje. Protestanti su ostali zadivljeni! Toliko 
su bili uvjereni u to, da je most nastao samo za gradnju crkve, 
tako da su »vlasnike mosta« molili za dozvolu, da se i oni 
njime mogu poslužiti. 

Iste noći nakon toga čuo se tutnjeći prasak i grmljavina: 
veliki ledeni blokovi opet s u se raspucali i riječna struja ih je 
odnosila dalje prema moru. Most svetog Josipa bio je izgra- 

den samo za jednu svrhu, da bi se mogao prevesti materijal 
potreban za gradnju katoličke crkve; kad se to izvršilo, tre- 
bao je ponovno nestati! 
O, sveti Josipe! On može sve! Mi želimo također od njega 
s pouzdanjem izmoliti sve što je potrebno. 
G. Kreuzberg 


Odsjekao ruke na kipu sv. Josipa, a zatim? 


Bilo je to prije pedeset godina. U jednoj evropskoj zemlji 
protivnici vjere, zapalili su samostan, a uz njega je izgorjela i 
crkva sv. Josipa. Pri tom se hvalio jedan od počinitelja, da je 
on već prije toga odsjekao ruke na kipu sv. Josipa i slavodo- 
bitno, bahato je uzviknuo: »Ha, s tim sam se dobro poigrao. 
Vidjet ćemo da li će mi to u čemu naškoditi!« 

No slijedećih dana nije ga se više vidjelo među ostalima, 
a nakon nekoliko dana dođe u bolnicu, jer više nije mogao 
izdržati strašne bolove. Desna mu je ruka bila sva užarena... 
Liječnik mu reče: »Moj prijatelju! Ako vam je drag život, 
ruka se mora odsjeći!« Tada je bolesnik gorko zaplakao i du- 
boko pognuo glavu. Liječnika je dirnulo ovakovo ponašanje 
pa ga upita da mu kaže koji je razlog tome. Tada unesrećeni 
izvuče do tada sakrivenu lijevu ruku iz džepa. Bila je sasvim 
ukočena, osušena, bez života. »Siromašni čovječe, usklikne 
liječnik, i ovu ruku treba odsjeći, ako želite spasiti život«. U 
operacijskoj dvorani bile su mu amputirane obje ruke, koje 
su odsjekle ruke kipu sv. Josipa. 

Nije li tu očit prst Božji? - Nadajmo se da ga je to ipak 
privelo vjeri, da je to snizilo njegovu umišljenu bahatost, da 
je postao ponizan pred Bogom, a to je vrijednije nego li same 
ruke. 

Kakva pouka, da Bog ne dopušta da se pogrđuje sv. Jo- 
sipa? 

W. 

Biskup Lang štuje sv. Josipa 


Svatko, tko bi na ulici susreo svećenika, kasnije biskupa 
Langa, u sebi bi promislio: Ovo je svetac! Poniznost, dobro- 
ta, sabranost u Bogu, sve se to odražavalo na njegovu licu, na 
svakoj njegovoj gesti. 

Bilo je tamo negdje oko godine 1901. U Zagrebu je tada 
Živjela, kroz kraće vrijeme živahna mala Francuskinja, Gi- 
selle. Pripadala je uzornoj katoličkoj obitelji. Jednog dana, 
a imala je tada 17 godina, prolazila je sa svojim kolegicama 
Strossmayerovim šetalištem u Gornjem gradu. Malo podalje 
od njih prošao je velečasni Lang, blag, ponizan, fin i počeo se 
spuštati stubama prema Donjem gradu. 

- Tko je taj svećenik? - zapitala je mala Francuskinja svo- 
je kolegice, očarana svetačkom Langovom pojavom. 

- To ti je dr. Lang, svećenik, čovjek potpuno svet, čitav 
Zagreb mu se divi. 

- Zar još danas ima svećenika svetaca - odgovori Francu- 
skinja ni pet ni šest, ostavi društvo, potrči za Langom. Stigne 
ga. 

+ Hvaljen Isus! - pozdravi ga, a u sebi pomisli: Bog zna što 
će ovaj sveti svećenik misliti o meni kad ovako za njim trčim 
kao luda. 

Lang se lagano okrene, pogleda je i odgovori: 

- Uvijek budi hvaljen Isus, Marija i Josip! - uz te riječi 
sklopio je ruke kao na molitvu. 

Mala Francuskinja, temperamentna, ali puna žive vjere, 
stajala je pred njim nepomično, za časak. 

Promatrala je ono slabašno, blijedo lice, činilo joj se da 
stoji pred sv. Alojzijem; činilo joj se da taj svećenik nema 
više od 26 do 28 godina, premda ih je tada imao 44 - tako 
sama piše. 

I više ga nikada nije vidjela. 

Otišla je u Francusku. 

Ali ovaj susret sa svecem nikad više nije zaboravila. Ostao 
joj je u vječnoj uspomeni. Zasjekao joj se u srce. 

Prošlo je 25 godina. Tek onda je, u Parizu, gdje je živjela, 
ondašnja mala Francuskinja, a tada gospođa Giselle Dupont, 
čula za smrt biskupa Langa. 

Uspomene su se ponovno osvježile. 

Utekla mu se za pomoć u teškoj bolesti svog sinčića. Mali 
je ozdravio. Mama šalje u Zagreb njegovu sliku i moli za 
moći i sličice biskupa Langa. Piše o njemu oduševljeno. Go- 
vori o njemu kao svecu i kaže: - Pred 25 godina rekla sam da 
će taj svećenik jednom biti veliki čovjek i nisam se prevarila. 

Pisma gospođe Dupont datirana su god. 1925. i 1926. 

Nekoliko godina poslije toga došla je gospođa Dupont 
u Zagreb, na kratko vrijeme. Posjetila je Langov grob. Tom 
prilikom razgovarala je i s veleč. ocem Ladislavom Harapi- 
nom, franjevcem. I njemu je s ushićenjem pripovijedala o 
onom susretu s Langom na stubama koje vode iz Gornjeg 
grada, i o onom pozdravu. 

Biskup Lang danas je kandidat za blaženika i sveca. 

U onom njegovu pozdravu: - Hvaljen Isus, Marija i Josip! 
- bila su sadržane tri njegove velike pobožnosti. 

0. Ante Katalinić DI. 


Sjemenište u Travniku 


Na početku našega stoljeća djelovao je u Bosni isusovački 
misionar o. Puntigam. Bio je više godina predstojnik malog 
sjemeništa u Travniku. U svojoj knjižici »Put k Bogu« veo- 
ma preporučuje čašćenje svetoga Josipa. Pod naslovom »Sv. 
Josip pomaže zidanje kuće«, napisao je kako mu je sv. Josip 
pomagao kod posla. 

Bilo je ljeto 1887. u Bosni. Naše sjemenište, pripovijeda 
0. Puntigam, nije bilo dograđeno. Ravnatelj o. Slavić naložio 
mi je: »Molite sa svojim pitomcima da nam sv. Josip pošalje 

40.000 Kruna. Ako tu svotu dobijemo, naš će zavod biti do- 
vršen.« U učionici smo imali pod staklom kip sv. Josipa. Na 
desnici sv. Josipa, na staklu napisao sam »40.000 Kruna«. Svi 
smo se svakodnevno molili sv. Josipu. Ubrzo sam primio iz 
Graza od dobroga grofa Lilientala spomenutih 40.000 Kru- 
na. Tko je tom pobožnom mužu spomenuo našu stisku i mo- 
litvu? Izbrisali smo ona broj nad rukom sv. Josipa i toplo se 
zahvalili. 


Biskup Budanović veliki štovatelj sv. Josipa 


Prošle godine proslavismo 25-tu obljetnicu blage smrti 
prvog subotičkog biskupa Mons. Lajče Budanovića. Taj ve- 
liki biskup i energični muž, utemeljitelj ove lokalne Crkve 
Božje koja je u Subotici, bio je osobiti štovatelj sv. Josipa. 
Posljedne riječi su mu bile, na samrtnoj postelj i: »Sveti Josip 
je izvršio svoje!« Prisutni su jedva razumjeli što time želi reći, 
ali kada su otvorili časoslov na mjestu gdje su se nalazile li- 
tanije sv. Josipa jedva se je što vidjelo, jer je papir bio gotovo 
sasvim istrošen. Pokojni biskup je svaki dan molio za sretnu 
smrt. Veoma je često služio sv, Misu na pokrajnom oltaru sv. 
Josipa u katedrali u Subotici. 

Taj veliki muž, organizator sadašnje subotičke biskupi- 
je, od dijela bačko-kaločke nadbiskupije, koja je zahvaćena 
granicama naše domovine, od ustanovljenja najpotrebnijih 
administrativnih ustanova do poznate bačke sinode (1936.) 
veliki kulturni radnik, autor brojnih članaka, urednik broj- 
nih izdanja, sastavljač molitvenika »Slava Božja« (Novi Sad 
1908) i osnivač mnogih katoličkih kuiturnih ustanova, bio 
je jednostavni štovatelj svetog Josipa. Biskup Budanović i 
Mons. Blaško Rajić su dvije najznačajnije osobe crkvenog 
i narodnog života bačkih Hrvata, prve polovice dvadesetog 
stoljeća, bili su ljudi širokog i očinskog srca i obojica veliki 
štovatelji sv. Josipa. 

Smijem tvrditi da je lik djevičanskog hranitelja Božjeg 
Sina oblikovao duh očinstva u dušama ove dvojice velikih 
muževa. Kao da je sam sv. Josip zaželio da slugu svoga bi- 
skupa Lajču Budanovića pozove u samo navečerje svoga 
blagdana (pokopan je 18. ožujka 1958.) »da njegov blagdan 
ove godine proslavi na nebesima« kako kaže u svom članku 
komentator smrti biskupa Budanovića (Vjesnik Đak. bisku- 
pije br. 6/58 str. 94) 

LIK 


Petrova »Josipovka« 


Naš najmlađi hrvatski kandidat za oltar je sluga Božji 
Petar Barbarić, uzoran sjemeništarac, kojega je kršna Her- 
cegovina rodila, a Bosna ponosna odgojila te svetoj Crkvi i 
hrvatskom narodu dala kao blistav uzor sačuvane krsne ne- 
vinosti, neokaljane mladosti, natprosječnog oduševljenja za 
Isusovo Srce, neumornog moljenja Gospine Krunice, zdra- 
vog rodoljublja, strpljive patnje i potpune vjernosti Bogu i 
vršenju dnevnih dužnosti. Njemu je i sv. Josip pomogao da 
izraste u izuzetnu mladenačku veličinu. Bio je njegov vatren 
i stalan štovatelj. 

Svaka Petrova duševna i tjelesna nevolja pretvarala se u 
pouzdani pristup sv. Josipu. Njemu je preporučivao i svoje 
đačke potrebe. Nije bilo dana, a da mu se ne bi pomolio. To 
je osobito dolazilo do izražaja u Josipovu mjesecu. Intenziv- 
no se spremao za blagdan poglavara Svete Obitelji. Zadnje 
godine svoga života molio je svake srijede, koja je posvećena 
sv. Josipu, 7 Očenaša za sretnu smrt. Umro je upirući pogled 
u Marijin kip sa zadnjom riječi »Isuse!« 

U Barbaričevoj pismenoj ostavštini našla se mini-biljež- 
nica, u koju je on bilježio svoje preporuke sv. Josipu. Zvala 
se » Josipovka«. 

o. V. E 

Iz dnevnika župnika Karmelina 


Iz dnevnika 1952 godine 

Približava se nedjelja 16. ožujka, kada će poslije podne 
doći ispovjednici za uskrsnu ispovijed, koja traje od nedje- 
lje na večer do utorka o podne. Treba nabaviti hrane za dva 
dana. Odlučio sam, da uopće ništa neću nabavljati, tek samo 
za prvu večer. Čudi se domaćica, čude se remete - zvonari 
Ivo i Andrija: Ma, što je vama, velečasni, nije lako u brda 
vući hranu. Što čekate zadnji dan... ? Ja ih tješim zagonetno, 
a tek današnja propovijed otkrila je tajnu. 

S nekim strahom, čak suznim očima, svladavajući svaku 
bojazan, praveći se odlučan, s pogledom u nešto neodre- 
đeno, držeći se desnom rukom brade, rekoh: - U srijedu je 
blagdan sv. Josipa. Dolaze ispovjednici don Pavao, don Fra- 
ne, don Ante, don Mijo. Iako nikada nije bilo trodnevnice 
sv. Josipu, ove ćemo je godine prvi puta održati. Zamolit ću 
svećenike da jedan večeras, a drugi sutra reknu koju riječ o 
svetom Josipu. U utorak ćemo sami nastaviti a na blagdan 
ćemo se pričestiti, Molim obitelj Sočo da donese sliku sv. Jo- 
sipa, koju su izbacili iz škole, a u zamjenu dat ćemo im manju 
sliku i više slika, ako treba. Slika će ostati stalno u crkvi. 

Malo sam otegao da im bude zanimljivije, pa nastavim: 
Bilo bi dobro, a Bogu veoma ugodno djelo, da se svi ovdje 
i oni i one koji nisu danas u crkvi, da se svi zavjetujemo, da 
svake prve srijede u mjesecu nećemo mrsiti ili da ćemo se 
toga dana svladavati u hrani, posebno u podne odričući se 
kakvog ugodnog zalogaja ili pune čaše, i da ćemo se prve sri- 
jede, posebno ženski svijet, pričestiti. Može na to dodati još 
koju pobožnost sv, Josipu. A naše ispovjednike zamolit ćemo 
da se sutra i prekosutra odreknu blagovanja mesa. Dat ćemo 
im ribe. Molim vas da večeras ili ujutro donesete ribe, ali 
dogovorno, da ne bude previše. Znamo da ribe ima. Vidim 
po vašim znatiželjnim očima da želite znati u koju svrhu ova 
pobožnost sv. Josipu. 

Vi znadete da vam je bilo teško kroz dvije godine bez stal- 
nog župnika. Ima još mnogo praznih župa u Hrvatskoj, pa 
i na svim stranam svijeta, jer Isusove riječi: »Idite po svem 
svijetu, propovjedajte veselu vijest« mora nam biti u ušima 
i mislima do smrti. Naša župa, barem se ne pamti, nije dala 
domaćeg svećenika. Možda jedina u biskupiji. Naprotiv su- 
sjedno Dobranje, ih je već imalo. Svu ovu pobožnost u čast 
sv. Josipa prikažimo Milosrđu Božjem da nam dade svećeni- 
ka iz naše župe. Samo nam sv. Josip može pomoći. 

Hoćemo... hoćemo... Nastao je tajac... Vidim ispod mo- 
jih ruku brišu suze Jozan... Tadija... Jozo... Ante... Božo... 
U plaču sam završio jedva izgovarajući Vjerovanje, koje se 
pjevalo plačući. Sav Božji narod pjeva i plače. Mala stara cr- 
kva sličila je na katakombe u vrijeme progonstva, kada se 
očekivalo mučeništvo i pjevalo se... Od danas smo spremni 
na mučeništvo i pjevalo se... Od danas smo spremni na mu- 
čeništvo male neke žrtvice, na mučeništvo duže molitve, do- 
brovoljnog posta i veće pobožnosti, iz kojeg će se rađati nove 
mladice duhovnih zvanja... ! 

Braća svećenici oduševljeni primiše vijest o svrsi pobož- 
nosti sv. Josipu, posebno don Pavao i odmah se prihvati ve- 
čeras propovijedati. Don Ante preporučuje i svoju župu, don 
Frane i don Mijo prihvate da je to jedini pokušaj, pa u ruke 
Božje. Dok smo blagovali ribu, razgovarali smo o Božjim bu- 
dućim ribarima. U uspjeh nitko nije sumnjao. 

Slijedeće nedjelje rekoh i u Dobranjima i Bijelom Viru. 
Prihvatiše od srca pobožnost na čelu s Nikinicom... Mande... 
Mađa... mlada Dragica... i druge žene i djevojke. 


Samo jedna slika tumači svu zabrinutost majki sjemeni- 
štaraca: 

- Velečasni, hoće li moj Duje biti svećenik...? 

- Hoće, dobra majko Stane, samo treba... 

- Znam, znam... srijedom... 

I postao je svećenik povukao u svoj stalež dvojicu braće 
blizanaca... 


Iz dnevnika 1984. godine. 

Preminuo je don Duje, nije baš star, preminula je Stana i 
Nikinica i mnogi i mnoge... ali ostaviše traga... sve do godine 
Gospodnje 1984. svete Otkupiteljske. 

Vidonje s niti tisuću stanovnika dalo je deset živućih bi- 
skupijskih svećenika, četiri bogoslova i četiri sjemeništarca, 
jednog franjevca i jednog franjevačkog bogoslova i pedeset 
časnih sestara... Sagradilo je novu crkvu posvećenu Presve- 
tom Srcu Isusovu i Marijinu, i novi župni stan. 

Dobranje s niti četiri stotine duša dalo je jednog franjev- 
ca i pet časnih sestara, sagradilo crkvu i župni stan. 

A kako su svršili ispovjednici? Sveti Josip nije ostao du- 
žan. Istesao im je ono što nisu ni sanjali ni željeli... Jedan je 
postao biskup, drugi veliki prepozit, kancelar, treći generalni 
vikar i kanonik, četvrti dekan... 


Sveti Josip pomaže redovnički podmladak 


Strogi kartuzijski red početkom 17. stoljeća gotovo nije 
imao podmlatka. Izgledalo je da će red izumrijeti. Tad su 
redovnički poglavari zaključili, da će svetkovinu sv. Josipa 
svake godine najsvečanije slaviti, ako im on u ovoj nevolji 
pomogne. I eto već za kratko vrijeme došlo je dosta mladih 
ljudi koji su zatražili primitak u red. 

U jednoj drugoj redovničkoj kući vladala je ista briga. 
Učitelj novaka poduzme hodočašće u obližnju crkvu sv. Josi- 
pa. Tamo iznese svetom Josipu, pun pouzdanja, svoje potre- 
be. Još u istoj godini pristupilo je više čestitih kandidata, od 
kojih je znatan broj nosio ime Josip . 

(St. Benediktus-Stimme) 

Veliko pouzdanje časne majke Franciske Lechner 
u zagovor sv. Josipa 


Utemeljiteljica sestara Družbe kćeri Božje ljubavi, Fran- 
ciska Lechner, bila je velika štovateljica sv. Josipa. On je to 
njeno pouzdanje obilno nagrađivao. Pomagao je njoj i njenoj 
Družbi upravo na čudnovat način. 

Kada se je m. Franciska sa svojim prvim sestrama uselila 
u mali stan - koji je postao matica Družbe, uz vrlo siromaš- 
ni inventar - donijela je i kip sv. Josipa, koji se i danas, kao 
draga uspomena na Majlu, nalazi u sestarskoj sobi u matici 
u Beču. 

Kad je osnovala Marijin zavod, nosila je kip sv. Josipa iz 
sobe u sobu i sve mu je pokazala što god je trebalo i iznijela 
mu sve svoje brige. Rekla mu je: »Gledaj, sv. Josipe, ti si naš 
otac, ti znaš što nam treba i ti ćeš nam pomoći. Ja ti obeća- 
jem da ću sve kuće svoje Družbe staviti pod tvoju posebnu 
zaštitu i nastojati da te sve sestre osobito štuju.« Zajedno sa 
sestrama obećala mu je da će iz zahvalnosti za pomoć, kojoj 
se sigurno nadaju od njega, cijela Družba svake srijede nje- 
mu u čast moliti litanije. Ovo obećanje održava i do danas, 
a sveti se Josip uvijek pokazao kao otac i zaštitnik Družbe. 

Kad je trebalo nabaviti sliku za oltar u kapeli samostana, 
našli su se dobročinitelji te joj darovali lijepu sliku sv. Josipa 
u slavi. Što je slika prikazivala baš sv. Josipa, kojega je Majka 
izabrala za kućedomaćina, izgledalo je kao da se i sam sv. 
Josip veseli tome i preuzima dužnost. To se doskora i vidjelo. 
Brzo zatim, dobročinitelji su donijeli i pokaznicu i svjetiljku 
za vječno svjetlo i male orgulje. 

U blizini Beča sagradila je kuću z a stare, nemoćne kućne 
pomoćnice i prozvala je »Utočište k sv. Josipu«. Kuća je bila 
premalena da zadovolji sve goruće potrebe toga vremena... 
pa ju je trebalo proširiti. Ali kako doći do potrebnog novca? 
Zato se utekla zaštitniku kuće sv. Josipu. Obećala je, ako joj 

pomogne, da će se javno zahvaliti u Glasniku. Uzdajući se 
u njegovu pomoć pošla je s jednom sestrom u ministarstvo 
unutrašnjih poslova, da im dadu dozvolu za skupljanje milo- 
dara. Svojoj je pratilici rekla da stavi u rukavicu malu sličicu 
sv. Josipa i tako neka otvori vrata kancelarije, neka ih sv. 
Josip tamo uvede. I doista! Molba je uslišana. Sv. Josip im je 
pokazao da mu je drago da se kuća proširi. 

Približavao se Božić god. 1873. Trebalo je za gradnju kuće 
odmah isplatiti 600 forinti, a nije imala ni toliko da za Bo- 
žić pripravi koje veselje svojim sestrama, a što je bilo teš- 
ko njezinom majčinskom srcu. Nekim novakinjama bila je 
to prevelika žrtva što za Božić nisu dobile dar, pa su neke 
počele plakati. Ali ozbiljna i majčinska riječ majke Franciske 
utješila ih je. Dragi Bog je nagradio žrtvu. Došlo je neočeki- 
vano pismo od nekog dekana iz Westfalena_u kojem je bilo 
upravo 600 forinti, koliko je njoj trebalo. 

Jednog dana donese neki čovjek kip Majke Božje i sv. Jo- 
sipa na vrata samostana i nudio ga na prodaju. Majka Franci- 
ska htjela je kupiti, no nije imala novaca. Naručila je čovjeka 
da dođe poslije podne i u svojoj je djetinjoj odanosti rekla 
Majci Božjoj: »Draga Majko Božja i sv. Josipe, ako želite 
doći u našu kuću, morate se pobrinuti i za novac.« Molitva 
je bila uslišana. Poslije podne je primila pismo u kojem je 
bilo upravo toliko novaca koliko je bilo potrebno, a nije se 
znalo tko šalje. Majka Franciska nije to znala drugačije pro- 
tumačiti, nego da su joj to Marija i Josip našli nepoznatog 
dobročinitelja. 

Mogli bismo tako nabrajati zgodu za zgodom kroz sva 
njezina tolika osnivanja samostana i zavoda. No i ovo neka 
bude svima nama na veliku pobudu za sve veće pouzdanje u 
pomoć i zagovor dobrog sv. Josipa. 

S. M. Ljiljana A. 
Prema knjizi: »Sve za Boga« 

Sveti Josip izbavlja svoje 


Za vrijeme francuskoga prevrata kad je komuna užasno 
svuda haračila, spremala se i u Angoulemi, da razori samo- 
stane. Mnogi redovnici pobjegoše, da izbjegnu bijesnoj oluji. 
Bio je ondje i samostan gospoja presv. Srca Isusova, gdje je 
predstojnica osobito štovala sv. Josipa. U brizi za svoje sestre 
i potaknuta u duši pričvrsti na ulazna vrata sliku sv. Josipa, 
te ga zamoli, neka bude on branitelj ove kuće. Ovo učini ve- 
likim pouzdanjem i reče redovnicama: »Ne očajavajte, drage 
sestre, mi imamo za kućnog branitelja sv. Josipa: pod ovako- 
vom zaštitom ne treba se bojati.« 

Međutim se smračilo i opažali se već svi znakovi, da je 
pogibao blizu. Sumnjivi se ljudi počeli sve više sakupljati na 
ulicama, a svaki se sat veće mnoštvo bližilo samostanu. Oko 
osam sati čuli se već republikanski poklici i prijetnje, te se 
mislilo, sada na će navaliti. Oko deset sati imao bi započeti 
zločin, zato se spremalo kamenje, batovi i drugo oruđe, da 
razbiju vrata, te provale unutra. Sestre su se već spremile na 
počinak, ostala je samo predstojnica sa pobočnicom, te su 
molile u sobi pred slikom sv. Josipa. Na ovu paklenu gala- 
mu ustale su uplašene redovnice iz kreveta, no predstojnica 
im naloži, neka se vrate na počinak, ta one su pod zaštitom 
nebeskoga branitelja, zato se ne treba plašiti. Sestre se vrate 
iz posluha u svoje sobice no o spavanju ni govora. Predstoj- 
nica otiđe u hodnik, da pogleda, kako su već daleko s ra- 
zaranjem. Ugledavši u vratima već velike pukotine vrati se 
u bogomolju, da nastavi molitvu... Malo iza toga otiđe opet 
pogledati vrata; već su bila u toliko razbijena da je bilo do- 
voljno još nekoliko udaraca, te će se moći jedan po jedan 
provući. Udalji se opet, da moli sv. Josipa za zaštitu mirna 
i velikim pouzdanjem. Ali eto ! U tren prestane galama. ne 
čuje se više ni poklika, niti udaraca, - potpuna tišina zavlada. 
Sto to znači? U srcu joj zbori da joj je molitva uslišena. Usta- 

ne, otiđe gledati, nije se pravarila. Došavši dalje, pogleda na 
vrata; na veliko čudo opazi, da su napola razbijena, ali nije 
unišao nijedan čovjek. Ohrabri se, pokroči dalje i pogleda 
kroz onu veliku rupu na ulicu, ali nema nigdje ni žive duše. 
»Tako valja«, reče, »sada treba zahvaliti svetome Josipu!« 
Usrdno mu zahvali kratkom molitvom na zaštiti, te pošalje 
pobočnicu spavati, a zatim otiđe i sama u krevet. Drugi dan 
pohodi je neka pobožna gospođa, te joj izrazi saučešće radi 
patnja, koje je pretrpjela družba u noći. 

Nato zapita predstojnicu, da li možda pozna onu osobu, 
koja je samo pojavom svojom smjesta onu rulju rastjerala. 
Redovnica reče, da nije ništa drugo vidjela, osim da su bila 
vrata zamalo posve razbijena. Zatim joj reče gospođa: »Kad 
sam začula onu divlju viku, otišla sam na prozor, što je prema 
vašemu samostanu, te promatrala užasno nedjelo one rulje. 
Boljelo me u duši kod pomisli, da je propast neizbježiva, gdje 
će tolike službenice Gospodnje nastradati. Onako zamišlje- 
na opazim, kako je došao iz pokrajne ulice odličan i dosto- 
janstven čovjek. Lagano se približio rulji; nije progovorio ni 
riječi, niti maknuo rukom, te se činilo, kao da je došao gleda- 
ti, da li dobro napreduju. 

Ali nije došao gledati! Ta jedva su ga opazili, smjesta su 
svi ušutili i pokupili se tolikom brzinom dalje, da sam se sne- 
bivala. Ali je iščeznuo i onaj gospodin, te si nijesam mogla 
rastumačiti, kako se mogao tako naglo udaljiti. Mora, da je 
to visoka ličnost, kad se ga ona divlja rulja tako uplašila. Tko 
bi to bio«? - »Kada je nevolja najveća, onda je pomoć Božja 
najbliža«, reče predstojnica. »Zahvalima Providnosti Božjoj, 
kojoj se svidjelo, izbaviti nas po sv. Josipu od tolike nesreće.« 


(Glasnik sv. Josipa 1918. br. 5-6 str. 73-74) 

Zagovorom sv. Josipa postala sam dominikanka 


Radeći u bolnici negdje na sjeveru Bačke u osamnaestoj 
godini života probudi se u mojoj duši ljubav i simpatija prema 
redovničkom životu. Nakon dugog i ozbiljnog razmišljanja, 
odlučih se da stupim u Red sestara sv. Križa. No jer je bilo 
teško poslijeratno stanje, sestre nisu primale nove članove. 

Moja želja da postanem redovnica bivala je sve veća. Jed- 
noga dana dođoše u moj rodni grad, bijele sestre Reda sv. 
Oca Dominika. Zavolila sam ih i one su me primile u svoj 
Red. Budući da sam bila slaboga zdravlja, morala sam izdr- 
žati teške i velike kušnje imajući uvijek veliko pouzdanje u 
sv. Josipa. Zbog lošeg zdravlja trebala sam već kao kadida- 
tica biti otpuštena. No dan prije putovanja otekla mi je jako 
noga te nisam mogla hodati. Putovanje se odgodilo, ja sam 
se smirila i ostala u samostanu, zahvaljujući zagovoru sv. Jo- 
sipa. 

Nanovo sam se razbolila kao novakinja. Liječnik je izja- 
vio da sam teško bolesna na plućima, te da mi je potrebno 
poći negdje na oporavak. Poglavari su me poslali u moj rod- 
ni grad. Nakon dulje vremena, oporavljena i ojačana, vratila 
sam se u Novicijat. 

Kad sam od kuće otputovala mimoišao me je brzojav da 
se više ne vratim jer sam otpuštena. Ništa ne slutivši stigla 
sam u samostan. Sestre su me primile sa čuđenjem a ja sam i 
ovaj puta ostala u Redu jer je sv. Josip posredovao. 

Vodena Pleurita mi je do kraja slomila, već i onako krhko 
zdravlje. Ponovo sam morala ostaviti samotan zbog liječenja 
i oporavka. Već su me svi zaboravili jer sam dugo bila izvan 
samostana. Snašla me je opet ista patnja. Ne primaju me više 
radi bolesti.« Molila sam devetnicu sv. Josipu i poslala mol- 
bu Vrhovnoj starješici da me primi. 

Konačno je pobijedio zagovor sv. Josipa. Primljena sam i 
moje zdravlje se popravilo. 

Danas sam presretna da sam redovnica. Dodvorila sam 
brojne teške bolesnike. Pa čak sam i dugo godina dvorila teš- 
ko bolesnu Vrhovnu Nastojnicu koja me je htjela poslati iz 
Reda. U svojoj bolesti htjela je uvijek da ju ja dvorim. Sretna 
sam da sam pružala pomoć mnogim bolesnicima i nemoć- 
nicima pa da i sada radeći u Staračkom Domu, mogu svoje 
dane do kraja žrtvovati za najbijednije. 

Zahvaljujem sv. Josipu za sve primljene milosti i preporu- 
čujem svima koji su bolesni i u bilo kojoj nevolji da se obrate 
sv. Josipu. 

s. Benvenuta B. O. P 


Alberte, uzmi to! 


Znameniti svećenik i znanstvenik prof. Albert Drexel, 
lingvist koji je izučavao 80 svjetskih jezika, napisao je svjetski 
atlas 500 jezika, profesor na Papinskoj misijskoj akademiji, 
umro god. 1977. zabilježio je slijedeći istiniti događaj. Za 
vrijeme svog znanstvenog rada u Innsbrucku, odlučio je os- 
novati dom za stare. U tu je svrhu uzeo kredit kod banke na 
određeno vrijeme. Prof. Drexel bio je gorljiv štovatelj sv. Jo- 
sipa, Kad je došao rok povratka kredita - novac još nije imao. 
Odslužio je sv. Misu na čast sv. Josipu za pomoć u toj stva- 
ri i pošao odvjetniku da po njemu ishodi produženje roka 
isplate. Na uglu ulice u kojoj je stanovao odvjetnik stajao je 
čovjek odjeven u crnu pelerinu, s bijelom bradom. Kad je 
prof Drexel došao do neznanca, ovaj mu je pružio kovertu s 
riječima: »Alberte, uzmi to.« Preč. Drexel je primio kovertu 
i podigao glavu da upita neznanca što je to i odakle ga on 
poznaje ali neznanac je nestao, kao da je u zemlju propao. 
U koverti je bila točno ona velika suma novca koju je prof. 
Drexel trebao povratiti. Duboko je vjerovao da mu je ovu 
pomoć poslao sv. Josip. 


SI. A. L. 

Župnik Alfons Maria Weigl 


Župnik Alfons Maria Weigl, poznati duhovni pisac, bio je 
teški bolesnik. Tokom 25 godina svaki je dan služio sv. Misu 
samo sjedeći, zbog svoje bolesti. Svakog dana svoje je moli- 
tve upravljao po zagovoru sv. Josipa, te dobio poticaj da piše 
duhovne knjige. Tako bolestan, uz pomoć sv. Josipa, napisao 
je više od pedeset knjiga i mnogo duhovnih spisa. Osnovao je 
kasu sv. Josipa za troškove apostolata knjige. Ta kasa se nije 
nikad izpraznila i plaćala je sve troškove tiska. 

SL. A. L. 


General salezijanaca Rinaldi 


General salezijanaca Rinaldi (umro godine 1931.) napi- 
sao je u svojim uspomenama da molitvama svoje majke sv. 
Josipu zahvaljuje što je napustio pogibeljno društvo i stupio 
u Red. Bio je treći nasljednik sv. Don Bosca i jedan od veli- 
kih u salezijanskom redu. 

SI. A. L. 


Pomoć sv. Josipa za zvanja 


U godini 1833. ležao je na samrti u isusovačkom kolegi- 
ju u Sizzen-u u Švicarskoj mladi redovnik, koji se odlikovao 
talentom i krepostima. Zvao se Josip Hamisch. Kada mu je 
rektor kolegija podijelio bolesničke sakramente, bila je nje- 
gova bol velika. Naime, malo prije izgubio je dva člana svoje 
redovničke zajednice, njihovom smrću. Poglavar dade stoga 
umirućem svojim očinskim autoritetom zapovijed, da mora, 
čim uđe u vječno blaženstvo, svoga zaštitnika svetog Josipa, 
moliti, da priskrbi redu mjesto njega odličnu zamjenu. Umi- 
rući je to obećao. Umro je 6. srpnja. Već u rujnu iste godine 
stupilo je u novicijat dvanaest kandidata, Osam od njih zvali 
se Josip a trojica drugih s istim imenom dođoše još tokom 


godine. 
M.L. 

Štovanje sv. Josipa u karmelskom redu 


Karmel je uvijek štovao sv. Josipa. Ipak, štovanje sv. Josi- 
pa u Karmelu moglo bi se podijeliti na dva perioda: 


L Štovanje sv. Josipa u Karmelu prije Terezijanske reforme 
do XV. stoljeća. 


Gora Karmel jest kolijevka karmelskog reda. Brojni prvi 
pustinjaci stanovali su u svojim špiljama nasljedujući život 
sv. Ilije. Iliju su držali za svoga zaštitnika i oca. U XII. st. 
sv. Brokard sakuplja te pustinjake u redovničku zajednicu 
monastičkog tipa. Pustinjaci na poseban način štuju BI. Dje- 
vicu Mariju i u njezinu čast grade kapelu. BI. Djevica njima 
je zaštitnica, Majka i Kraljica. Iz velike ljubavi prema svojoj 
Majci oni su štovali i njezine roditelje sv. Anu i sv. Joakima, 
a također sv. Josipa. 

Veliki štovatelj Majke Božje Arnold Bostius piše g. 1479. 
da je red od nezapamćenih vremena posebnim blagdanima 
iskazivao štovanje svecima. A sv. Josipa je nazivao »preči- 
stim mužem Djevice, Zastupnikom vječnoga Oca, najbriž- 
nijim ekonomom i poočimom, obljubljenikom BI. Djevice, 
najvjernijim čuvarom i svjedokom njezina djevičanstva, po 
uzoru BI. Djevice, revniteljem u spašavanju duša i savršenim 
u svim vrlinama« (Speculum carm. II, 428). 

Ovaj opis svjedoči da je sv. Josip u Karmelu imao svoje 
istaknuto mjesto i ulogu u otajstvu Isusova i Marijina živo- 
ta, a i u životu Crkve. Odatle izvire duboki teološki kult sv. 
Josipa u karmelskom redu. Te duhovne odnose reda sa sv. 
Josipom potvrđuje 1498. benediktinski opat Ivan Trithemius 
u svom djelu »De miraculis... libri tres«. 

Spomenuti opat piše da svi karmelićani nadasve štuju BI. 
Djevicu a uz to štovanje odaju čast i sv. Ani, Joakimu i sv. Jo- 
sipu. Svake godine — nastavlja spomenuti opat - karmelićani 
slave njihove blagdane s najvećom pobožnošću i ljubavlju. 
Rijetko koji samostan ne bi imao oltar navedenih svetaca. 

Teološke razloge i molitve kulta sv. Josipa u Karmelu opisat 
će poslije Terezija od Isusa, naučiteljica Crkve, u knjizi »Ži- 
vota« koju je sama napisala. 

tovanje sv. Josipa prošireno je na Istoku već od IV. sto- 
ljeća, a razvijalo se prvo po raznim samostanima po obre- 
dima koptskim, bizantijskim, latinskim, a kanonici regularni 
sv. Augustina galoromanskom liturgijom. Tu liturgiju pusti- 
njaci Gore Karmel 1209.-1214. zajedno s Pravilom reda pri- 
maju od Alberta, patrijarha jeruzalemske Crkve. 

U prvoj polovici XIII. stoljeća red Bl. Djevice Marije od 
Gore Karmela primoran je prijeći u Europu. Tako, redovnici 
iz Palestine prenose u Europu već razvijeni kult sv. Josipa. 
Stoga opravdano Daniel Papebrock u »Acta Sanctorum« 
zaključuje da su karmelićani najviše pridonijeli da se kult 
sv. Josipa proširi i razvije na Zapadu. Papa Benedikt XIV. 
potvrđuje to uvjerenje u De servo rum Dei beatificatione rije- 
čima: »...Prema složnom mišljenju učenih, Karmelski je red 
donio s Istoka na Zapad hvale vrijedan običaj štovanja sv. 
Josipa kao najsvečaniju pobožnost.« 

Od prve polovice XIII. stoljeća, kada je štovanje sv, Josi- 
pa prešlo u Europu, poglavarstvo reda priređivalo je misu i 
časoslov na čast sv. Josipa i određivalo dan njegova blagdana. 
Slavio se naime blagdan sv. Josipa 2. svibnja, 18. ožujka, 14. 
ožujka. Od polovice XV. stoljeća sve liturgijske knjige odre- 
đuju da se blagdan sv. Josipa slavi 19. ožujka; i ta je odredba 
ostala na snazi sve do danas. 

Nadalje slikarstvo, pa slike sv. Josipa na crkvenim oltari- 
ma, divna inicijalna slova u misalima svjedoče o živom slav- 
ljenju sv. Josipa u Karmelu prije reforme sv. Terezije Avilske. 
A još više brojne zahvale za primljene milosti, nizovi pjesa- 
ma Josipu u čast, stavljanje za života pod zaštitu sv. Josipa, 
sve to jest dokaz da je Josip slavljen u Karmelu već prije Te- 
rezijine reforme. 

1I. Štovanje sv. Josipa u Karmelu reformiranom od sv. Tere- 
zije Avilske 


Od vremena križarskih ratova i prelaska karmelićana iz 
Palestine u Europu u prvoj polovici XIII. stoljeća kult sv. Jo- 
sipa počeo se širiti i u Crkvi na Zapadu. Za razvoj štovanja 
sv. Josipa zaslužni su uz karmelićane i drugi redovi: franjev- 
ci, benediktinci, cisterciti, regularni kanonici, dominikanci, 
Družba Isusova (v. Glasnik sv. Josipa br. 1, 1989, str. 10). U 
to doba pa sve do Terezije Avilske moglo bi se navesti više 
od 10 istaknutih štovatelja sv. Josipa, kao što su sv. Albert 
Veliki, sv. Toma Akvinski, Duns Scot, sv. Bonaventura, sv. 
Bernardin Sienski, Ivan Gerson, Izidor de [solaris, koji je na- 
pisao »Summu« sv. Josipa. 

Među svima ovima ističe se sv, Terezija od Isusa - Avil- 
ska (1515 - 1582). Ta velika mistična duša, duša nutarnjeg 
života i naučiteljica Crkve, najvećma se trudila oko širenja 
kulta sv. Josipa u XVI. stoljeću. Sav svoj život i svoje djelo 
obnove ženske i muške grane Karmela povjerila je sv. Josi- 
pu. Tu duhovnu povezanost sa sv. Josipom Terezija započinje 
već u prvim godinama svoga redovničkog života. Ali kako se 
poslije zavjeta (1538.) teško razboli a pomoć liječnika, na- 
driliječnika i ljekarnika ostala bez uspjeha, Terezija nakon 
četverogodišnjeg teškog bolovanja zatraži zagovor sv. Josipa. 
Po zagovoru sv. Josipa Tereziji se povrati zdravlje (1542.), te 
ona piše da je po posredovanju sv. Josipa ustala s bolesnič- 
ke postelje i ponovno počela hodati, raditi... Sve to Terezija 
opširno opisuje u knjizi koja nosi naslov »Knjiga o životu«, 
a koju je sama napisala. U toj knjizi Terezija veli da joj je sv. 
Josip više dobra učinio nego što je mogla sama isprositi. 

Od trenutka ozdravljenja Terezijino štovanje, pouzdanje 
i ljubav prema sv. Josipu iz dana u dan sve više rastu. U nje- 
ga se uvijek pouzdavala, svoj duhovni život, svoju težnju za 
svetošću sve je više s njim povezivala. Piše nadalje da joj je 
sama BI. Djevica objavila da je veoma zadovoljna što toliko 

slavi njezina zaručnika i da će se u samostanu koji Terezija 
namjerava osnovati revno služiti Bogu i štovati Majku Božju 
i sv. Josipa. 

Terezija je nastojala zahvaljivati sv. Josipu, a njegove 
blagdane svečanije slaviti u svim svojim samostanima. Sv. 
Josipa nazivala je svojim Gospodarom, Zaštitnikom, patro- 
nom, Ekonomom. A i sam Isus jednom je nakon svete pri- 
česti zatražio od Terezije da osnuje samostan i da ga nazove 
imenom sv. Josipa. U tom samostanu - dodao je Isus - na 
jednim vratima čuvat će zajednicu BI. Djevica, na drugim sv, 
Josip, a Isus će stanovati u središtu samostana. 

Terezija, prepuna pouzdanja u sv. Josipa, osniva 17 sa- 
mostana, sve ih stavlja pod zaštitu sv. Josipa, a neke naziva 
imenom sv. Josipa. 

Na sve svoje fundacije nosi sa sobom sliku sv. Josipa. U 
sve samostane uvodi štovanje - kult sv. Josipa. U svim sa- 
mostanima postavlja oltar sv. Josipa. Pri glavnim ulazima 
samostana stavlja kip BI. Djevice i sv. Josipa da brane ulaz u 
samostan. Poziva sestre na revno štovanje sv. Josipa, jer on 
mnogo pomaže. Vjernike potiče na štovanje sv. Josipa i veli: 
Ne sjećam se da sam išta od njega prosila a da nisam primila, 
napose pri osnivanju samostana. A drugdje - dodaje - Bog mi 
je mnogo učinio po zagovoru sv. Josipa i izbavio tijelo i dušu 
od mnogih zala. Drugim svecima - reći će - Bog je dao da nas 
zagovaraju u nekim potrebama, a sv. Josipu dao je moć da 
nas zagovara u svemu. Kao što je Isus Josipa slušao na zem- 
lji, tako ga i dalje sluša na nebu . Mnogi su to već iskusili - veli 
- a željela bih sve privući štovanju dragog sv. Josipa. 

Stoga u 65. opomeni svima veli: »Ako si već izabrao više 
svetaca, da ih štuješ kao zaštitnike, ipak moraš sv. Josipa oso- 
bito pobožno štovati, jer kod Boga može izvanredno mno- 
go.« Ako mi tko - dodaje - ovo ne vjeruje, neka sam pokuša 
pa će se uvjeriti. A dušama koje provode život molitve pre- 
poručuje da njeguju pobožnost prema sv. Josipu, jer će tako 
veoma (brzo) napredovati u krepostima. 

Tereziju da štuje sv. Josipa potiče - kako smo gore re- 
kli - BI. Djevica Marija i sam Isus, kako čitamo u njezinim 
djelima. 

Nakon ovih iznesenih doživljaja i mnoštva primljenih mi- 
losti po zagovoru sv. Josipa, Terezija piše, govori, savjetuje, 
širi pobožnost prema sv. Josipu. Ponavlja: »Idite k Josipu« i 
postaje obnoviteljicom štovanja sv. Josipa. 

Karmelićanke i karmelićani u štovanju sv. Josipa vjerno 
nasljeđuju svoju obnoviteljicu, pa su već za života sv. Terezije 
1581. proglasili sv. Josipa zaštitnikom i utemeljiteljem refor- 
me, a poslije ga i zaštitnikom cijele Crkve proglasi Pio IX. 8. 
prosinca 1870. 

Liturgijski kult sv. Josipa iz karmelskog reda prelazi ka- 
snije i u liturgiju cijele Crkve. 

U našem XX. stoljeću neprestano raste tzv. josipologija 
s namjerom da se znanstveno-teološki odredi mjesto i uloga 
sv. Josipa u otajstvu Isusa Krista, Marije i Crkve. 

S tom namjerom španjolski su karmelićani osnovali u 
Valladolidu znanstveni institut posvećen josipologiji. A od g. 
1947. izlazi dva puta godišnje bogata revija instituta »Estudi- 
os Josefinos«. Godine pak 1951. nastaje Sociedad Espanola 
Josefina, koji se uskoro pretvori u »Sociedad Ibero-Ameri- 
cana de Josefologija« (1953). A 1967. nastaje i sjevernoame- 
rička družba o josipologiji (Montreal). 

Priredio: 
O. Ladislav Marković 


Štovanje svetog Josipa u franjevačkom redu 


Mnogo prije nego je blagdan sv. Josipa uvršten u opću 
Crkvu, štovali su franjevci sv. Josipa. Zametak tog štovanja 
- kako priča franjevačka povijest - jesu prve jaslice koje je po- 
digao na otvorenom, u Grecciu (Greccio) sv. Franjo Asiški. 

Bilo je to upravo 25. prosinca g. 1223., kada je uz te jaslice 
u pola noći održana polnoćka. Uz kip maloga Isusa i BI. Dj. 
Marije ondje je stajao i kip sv. Josipa. 

Već je godine 1305. franjevac Ubertin kasalski u svom 
djelu »Arbor vitae crucifixae« (Stablo raspetog života) napi- 
sao pohvale sv. Josipu. 

Odlukom generalne skupštine franjevačkog reda u Asizu 
g. 1399. blagdan sv. Josipa proglašen je obveznim. Nešto ma- 
nje od stotinu godina kasnije, tj. g. 1461., određen je i nad- 
nevak blagdana sv. Josipa, tj. 19. ožujka. Godine 1680. uveli 
su franjevci za svoje crkve blagdan zaštite sv. Josipa, što je na 
cijelu Crkvu protegnuo papa Pio IX. g. 1847. Konačno zauzi- 
manjem franjevačkog generala Bernardina Portogruarskog, 
upravo za vrijeme Prvog vatikanskog sabora, isti je papa pro- 
glasio sv. Josipa zaštitnikom sveopće Crkve. 

Od franjevaca potječe blagdan Zaruka BI. Dj. Marije sa 
sv. Josipom, dopuštenjem pape Pavla III. g. 1537. Zatim je 
proširen u mnoge biskupije, a slavi se 23. siječnja. 

Brojni franjevci-propovjednici istaknuli su se u širenju 
slave sv. Josipa. Da spomenemo samo neke. Sv. Bernardin 
Sienski (+ 1444.) svojim je propovijedima oduševljavao svoje 
slušatelje za ljubav, pobožnost i pouzdanje prema slavnom 
patrijarhi. »Ne možemo sumnjati - evo njegovih doslovnih 
riječi - da Isus Krist koji je kao sin oca poštovao i slušao sv. 
Josipa nije i na nebu sačuvao te svoje odlike te ih još i usa- 
Vršio.« 

Nije manje revan u tom bl. Bernardin Feltrijski (t 1494.), 
koji je u Perugii osnovao bratovštinu u čast sv. Josipa. Njezi- 
ni su članovi zaduženi za čuvanje vjenčanog prstena presvete 
Djevice, koji se nalazi u katedrali onoga grada. Veliki što- 
vatelj sv. Josipa bio je i slavni španjolski franjevac sv. Petar 
Alkantarski (t 1562.), savjetnik sv. Terezije Avilske. Talijan- 
ski pučki misionar sv. Leonardo Portomauricijski (t 1752.) 
svojom je rječitošću oduševljavao svoje slušatelje za sv. Jo- 
sipa. Evo nešto od njegovih riječi: »...Klanjajte se, klanjajte 

se često presvetom trojstvu koje je vidljivo na zemlji: Isus, 
Josip, Marija, Ta tri imena, rajska imena, utisnite zlatnim slo- 
vima u svoje srce: Isus, Josip, Marija; izgovarajte često: Isus, 
Josip, Marija; neka to budu prve riječi kojima ćete naučiti 
svoju djecu: Isus, Josip, Marija;... to neka budu zadnje riječi 
u vašem zemaljskom životu prije nego izdahnete: Isus, Josip, 
Marija...« 

Ali to još nije sve. Klarisa sv. Katarina Bolonjska, koja 
također pripada velikoj franjevačkoj obitelji (t 1563.) pruža 
nam divan primjer pobožnosti prema sv. Josipu. Ona je bila 
vratarica svoga samostana u Ferrari. Više joj je puta dolazio 
neki časni starac, odjeven kao hodočasnik, i molio milosti- 
nju. Tom bi joj prilikom čudesnim načinom pripovijedao o 
svetim mjestima u Palestini kao da je ondje bio. Tako jednog 
dana, nakon što je primio milostinju, preda joj zdjelicu za 
koju reče da je iz nje Gospa davala piti Djetetu Isusu. Sveti- 
ca objavom dozna da je taj neznanac glavom sv. Josip te da 
je na taj način Gospodin želio nagraditi njezinu pobožnost 
prema svom djevičanskom ocu. Zdjelica sv. Josipa čuva se i 
danas u samostanu klarisa u Ferrari i svake se godine 19. 
ožujka izlaže vjernicima na štovanje. 

I slavna pokornica franjevačkog svjetovnog reda sv. Mar- 
gareta Kortonska (T 1297.) odlikovala se pobožnošću prema 
sv, Josipu. Sam joj je Gospodin preporučio to štovanje i re- 
kao joj da će mu vrlo omiljeti ako svakodnevno, dok iskazuje 
štovanje sv. Josipu, istodobno razmišlja o riječima: »Blago 
čistima, srcem: oni će Boga gledati.« 

Među pobožnostima u čast sv. Josipa posebno mjesto za- 
uzima pobožnost sedam Očenaša i isto toliko Zdravomarija, 
a nikla je upravo u franjevačkom redu. 

Dvojica franjevaca putovala su lađom prema obalama 
Flandrije. Najednom se podigne bijesna oluja, koja u mor- 
sku dubinu baci njihovu lađu sa svih tristo putnika, a lađa se 
razbi. Dvojica redovnika uspješe se uhvatiti njezine krhotine 
i tri su se dana borila s valovima. Već su im počele malaksati 

sile. Neprestance su zazivali sv. Josipa i on ih nije iznevjerio. 
Ukazao im se divan prijazni mladić koji ih je proveo kroz 
valove i sretno žive i zdrave doveo na kopno. Nije moguće 
opisati njihovu zahvalnost Bogu u tom neznanom dobroči- 
nitelju. Zamoliše ga za ime, a on im reče: »Ja sam sv. Josip. 
Ako mi se želite zahvaliti za ovo što sam vam učinio, raz- 
mišljajte svakodnevno o Sedam žalosti i Sedam radosti mog 
smrtnog života moleći isto toliko Očenaša i Zdravomarija. 
Onima koji će vršiti tu pobožnost obećane su velike milosti. « 
Tada im otkrije te žalosti i radosti te im iščeznu ispred oči- 
ju. (Upozoravamo čitatelje na članke o. Antolovića upravo o 
Žalostima i Radostima sv. Josipa.) 

Gornji redci neka nam svima budu još jedan snažan poti- 
caj na pobožnost prema sv. Josipu, ali i na njegovo nasljedo- 
vanje. On nam je naime i svima uzor za naš život s Bogom, 
uzor za ljubav prema šutnji i sabranosti, osami i molitvi, pa 
je zato zaštitnik i svih onih koji nastoje živjeti istinskim du- 
hovnim životom. Upišimo se dakle u školu sv. Josipa da bi- 
smo se naučili i razmišljanju vječnih istina ili meditaciji. Ta 
prevažna, nikada dovoljno preporučena vježba kršćanskog 
života pomoći će nam također da se što bolje pripravimo 
za najvažniji trenutak našeg ovozemnog života, pri čemu će 
nam od nezamjenjive pomoći biti sv. Josip, »zaštitnik sretne 
smrti«, koji se s ovog svijeta preselio u naručju Isusa i Marije. 
Budimo mu dakle vjerni štovatelji i nasljedovatelji. Kucnut 
će i za nas posljednji čas pa ćemo se tada posve sigurno moći 
osloniti na njegovu nazočnost i zagovor. 


Priredio: o. Leonardo Kamerlato 


Sveti Josip i družba Isusova 


Mnoge činjenice iz povijesti Družbe Isusove, reda što ga 
je osnovao Ignacije Loyola, a potvrdio g. 1540. papa Pavao 
III., svjedoče o štovanju sv. Josipa. Štovali su ga sveci i blaže- 
nici Družbe Isusove, isto tako toliki njezini odlični i kreposni 

sinovi: učenjaci i teolozi, misionari i drugi apostolski radni- 
ci te priprosta braća pomoćnici. Lijepu je zbirku činjenica 
u tom smislu skupio otac Antonio Savani (t 1950.) u knji- 
zi »San Giuseppe e la Compagnia di Gesu« (Bassano Del 
Grappa 1950.). On sam piše da su sve činjenice što ih navodi 
u svojoj knjizi »ne romansirana već vjerodostojna povijest«. 
Osobe o kojima govori kao i zgode što ih opisuje uzete su iz 
raznih povijesnih i asketskih djela, iz službenih dokumenata 
Generalnih i provincijskih skupština Družbe Isusove, iz go- 
dišnjih ljetopisa te dnevnika pojedinih provincija i kuća, iz 
privatnih izvještaja osoba vrijednih svakog povjerenja. 

Poznati životopisac isusovačkih Božjih ugodnika, otac 
Giuliano Cassiani Ingoni, marno i strpljivo skupljao je građu 
o štovanju sv. Josipa u Družbi. Počeo ju je skupljati g. 1908. 
te ju je onda predao spomenutom piscu, ocu Savaniu. U sku- 
pljanju povijesne građe o štovanju sv. Josipa u isusovačkom 
redu sve od njegovih početaka istakao se i isusovac Ivan Van 
Meurs, tajnik Družbe Isusove, u Exatenu u Nizozemskoj. On 
je prikupljenu građu o toj temi izdao kao knjigu i predao ocu 
Cassiani Ingoniu. 

Poznati asketski pisac, duhovni vođa i voditelj duhov- 
nih vježbi, također isusovac, otac Moritz Meschler (1829. - 
1912.). napisao je jedan vrlo autentičan životopis sv. Josipa. 
Objavljen je g. 1907. na njemačkom, a godinu dana kasnije 
u talijanskom prijevodu. Naslov je djela: »Sv. Josip u životu 
Krista i Crkve«. Na 146 stranica vrijedni pisac u prvom dijelu 
opisuje život sv. Josipa na zemlji, kad je živio skupa s Isusom 
i Marijom, a u drugom dijelu raspravlja o Svecu kako iz neba 
djeluje u Crkvi hodočasnici na zemlji i kako mu ta Kristova 
Crkva uzvraća štovanjem. 

Poznati francuski katolički dnevnik »La Croix« od 1. ožuj 
ka 1910. napisao je o djelu oca Meschlera ovo: »Autor dubo- 
kom pronicljivošću tumači neke evanđeoske tekstove, što se 
odnose na sv. Josipa. Budući da ti tekstovi uživaju izuzetan 
ugled, zaključci što ih iz njih logički izvodi, sačinjavaju veli- 
kim dijelom najvjerodostojniji život Isusova hranitelja.« 

Vrhunac svoje pobožnosti sv, Josipu Družba Isusova je 
doživjela 21. travnja 1907. Tada se, naime, po nalogu XXV. 
Generalne skupštine reda posvetila sv. Josipu. Družba se za 
tu posvetu pripremala dva mjeseca. U pojedinim kućama 
održavale su se ekshorte, konferencije i razmatranja. Tadaš- 
nji general reda, otac Franjo Wernz, naveo je u pismu čitavoj 
Družbi četiri razloga za predanje isusovaca sv. Josipu. 

1. Budući da se sv. Josip stalnom povezanošću s Isusom i 
Marijom popeo na vrhunac savršenstva, neka svojim zagovo- 
rom štiti duhovni život isusovaca od sveopće opasnosti razli- 
jevanja na vanjske stvari, tako da bi mogli uvijek ostati ljudi 
duboke i solidne pobožnosti, onakvi kakve traže duhovne 
vježbe sv. Ignacija. 

2. Budući da sv. Josipa častimo kao glavara svete Obitelji, 
neka on veliku obitelj Družbe Isusove po vezama poslušno- 
sti, bratske ljubavi i obdržavanja Konstitucija sačuva u slozi 
i jedinstvu. 

3. Onaj koji bijaše vjeran čuvar Isusa Krista, neka izmoli 
podmlatku Družbe ustrajnost u zvanju, neka bude čuvar toga 
zvanja. 

4. Napokon, onaj koji se brinuo za vremenite potrebe 
svete Obitelji, neka i kućama, provincijama i misijama Druž- 
be svojim moćnim zagovorom izmoli potrebno za život i apo- 
stolski rad. 

Za posvetu je pripravljen i vrlo sadržajan molitveni obra- 
zac. U njemu Družba sve svoje članove, ustanove, pothvate 
stavlja pod moćnu zaštitu sv. Josipa. 

Mislim da je Družba dok je u njoj bilo živo štovanje sv. 
Josipa, ispisivala najljepše stranice svoje povijesti. U Josipo- 
voj školi učila je upoznavati, ljubiti i slijediti Isusa, biti vjerna 
u vršenju zadataka povjerenih joj od Crkve i Rimskog pr- 
vosvećenika, učila je biti vjerna u onim takozvanim malim 
svagdašnjim dužnostima, učila je biti aktivna u kontemplaci- 
ji, živjeti u svijetu, ali ne biti od svijeta. 

Josip Antolović 

Sveti Josip zaštitnik umirućih i 
duša u čistilištu 
Dok si blažen umirao, pokraj tebe Isus stao, 
S Majkom Djevom Marijom. 
Dobre smrti zaštiniče, duša moja k tebi viče, 
Moleć za tvoj zagovor, 
Ti na mome smrtnom času, s Majkom blagom 


reci Spasu, 
Da me primi u svoj dvor. 


Fenjer pred kipom SV . Josipa 


U župskoj crkvi sv. Leonarda u Gnesau u gornjem Gurktalu 
na sjevernom zidu na konzoli nalazi se kip Sv. Josipa, koji 
nema nikakve umjetničke vrijednosti. Kod njegovih nogu visi 
mali, neugledni, oštećeni fenjerić za sv. Poputbinu. To mora 
biti neki znak. 

Godine 1977. u teškoj bolesti pripovijedala je pokojna do- 
maćica Fina Sonnleiter sadašnjem župniku i kateheti četiri 
puta u velikim vremenskim razmacima ali uvijek jednako 
slijedeći događaj: 

Ubrzo nakon što je g. 1915. došao na župu pokojni župnik 
R. Messinger (umro 1966. g.), jedne noći bio je pozvan bo- 
lesniku oko 1,30 sati iza ponoći. Čovjeka, koji je po njega 
došao, nije poznavao - ali to ga nije ni malo začudilo, jer je 
u Gnesau bio kratko vrijeme - te još nije poznavao sve svoje 
župljane. Kada su izašli iz župnog stana, župnik je “htio pro- 
buditi zvonara, da i on pođe s njima. No pratilac mu reče, da 

to nije potrebno, jer on zna kako treba poći. Kada je župnik 
otvorio svetohranište začudio se, kako njegov pratilac dobro 
moli confiteor (ispovijedam) na latinskom jeziku. Uzeo je 
Presveto, a pratilac pođe naprijed noseći fenjerić. Poveo ga 
je do drugog sela, a onda u brda. Kada su prošli i zadnju kuću 
reče mu župnik da je dalje samo šuma. Pratilac mu samo 
reče, neka ide za njim. U župnika se pojavilo nepovjerenje, 
ali ipak je išao dalje. Župnik ponovo reče, da gore nitko ne 
stanuje, a pratilac će mu. »Tako je, tako je, točno.« No oboji- 
ca pođoše dalje. Župnik se osjećao nelagodno. 

Najednom župnik opazi, da fenjer stoji pred njim na putu 
a da je pratilac nestao. Župnik zovnu u tamu, ali ne dobi 
odgovora. A onda župnik opazi da se nalazi u blizini neke 
šupe za sijeno. Počne razmišljati što da uradi. U to začuje iz 
šupe neko stenjanje. Skupi hrabrost i pođe u šupu. Kad je 
ušao unutra osvjetlio unutrašnjost, ugleda na ležaju od sijena 
starog, očito teško bolesnog prosjaka. Kada je ovaj ugledao 
svećenika s fenjerom za Pobutbinu u ruci, teškom mukom 
prostenja: »Velečasni, kako ste vi ovamo došli? - Cijeli život 
sam se molio Sv. Josipu - da ne umrem bez svetih sakrame- 
nata. I već sam bio pomislio, da ipak moram umrijeti bez 
svećenika. A gle vi ste ovdje.« 

Potresen - župnik pripravi bolesnika za smrt i osta s njim 
do jutra, kada je ovaj umro. Taj svoj doživljaj ispripovijedao 
je pok. župnik Messinger svojoj domaćici - uz uvjet da to ni- 
komu ne kazuje za njegova života. Obećanje je održala. Tek 
na kraju svoga života govorila je o tome sa svojim mjesnim 
župnikom i katehetom. Usprkos velim vremenskim razmaci- 
ma, u kojima je župnik tražio, da mu cijelu stvar još jednom 
ispripovijedi - uvijek je govorila jednako. 

Nakon Finine smrti donio je župnik stari, neugledni fe- 
njer iz ropotarnice i postavio ga uz kip Sv. Josipa. Svake 
subote i nedjelje upale u njemu svijeće da svojim svjetlom 

poziva ljude, da sveca mole za zagovor i pomoć u životu, a 
napose za sretnu smrt. 
Iz časopisa »Jungfrau der Armen 1984.« - preveo Drago Kolesar 


Kad sv. Josip upravlja mopedom 


Korizma je bila na izmaku, očekivali smo Uskrs za ne- 
koliko dana. Vraćajući se mopedom kući iz susjedne župe, 
razmišljao sam kako ćemo sutra župnik i ja obilaziti bolesni- 
ke, a nemamo nego samo jednu bursu za nošenje Svetotaj- 
stva. Odlučio sam otići u samostan, u obližnji gradić, tamo 
prenoćiti, posuditi bursu i krenuti u obilazak bolesnika po 
selima. Povećao sam brzinu u namjeri da stignem u samo- 
stan na ručak. Ali na raskršću puta koji vodi u jednu moju 
filijalu, moped mi automatski skrene s glavne ceste i zauzme 
pravac prema selu. Začudio sam se sam sebi, ali sam odmah 
uz osmijeh pomislio: Idem časak vidjeti što mi tamo radi 
zvonar, pa ću mu usput reći da sutra dolazim bolesnicima u 
selo. Tek što sam se počeo razgovarati s njegovim ukućani- 
ma, doletjela je iz sela žena i zamolila me da se sutra svakako 
svratim i k njihovoj kući da joj ispovjedim teško bolesna oca. 
Rekao sam joj kada ću otprilike stići, što mora pripraviti, pri- 
hvatio moped i krenuo dalje. Tek sam upalio motor, a već je 
doletjela snaha bolesnikova s molbom da dođem odmah jer 
tata umire. Dospio sam uzeti samo roketu, štolu i sv. ulje i 
pojurio bolesnikovoj kući. Bio je u besvijesti. Kad sam mu se 
približio, probudio se. Ispovjedio se sabrano i skrušeno. Dok 
sam mu davao bolesničko pomazanje opet se onesvijestio. 
Obećao sam ukućanima da ću mu sutra donijeti sv. Pričest, 
ako dođe k svijesti. Tek što sam iz kuće izašao, bio je mrtav. 
Obdukcija je pokazala da su mu crijeva bila prekinuta od 
udaraca koje je zadobio u tučnjavi. 

Bio je to ugledan i bogat domaćin u selu. Razne neprilike 
učinile su ga propalicom. Zadnjih 15 godina života gotovo 
nijedan dan nije bio posve trijezan. Užasno je pio. No sva- 
ke je godine neizostavno hodočastio u jedno svetište Majke 
Božje, 70 km daleko od kuće i to - pješice. Pripovijedao je 
da nikad nije otišao spavati, pa makar bio pijan, a da se nije 
pomolio sv. Josipu za dobru smrt, 

Kad su mi to ukućani rekli, razumio sam događaj. Mojim 
je mopedom upravljao sv. Josip umjesto mene. Nekome to 
može izgledati neozbiljno, ali sam sasvim ozbiljno htio požu- 
riti na ručak u samostan, a odjurio sam spasiti jednog štova- 
telja sv. Josipa. 

Iz Glasnika sv. Antuna 
g. 1964., br.3, str. 6) 


I najveći se grešnik može još spasiti 


Misionar u Koreji Achilles Robert pripovijeda ovaj ozbi- 
ljan doživljaj. Bilo je to u Taegu, Koreja. Neki poganin, koji 
se zvao Očioki, stanovao je u jednoj kući u blizini kapelice sv. 
Josipa. Isticao se svojim lošim vladanjem; pio je, igrao, govo- 
rio bestidne stvari, no posebno se isticao u nepromišljenoj 
mržnji prema našoj svetoj vjeri. Makar je imao tek 24 godine, 
osim svoje zakonite žene imao je i mnogo drugih priležnica. 
Kada su naši kršćani išli na sv. Misu ili na molitvu, on ih pred 
narodom vrijeđao. Jednom je neki poganin ugrabio jednu 
njegovu priležnicu. On se tada od bijesa razbolio. Morao je 
leći u krevet. Tresla ga je ognjica. Roditelji su mu bili pošteni 
ljudi i jako su se brinuli za nj. No, unatoč njezi roditelja nje- 
gove su sile iz dana u dan slabile. 

Bolest je napredovala te je 19. ožujka izgubio svijest. Na- 
stupio je trenutak kada su ga već smatrali mrtvim. Roditelji 
su počeli naricati. Bilo je sedam sati ujutro i svi su kršćani bili 
na sv. Misi u našoj kapelici. Tamo se čulo jadanje i jadikovka. 

Otprilike nakon pola sata od ukočenosti nesretnik je učinio 
nekoliko pokreta te je izgledalo kao da se vraća u život. Ljudi 
su mu se odmah približili i počeli ga trljati po cijelom tijelu. 
On se-tada uspravio na svome ležaju i povikao glasnim i ja- 
kim glasom: »Pustite me na miru! Otiđite odavde! Svi ste vi 
ovdje poklonici đavla. Vidio sam pakao. I da ovdje nije bio 
neki starac s djetetom na rukama, ja bih se u nj strmogla- 
vio. Oh kako je strašan pakao! Ne, ne, ja ne želim u pakao. 
Brzo, zovite kršćane, neka brzo dođu. S njima želim provesti 
posljednje trenutke svoga života«. Imenovani su kršćani bili 
odmah pozvani. No, oni su teško u to povjerovali što im se 
pripovijedalo, jer im je taj Očioki učinio toliko zla u svojoj 
mržnji prema svetoj vjeri. No kršćanska ih je ljubav silila da 
ga pohode. 

Tek što ih je opazio, povikao je: »Moj i dragi prijatelji! 
Kako sam sretan što vas vidim. Do danas sam vodio život 
koji je nedostojan razumna čovjeka. Ja sam grdio i kleve- 
tao vas i vašu vjeru. Ja sam čak prokleo i svećenika. Sve vas 
molim da mi oprostite. Nemojte uskratiti ovu milost čovjeku 
koji već stoji na rubu groba. Vidio sam pakao. On je strašan i 
ja ne želim u nj. Neki časni starac s djetetom na rukama pri- 
skrbio mi je potrebno vrijeme za pokajanje. Vjerujem da je 
kršćanska vjera jedina istinita. Želim umrijeti kao kršćanin, 
molim vas, krstite me!« Naši su ga ljudi brzo pripravili za 
sveto krštenje. Priležnice je namah otpustio. Tada su i mene 
misionara pozvali k bolesniku. On me je prepoznao, zamo- 
lio me javno da mu oprostim i nakon uobičajenih opomena 
smio sam mu izliti svetu vodu krštenj a preko čela. 

Krsna se voda pomiješala s njegovim pokajničkim suza- 
ma. Dobio je ime Josip. Ostao je još puna dva sata pri svi- 
jesti. Molio je. Tada je izgovorio sveta imena »Isuse, Marijo 
i Josipe« i izdahnuo. Bio je 19. ožujka, blagdan sv. Josipa. 
Njegova će obitelj biti uskoro kršćanska. Otac i majka već 
su kršteni. 

S njemačkog preveo 
Kruno 


115 


Sveti Josipe, moli za me u posljednjem času života 


O. Haira, irski misionar, bio je dvanaest godina misionar 
u Južnoj Africi. Kroz tih 12 godina bio je jedini misionar u 
Cudtskornu, području, koje je veliko kao Engleska. Od vre- 
mena do vremena on bi krenuo na put, da obiđe svoje vjerni- 
ke, koji su bili veoma daleko. 

Jednom se tako na putovanju izgubio. Nije se mogao sna- 
ći, gdje se nalazi. Njegovi pratioci od silne vrućine i umora 
bili su mokri do kože te nisu mogli više dalje. Konačno su siš- 
li u neku dolinu. To je bila farma nekoga Bura (Holanđanin, 
koji prebiva u Južnoj Africi). Zemlja okolo bila je sva užare- 
na od sunca. Misionar kraj kuće opazi malo vode. »Sjajno,« 
usklikne, »evo vode za mene i za moje pratioce!« 

Misionar se predstavi vlasniku farme i zamoli ga da mu 
dade vode da se mogu napojiti konji i oni. Taj čovjek im rado 
dade. Dok su se konji napajali, misionar mu reče, da je on 
katolički misionar, Taj čovjek bio je kalvinac. 

Kad je taj čovjek čuo, da je to katolički misionar reče: To 
je sjajno. Tamo u mojoj pastirskoj kući leži mladić, koji je ka- 
tolik. Možda biste htjeli k njemu poći? On je teško bolestan. 

Misionar brzo pođe do kuće toga mladića. Bio je teško 
bolestan. Misionar mu veli, da je on katolički svećenik iz 
Cudtskorna kad je to čuo, bolesnik duboko uzdahne s izra- 
zom zahvalnosti i reče: 

»O, sv. Josipe, kako sam sretan, da si mi poslao svećenika 
pri koncu moga života!« 

»Što je to sa sv. Josipom? « - upita ga svećenik. 

»Kad sam bio dijete,« nastavi bolesnik, »tamo u Irskoj, 
moja me je majka učila, da svaki dan molim: sv. Josipe, moli 
za me u posljednjem času moga života. Poslušao sam moju 
majku, i svaki dan sam molio tu kratku molitvicu. Kad sam 
imao 10 godina, primio sam prvu sv. pričest. Do 15. godine 
bio sam ministrant. U 21. godini bio sam pozvan u vojsku te 

sam kao vojnik dospio ovdje, u Afriku. Na rastanku mi je 
majka rekla: sinko, ne zaboravi svaki dan moliti onu molitvi- 
cu sv. Josipu. Kad sam izvršio vojsku, nisam se vratio kući, 
već sam i dalje ovdje ostao na radu. Teško mi je bilo, da ni- 
sam mogao ići sv. misi i sakramentima. Međutim sam nedav- 
no čuo, da je u Cudtskorn došao katolički svećenik, daleko 
odavle 150 milja, pa sam otišao na put da bih se poslije dugo 
vremena ispovjedio i pričestio. Ne bih želio da bez sv. sakra- 
menata umrem. Kad sam došao do misijske postaje, rekli su 
mi, da vas nema kod kuće, već da ste na misijskom putovanju 
i da nećete za cijeli mjesec dana doći. Teško mi je bilo to čuti, 
toliki put prevaliti, a sada vas nema. Ostao sam tu tjedan 
dana, čekajući vas, ali pošto vas nije bilo, morao sam se vra- 
titi kući, žalostan i još k tome slab. Danas sam stigao sasvim 
iscrpljen. Ali ipak ufanje u sv. Josipa nisam izgubio. I vidite, 
danas mi je poslao svećenika, da me spremi na smrt. 

Tu noć svećenik je ostao kod njega. Ujutro ga je pričestio, 
dao mu sv. ulje i blagoslov za umiruće. Nedugo nakon toga 
on je umro, izgovarajući posljednje riječi: sv. Josipe, moli za 
me u posljednjem času moga života, 


Mirna i blaga smrt 


Moja majka tijekom cijeloga života molila se sv. Josipu za 
sretnu smrt. To je iz dana u dan prenosila i na nas djecu. U 
času preminuća bila sam svjedok njezine mirne i blage smrti. 
Blagoslovila je nas prisutne i potpuno mirna pošla k Isusu. 
To mi se tako urezalo u pamet i dandanas o tome često raz- 
mišljam još se vjernije molim svetom Josipu. 


Mara M. 

Lijepa smrt 


Svećenik misionar dolazi bolesnici na samrti. Pita je: 
»Mama, dali vas je strah umrijeti?« Ona potpuno smireno 
odgovara: »Zašto bi me bilo strah umrijeti? Kroz cijeli život 
molila sam dnevno pedeset puta (krunica) Sveta Marijo... 
moli za nas... sada i na čas smrti naše... Marija mi je bila maj- 
ka u životu, pa se nadam da će mi biti majka i na času smrti 
moje.« 

Zatim pokaže desnom rukom prema zidu: »Evo slike sve- 
tog Josipa, njemu se molim da mi bude zaštitnik na času smr- 
ti...« - zatim pokaže rukom ozgor glave sliku Majke Božje i 
nastavi: Marija i Josip pratili su me u životu i nadam se da 
će mi biti na pomoć u času smrti moje... « I poslije tih riječi 
mirno izdahnu pred svećenikom. 

o. Vinko Pulišić, TOR 


»Da, to je sveti Josip!« 


Pater Engelbert Degen, MSE, iz Eifela našao se kao mla- 
di veoma nadobudni redovnik u bogoslovskom sjemeništu u 
Sao Leopoldo u Braziliji, da se pripravi za rad u misijama. 
No, zbog plućne bolesti morao je prekinuti taj studij teologi- 
je. Uprkos slabog zdravlja primio je 1934. godine svećenički 
red i pomogao je prema mogućnostima u dušobrižništvu. 
Njegovo posljednje mjesto bila je bolnica von Bom Prin- 
cipio. Posve predan u volju Božju, navršivši, jedva trideset 
godina života, preminuo je 17. prosinca 1938. da bi započeo 
vječno klanjanje i zahvalu. Malo prije preminuća zavikao je 
dobri Pater Engelbert žareći se od zadovoljstva: »O, da to 
je sveti Josip!« - Zaštitnik umirućih došao je dakle da svo- 
jeg vjernog duhovnog pomoćnika pomogne na putu u vječnu 
domovinu, 
o. Pedro Klaus, MSF 

Sv. Josip je doveo svećenika 


Kišovita noć mjeseca studenoga. Nakon napornog ne- 
djeljnog rada ležim u dubokom snu. Iznenada zazvoni kućno 
zvono. Skočio sam kao naelektriziran iz toplog kreveta. S 
tornja je upravo otkucavao jedan sat. Možda kakvi bolesnik 
traži duhovnu pomoć? 

Pred vratima stoji stranac, ne poznajem ga. - »Dođite od- 
mah u našu župu, neki je čovjek sebi u očaju razrezao žile 
kucavice i krvari« - »No, a zašto ne idete svom župniku? Ja 
ne smijem samo tako ići u tuđu župu.« - »Naš se župnik prije 
nekoliko dana preselio u svoj u novu župu, a zamjenik još 
nije imenovan.« - Više nisam imao što razmišljati. Dok sam 
se ja spremao na teški put, stranac je nestao ne ostavivši mi 
pobliže adrese ili bilo kakve druge podatke. 

Mrkla je noć, a kiša lijeva ko iz kabla. Opremljen gor- 
skim štapom i pelerinom penjem se na brdo, a onda spu- 
štam, dolazim do jezera koje dijeli moju župu od susjedne. 
Teren uz jezero je močvaran te ja često upadam do koljena u 
vodu i blato, budući da ne vidim ni dva koraka ispred sebe, 
a još manje utrtu stazu oko jezera. Zazivam sve moguće sve- 
ce neka ne ostave umirućega bez utjehe svete vjere, a ja da 
se na tom mukotrpnom putu u službi bližnjega ne ugušim u 
blatu. Moja molitva nije uzaludna. Okupan u znoju i vodi 
stigao sam - kao vođen od nevidljive ruke - napokon na dru- 
gu obalu. A kamo sada? Kiša je međutim prestala padati i 
ja prepoznam skupinu kuća koje čuče kao pilići oko velike 
crkve. No sve leži u tami, nigdje nikakva svjetla. Razmišljam: 
gdje leži bolesnik, tamo mora gorjeti svjetlo. Bojažljivo sam 
se ogledavao. Tu: malo izvan sela otkrio sam slab sjaj svje- 
tla. Bio sam došao do kolibe, stupio pun očekivanja unutra i 
osjetio kako mi srce kuca od napora i uzbuđenja. 

Uska soba, posvuda krv, a u jednom od krvi poprskanom 
krevetu jauče starac, sličan je nemoćnom djetetu. 

Neka stara majkica dođe mi veselo ususret unatoč svem 
užasu i začuđeno upita: »Budući da dolazite, tko vas je 
zvao?« - Moje je čuđenje veliko: »Pa vi ste poslali glasnika.« 
- Mi ne, ja se nisam mogla maknuti od svoga siromašnog 
muža, a inače smo sami. Nitko ne zna za nesreću, 

Moje se čuđenje razjasnilo. Ovdje je Bog poslao na čude- 
san način svoga glasnika. A moja se spoznaja obistinila kada 
sam u zoru krenuo kući istim putem kojim sam došao po 
noći - blizu smrti! Kako sam kasnije doznao, dobri su stari 
ljudi posebno štovali svetog Josipa. 

Iz »Zvončića sv. Antuna« br. 3, 1976. 
S njemačkog preveo: Kruno 


S Bogom je sve moguće 


(Sljedeća je crtica uzeta iz časopisa Fatima Findings, 
ožujak 1982.) 


Dvojica misionara doživjela su jednom u Kini nešto što 
je nadilazilo ljudsko objašnjenje. Otac Gotsch i brat Gerva- 
sius jednog su dana pošli posjetiti jednu veoma bolesnu ženu 
u južnom gorju. Nakon trodnevnog putovanja i više od 200 
prijeđenih kilometara stigli su na svoje odredište, ali samo da 
ustanove da je žena već umrla. 

U potištenom raspoloženju misionari su krenuli na po- 
vratak kući. Prešli su otprilike pola puta kada su sreli dječaka 
na cesti koji ih je zamolio da posjete njegovu majku. Dječak 
ih je odveo otprilike 15 kilometara izvan njihova puta u mali 
gradić. U kolibi od blata ležala je žena na samrti, koja im je 
odjednom postavila neka vrlo neobična pitanja. 

»Stranče, hoćeš li iskreno odgovoriti na moja pitanja?« 

»Naravno, majko.« 

»Postoji li Bog u kojem su tri Osobe? Postoji li u sljede- 
ćem životu mjesto radosti za dobre i mjesto strave za zle? Da 
li je Bog zaista sišao dolje na ovu zemlju da umre za čovje- 

čanstvo i otvori mu ovo mjesto radosti? Stranče, je li sve to 
istina?« 

Misionari su bili iznenađeni i odgovorili su potvrdno. 

»Konačno, vi imate vodu sa sobom« , nastavila je bolesna 
žena. »Želim da me operete tako da mogu doći u to mjesto 
radosti.« 

Kako je znala da svećenik nosi krsnu vodu sa sobom? 
Bilo je nečeg djetinjastog u toj ženinoj odlučnosti, a opet i 
nešto vrlo promišljeno. Otac Gotsch dso joj je kratku po- 
duku i pokrstio je. Tada je bolesna žena od radosti zaplaka- 
la. »Vi također imate i Kruh sa sobom. To nije običan kruh, 
nego sam Bog. Dajte mi ga!« 

Svećenik je zaista nosio i presveti Sakramenat na svom 
srcu. Žena na samrti očito je i to znala. Dao joj je svetu Pri- 
čest i zatim je pomazao. Nakon toga joj reče: »Vi ste postav- 
ljali sva ova pitanja sve do sada. Sada je moj red. Gdje ste 
naučili sve te istine vjere? Da li ste ikada poznavali katolike 
ili protestante?« 

»NeE, stranče.« 

»Ali onda mora da ste čitali kršćanske knjige?« 

»Uopće ne znam čitati, stranče, i nisam znala da takve 
knjige uopće postoje.« 

»Ali onda gdje ste stekli to znanje o vjeri?« 

»Baš sam mislila da to mora biti tako. Ja već deset godina 
živim po tim istinama. Poučila sam također i moju djecu; sve 
njih možete oprati (krstiti).« 

»Jeste li znali da ćemo danas ovuda proći?« 

»Svakako. Usnula sam san i vidjela starijeg čovjeka koji 
mi je rekao da pošaljem mog dječaka van, na cestu, da pozo- 
ve dvojicu stranaca. Oni da će me oprati tako da mogu otići 
na ono dobro mjesto nakon što umrem.« 

Misionari su bili duboko potreseni. Držanje te žene u 
času smrti bilo je takvo da nije bilo mjesta za sumnju. Kada 
su je napustili, dali su joj malu sliku sv . Josipa, zaštitnika 
sretne smrti. Žena je bila izvan sebe od radosti kada je ugle- 

dala tu sliku. »Znam ga. On me posjetio. Bio je sa mnom 
bezbroj puta i on je taj koji mi je rekao da pošaljem dječaka 
na cestu da vas pozove.« 

Da li je on bio s njom u snu ili u stvarnosti? Ona to nije 
znala, a to nije bilo ni važno. Važno je bilo to da je ona po 
njemu doživjela iskustvo vjere. Još te noći žena je umrla. 


Sv. Josip se brine za umiruće 


Kellermann, nadaleko poznat biskup u Minsteru, bio je 
jedne noći žurno pozvan k bolesniku. Kad je došao u označe- 
nu mu kuću, našao je sve u dubokom snu. Neki su ga ukućani 
uvjeravali, da tu nema bolesnika, koji bi trebao sv. sakramen- 
te. Kellermann se vrati kući. Tek što je opet legao, netko živo 
zakuca na vanjska vrata i još ga jače nego prije zovnu, da 
pođe u onu istu kuću. I on opet pođe. Stade bolje ispitivati, 
tko bi to bio u toj kući bolestan, ali su ga opet uvjeravali, da 
nitko nije bolestan, i on se opet vrati kući. Još nije prispio k 
svome stanu, kad osjeti, da ga je netko čvrsto uhvatio i čuje 
neki glas, koji je čuo i zvonar, što je s njim išao. Taj ga je glas 
zaklinjao, neka se opet brzo vrati natrag u istu onu kuću, jer 
je već krajnje vrijeme. I po treći put poleti svećenik k toj kući 
i dozna napokon, da gore u kući stanuje jedna ženska, koja 
se s nikim ne druži. Kellermann se popne gore i nađe teško 
bolesnu staricu, koja reče: »Hvala Bogu kad ste došli.« 

Kad se ispovjedila i primila sv. pričest i sv. ulje, upita je 
svećenik: »Recite, draga bako, jeste li se kad molili za sretnu 
smrt?« 

Ona mu odgovori: »Molila sam se svaki dan sv. Josipu, 
da mi isprosi sretnu smrt. Tamo je na prozoru stara knjiga, iz 
koje sam svaki dan molila tu molitvu.« 

Potresen i ganut reče biskup Kellermann: »Zahvalite 
skupa sa mnom sv. Josipu, što sam bio čudesnim načinom tri- 
put k vama pozvan.« I on je izgovarao riječi zahvale, a baka 
je ponavljala za njim i skoro poslije toga umrla. 

Sretna smrt supruga 


Zahvaljujem svetom Josipu za sretnu smrt moga supruga 
Filipa. Bila je nedjelja poslije podne. Sjedila sam uz svoga su- 
pruga i molila molitvu za sretnu smrt. Kad sam moleći zatim 
litanije sv. Josipu došla do zaziva »Zaštitniče umirućih« neka 
me je jača sila digla i pokrenula. Odmah sam telefonski zvala 
oca Ivana, koji je odmah došao i po drugi puta podijelio sve- 
to pomazanje mome suprugu, nakon čega je on blago u Gos- 
podinu preminuo. Osjećam se dužnikom sv. Josipu. Kolika 
mi je to utjeha, što je moj suprug tako kršćanski preminuo. 


Zahvalna Marica S. 


BRATOVŠTINA SV. JOSIPA ZA POMOĆ UMIRUĆIMA 

Glavna je svrha ove Bratovštine pomoći molitvom i 
žrtvom vječno spasenje umirućih. 

Uvjeti za sudjelovanje jesu: 

1. Upis u Imenik Bratovštine. 

2. Dnevno, ujutro i na večer, moliti molitvu: Sveti Josi- 
pe, djevičanski oče Isusa Krista i pravi zaručniče Blažene 
Djevice Marije, moli za nas i za sve koji će danas (noćas) 
umrijeti. 

3. Preporučljivo je prikazivanje i drugih djela i žrtava 
za umiruće. 

4. Svećenici sudionici u ovoj Bratovštini prikazat će 
godišnje jednu sv. Misu za umiruće. 

Ne možemo biti ravnodušni kakva će biti vječnost 
mnogih tisuća ljudi koji svakog dana odlaze s ovoga svi- 
jeta. Pomozimo im! Molimo za njih zagovor sv. Josipa za- 
štitnika umirućih! 

Koji žele sudjelovati u toj Bratovštini neka se jave na 
adresu: SVETIŠTE SV. JOSIPA, 47000 KARLOVAC, Boš- 
kovićeva 36. 

Uvjeti sv. Josipa za uslišanje 


Zagovor sv. Josipa nije lutrija ni igra na sreću, nije auto- 
mat za samoposlugu. Traže se neki uvjeti kod molitelja: 

1. Prvi je uvjet stvarna potreba koju naš trud i znanje ne 
može riješiti. Neće sv. Josip pomoći ni lijenčini koji ne radi 
ni bogatome kome ne treba. On pomaže u stisci siromaštva: 
Tamo gdje potreba viče i plače, tamo gdje je Božje djelo 
ugroženo, tamo gdje su prehrana i krov nad glavom ugrože- 
ni, tamo gdje nema ni odjeće i obuće... Bogati nek se mole 
bogatašima, ako ih nađu na nebu, ali zato da dijele, a ne da 
gomilaju prolazno blago. 


2. Drugi je uvjet živa vjera koja se prelijeva u čvrsto ufa- 
nje da će sv. Josip pomoći, ukoliko je stvar potrebna na puto- 
vima spasenja. I Krist je činio čudesa pretpostavljajući vjeru 
molitelja. I sveci zagovaraju molitvu punu vjere i podložnosti 
volji Božjoj. 

3. Treći je uvjet da naše planove podvrgnemo planovi- 
ma Božjim. Nisu sve naše želje za dobitkom ispravne pred 
Bogom, pogotovo kad se želimo obogatiti i preskočiti iz si- 
romaštva na »visoki standard«. Za mnoge je volja Božja da 
ostanu siromašni i skromni ljudi. Takvo je stanje općenito 
za dušu korisnije. Nemojmo stoga pred sv. Josipa s taštim i 
lakomim željama! 

A. W. 


MOLITVE 
Litanije svetog Josipa 


Gospodine, smiluj se! e Kriste, smiluj se! e Gospodine, 
smiluj se! e Kriste, čuj nas! * Kriste, usliši nas! 

Oče nebeski, Bože, * smiluj nam se! Sine, Otkupitelju 
svijeta, Bože, * smiluj nam se! Duše Sveti, Bože, * smiluj 
nam se! Sveto Trojstvo, jedan Bože, * smiluj nam se! 

Sveta Marijo, moli za nas * Sveti Josipe, moli za nas e 
Slavni porode Davidov, moli za nas * Svjetlosti patrijarha, 
moli za nas e Zaručniče Bogorodice, moli za nas e Stidlji- 
vi čuvaru Djevice, moli za nas * Hranitelju Sina Božjega, 
moli za nas e Brižni Branitelju Kristov, moli za nas e 
Glavaru slavne obitelji, moli za nas * Josipe pravedni, 
moli za nas e Josipe prečisti, moli za nas e Josipe 
premudri, moli za nas * Josipe jaki, moli za nas * Josipe 
pokorni, moli za nas * Josipe vjerni, moli za nas * 
Ogledalo strpljivosti, moli za nas * Ljubitelju siromaštva, 
moli za nas e Uzore radnika moli za nas e Uresu 
domaćega života, moli za nas e Čuvaru djevica, moli za 
nas * Potporo obitelji, moli za nas e Utjeho bijednih, moli 
za nas * Ufanje bolesnih, moli za nas * Zaštitniče 
umirućih, moli za nas * Strahu zlih duhova, moli za nas * 
Pokrovitelju svete Crkve, moli za nas e 


Jaganjče Božji, koji oduzimaš grijehe, svijeta oprosti nam 
Gospodine! - Jaganjče Božji, koji oduzimaš grijehe svijeta, 
usliši nas Gospodine! - Jaganjče Božji, koji oduzimaš grijehe 
svijeta, smiluj nam se! 


- Postavio ga je gospodarom doma svojega. 
- I poglavarom svega imanja svojega. 


Pomolimo se. Bože, koji si se neiskazanom providnosti udo- 
stojao izabrati blaženoga Josipa za zaručnika presvetoj Maj- 
ci svojoj, daj, molimo, da koga kao pokrovitelja častimo na 
zemlji, zavrijedimo imati zagovornikom na nebu. Koji živiš i 
kraljuješ u vijeke vjekova. Amen. 

MOLITVA SVETOM JOSIPU ZA CRKVU 


K tebi se, o sveti Josipe, utječemo u svojoj nevolji. Za ljubav, 
koja te je s neoskvrnjenom Djevicom i Bogorodicom vezala, i za 
očinsku ljubav, kojom si grlio Dijete Isusa, smjerno te molimo, da 
baštinu, koju je Isus Krist svojom Krvlju otkupio, milostivo pogije- 
daš, te u pomoć pritečeš našoj nevolji svojom moći. 

O skrbni čuvaru Božanske obitelji, brani odabrano potomstvo 
Isusa Krista. Ne daj, predragi Oče, da nas okuže zabluda i pokva- 
renost. Budi nam s neba milostivo u pomoći, o naš jaki zaštitniče, u 
borbi s vlašću tmine. Pa kao što si nekad izbavio Dijete Isusa iz naj- 
veće pogibli života, tako i sada brani svetu Crkvu Božju od svih za- 
sjeda neprijateljskih, te nas svakoga pojedinog trajno uzmi pod svo- 
je okrilje, da uzmognemo po tvojem izgledu i tvojom pomoću sveto 
živjeti, blaženo preminuti i u nebu vječno blaženstvo zadobiti. Amen. 


MOLITVA SV. JOSIPA ZA DOMOVINU 


Sveti Josipe, brižni čuvaru Svete obitelji i zaštitniče cijele Cr- 
kve, budi u nebeskoj slavi zgovornik svakoga od nas da u kušnjama 
života i teškoj borbi između dobra i zla ustrajemo na putu istine i 
ljubavi. 

Prije tri stoljeća naši su pradjedovi odlučili, svečano izjavili i 
službeno proglasili da Ti, brižni Poočime Isusov, budeš zagovornik 
naroda Hrvata. To mi, Crkva kao Božji narod u hrvatskom narodu, 
prihvaćamo i potvrđujemo za ove dana i buduća vremena. 

Po Tvom moćnom zagovoru, sveti Josipe, molimo od nebeskog 
oca svom narodu, kao i svim narodima s kojima se susrećemo u 
zbivanjima povijesti, istinski napredak da živimo u pravednosti i 
miru, u slozi i slobodi, u blagostanju i sigurnosti. Obitelji su izvori 
narodnog života. Neka Otkupljenje Isusovo spasi naše obitelji da 
budu Bogu odane, vjerne, pobožne i hrabre za život; takve će biti 
jamstvo naše crkvene i narodne budućnosti. 

Usrdno Te molimo da čuvaš našu djecu i mlade i vjeri pradje- 
dova kako bi bilo sačuvano njihovo dostojanstvo od svih napasti i 
opasnosti za njihov ljudski kršćanski Život. 

Sveti Josipe, Tvojoj je »skrbi bila povjerena sama nevinost: 
Isus Krist i Djevica Marija, po dvostrukom tvom predragom za- 
logu vruće Te molimo« da nam isprosiš nevinu mladost i brojna 
duhovna zvanja kako bi naša Crkva obilovala revnim Božjim sve- 
ćenicima, svetim redovnicima i Bogu posvećenim djevicama. 

Tebe, sveti Josipe, Evanđelje naziva pravednim,molimo Te, pogle- 
daj na nevolje i na rane naše! Izmoli nam milost velikog obraćenja 

da prestane strašna psovka u hrvatskom narodu, da se poštuje 

dostojanstvo braka, nepovredivost obitelji i osobe, te neotuđivo 
pravo na život svakog ljudskog bića, skrivenog u krilu žene. Iz- 
moli nam jaku vjeru, čvrstu nadu i hrabru ljubav prema Bogu 

i svakom čovjeku! 

Sveti Josipe! Kad si odlazio s ovoga svijeta u vječnost, prisut- 
nost Spasitelja našega Isusa Krista - Bogočovjeka - i njegove Maj- 
ke a Tvoje prečiste Zaručnice bila je za tebe velika utjeha. Povjera- 
vamo ti naše bolesnike i umiruće. Moli za njih da nijedan ne ode s 
ovog svijeta bez utjehe i milosti svetih sakramenata. 

Sveti Josipe, bdij nad našom domovinom i svim njezinim sta- 
novnicima da nam bude blagoslovljeno prebivalište na putovanju 
u vječni život gdje ćemo se naći zajedno s Tobom, s Tvojim svetom 
Zaručnicom i našom Majkom Marijom, sa svom nebeskom Cr- 
kvom u ljubavi, radosti i svjetlosti Presvetoga Trojstva: Oca i Sina 
i Duha Svetoga! Amen! 


(Ovu je molitvu sastavio naš kardinal Franjo Kuharić i 19. ožujka 
1988. molio u Svetištu sv. Josipa u Karlovcu) 


MOLITVA U NEVOLJI 


Sveti Josipe, pomozi mi svojim zagovorom, da Otac nebeski 
usliši moju poniznu molbu u ovoj stisci i nevolji. Ti najbolje zna- 
deš, kako je čovjeku tužnom i bolnom jer je i tvoj život bio trnjem 
posut. Mnogima si očito pomogao koji su te u nevolji za zagovor 
zamolili. Pomozi i meni u ovoj nuždi, u kojoj zazivljem tvoju moćnu 
pomoć. Amen. 

Očita pomoć u velikoj nevolji .......4. 4.4.4. 

»Sveti Josip obično bez buke čini velika čudesa...«. . . . 
Hvala Svetom Josipu . . . . 4. 
Uspio upis u školu . . . 444 

Naočale kardinala Massaja. . . ,......4 4.4 

»Ali ako sveti Josip to neće htjeti...« ...... 4... 
Knjiga se pronašla _, . .. 4... 

Zaštita od požara . . . 2... 
Primila sam mnoge milosti zagovorom sv. Josipa .... 

»Do je bilo prvi puta, da...« . . . 4.4.4 

lI. Sveti Josip pomoćnik u našim duševnim potrebama 
To se dogodilo u svetištu sv. Josipa ............ 
Doživljaj jedne redovnice . . ... 4.4... 


Po posveti sv. Josipu postigla nutarnjimir ........ 
Ustrajna molitva - čudesno obraćenje. . ......... 
Model za sliku sv. Josipa. . . ... aaa 
»Pa zašto i meni ne dovedete svećenika...?« ....... 
Sv. Josip i prva sv. Pričest. . .... 4.444. 
On me je oslobodio od skrupula. .........4 44 
Sveti je Josip došao »u posjete« . . . 2... 
»Kako li sam sretan, što sam se ispovijedio?« ...... 
Oslobodio se od pijanstva . . , .. 044 
III. Sveti Josip pomoćnik za sretan brak i obitelj 
Moj susret sa svetim Josipom . ...... 4... 
Dobar savjet za ženidbu . . .... 0.04 
Velika pomoć mladoj obitelji ....... 4.4... 
Njezin savjet mi je pomogao . . . .. 4444 
»Sveti Josipe, pošalji mi pravog muža!«. .,....... 
Molitva djece spasila je oca . . .....4.. 4 
U mojoj je kući sada sve u redu . ........ 4. 
Sveti Josipe, uzmi ga za svoj u ruku. .......4.4. 4 
Mnogo uslišanja. . . . ... 0. 
Štovanje sv. Josipa u našoj obitelji. ............ 
»Mama, sada imam pravoga čovjeka«. . .....4.4. (> 
Sretan porod . . .. 04v a 
itavo se to pitanje rješilo dobro . ,.....4 0.4.4... 
»Sada je sve mnogo bolje...«. . 4.44. 
IV. Sveti Josip zaštitnik Crkve 
Iz Bosanske krajine. . . 444. 
Sluga Božji Rikard Friedi - štovatelj sv. Josipa. . .... 
Nadbiskup Stadler - Veliki štovatelj sv. Josipa . ..... 
O. Adolf Petit zauzeti, oduševljeni štovatelj sv. Josipa. . 
Pomoć sv. Josipa siromašnoj župi . .......... < 
Iz Slavonske Požege . .. 4. aaa 
Sveti Josip obranio crkvu od rušenja ........... 
Pomoću sv. Josipa postao svećenik .......4. 4.4... 
Želja srca u »Knjižici sv. Josipa« . ............ 
Brat Andrija i najveće svetište sv. Josipa na svijetu . . . 

Što je ludo u očima svijeta. ................ 
Gorušično zrno . . .. 24 
Sveti Josip pomaže . . . 0... 
U čas odzravio, da održi propovijed. ..,........ 
»Most« svetog Josipa. . . ... 444 aaa 


Biskup Lang štuje sv. Josipa . .. 4... 
Sjemenište u Travniku . . ,.... 44 aaa 
Biskup Budanović veliki štovatelj sv. Josipa ....... 
Petrova »Josipovka« . . .. 444 
Iz dnevnika župnika Karmelina . .....4.4 4.4. 
Sveti Josip pomaže redovnički podmladak . ....... 
Veliko pouzdanje časne majke Franciske Lechner. . . . 
Sveti Josip izbavlja svoje . . . . 4.44 


Župnik Alfons Maria Weigl . ,........4... 4.40 
General salezijanaca Rinaldi. ..............< 
Pomoć sv. Josipa za zvanja. ....... 4.4 
Štovanje sv. Josipa u karmelskom redu . ......... 
Štovanje svetog Josipa u franjevačkom redu . ...... 
Sveti Josip i družba Isusova . . .... 04.4... 
V. Sveti Josip zaštitnik umirućih i duša u čistilištu 

Fenjer pred kipom sv. Josipa. . . ... 4.4. 
Kad sv. Josip upravljamopedom ..........4... 
I najveći se grešnik može još spasiti. ........a 
Sveti Josip, moli za me u posljednjem času. ....... 
Mirna i blaga smrt . ... 4440 
Eijepa smrt <... 2 ii stoja jaa Ri adsl Pije 
»Da, to je sveti Josip!« . . . .. 24 
Sv, Josip je doveo svećenika . . . 4... 
S Bogom je sve moguće . . . 2... 
Sv. Josip se brine za umiruće. . .......4. 4.4.4 
Sretna smrt SUpruga_. ... 4.4 
Uvjeti sv. Josipa za uslišanja , .......4 4. 
Molitve sv. Josipu. . . . 2... 


ZA VAŠU POBOŽNOST SVETOM JOSIPU 
PREPORUČUJEMO 


Idimo k Josipu - Molitvenik 
U njemu ćete naći mnogo molitava za razne prigode i nakane, 
kako za liturgijsku tako i za privatnu pobožnost; razmatranja i 
molitve za devetnicu i za svaki dan u ožujku; molitve za Crkvu, 
za duhovna zvanja, za Domovinu, za obitelji, za mladež, za rad- 
nike, za obraćenje ovisnika, za zaštitu nerođenih itd. 


Josip iz Nazareta, čovjek povjerenja - Bernard Martelet 
Knjiga pisana laganim stilom za svakoga, a upoznat će Vas sa 
veličinom i poslanjem sv. Josipa. Može se čitati i opet ponovno 
čitati, uvijek je zanimljiva i poučna. 


Sveti Josip - Jean Galot D. L. 
Zanimljiva razmatranj a o Josipovu životu i radu, o plemenitosti 
njegove duše, o nj egovoj smrti izagovorničkoj moći. 


Otkupiteljev Čuvar - Pobudnica sv. Oca Pape Ivana Pavla II. 
Što o sv. Josipu govori sam Papa na pragu trećeg tisućljeća kr- 
šćanstva, to je sigurno vrijedno pažnje. 


Sveti Josip, njegova veličina i značenje. 
Ako želite ukratko upoznati glavno o sv. Josipu, njegovu veliči- 
nu i značenje, u tome će Vam pomoći ova knjižica. 


Devetnica u čast sv. Josipa - Dr. Srećko Bošnjak 
Razmatranja na temelju evanđeoskih izvještaja o sv. Josipu, pri- 
kladna za obavljanje devetnice. 


Glasnik sv. Josipa 
Izlazi četiri puta godišnje, list štovatelja sv. Josipa. 


Svoje narudžbe možete slati na: 
Nacionalno svetište sv. Josipa, Boškovićeva 36, 47000 Karlovac 
e-mail: glasnik.sv.josipac»gmail.com / fax +385 47/417-031 
ili kontaktirati na tel.: +385 47/417-031 

SVETI JOSIPE MOLI ZA NAS! 








Kad pritisnu boli — u toj suznoj doli 
Idite k Josipu 


Nesreća kad bije — a pomoći nije 
Idite k Josipu 


Kada duša zdvaja — pati od očaja 
Idite k Josipu 


Žalost kad vas muči — jer nemir je u kući 
Idite k Josipu 


Teška kad vas tuga — muči radi duga 
Idite k Josipu 


Kada vjeru gubi — koga srce ljubi 
Idite k Josipu 


U napasti jakoj — u potrebi svakoj 
Idite k Josipu 


Kada snaga pade — zdravlju nema nade 
Idite k Josipu 


Kad se život gasi — žića minu časi 
Idite k Josipu 


Duša kad poleti — u raj gore sveti 
Idite k Josipu 


